title: ঋতুপর্ণ ঘোষ

text: ২০০০ সালে মুক্তিপ্রাপ্ত "উৎসব" শ্রেষ্ঠ পরিচালনা বিভাগে জাতীয় পুরস্কার পায়। এই ছবির বিষয়বস্তু এক একান্নবর্তী পরিবারের ভাঙন। এই পরিবারের সদস্যরা তাদের পারিবারিক বাড়ি থেকে বেশি দূরে না থাকলেও বছরে শুধু একবার দুর্গাপূজার সময় একত্রিত হয়। ২০০২ সালে মুক্তিপ্রাপ্ত ছবি "তিতলি"-র গল্প এক অভিনেত্রীর মেয়েকে কেন্দ্র করে। মেয়েটির প্রিয় ফিল্মস্টারের সঙ্গে এক সময় তার মায়ের প্রণয় সম্পর্ক ছিল।


title: ঋতুপর্ণ ঘোষ

text: ২০০৩ সালে আগাথা ক্রিস্টির "দ্য মিরর ক্র্যাকড ফ্রম সাইড টু সাইড" অবলম্বনে ঋতুপর্ণ তৈরি করেন একটি "হুডানইট" রহস্য ছবি "শুভ মহরত"। এই ছবিতে বিশিষ্ট অভিনেত্রী রাখী গুলজার ও শর্মিলা ঠাকুরের সঙ্গে অভিনয় করেন নন্দিতা দাস। এই বছরই রবীন্দ্রনাথ ঠাকুরের উপন্যাস অবলম্বনে ঋতুপর্ণ তৈরি করেন "চোখের বালি"। এই ছবিতেই তিনি প্রথম বলিউড অভিনেত্রী ঐশ্বর্যা রাইকে নিয়ে কাজ করেন।


title: ঋতুপর্ণ ঘোষ

text:
২০০৪ সালে ঋতুপর্ণের প্রথম হিন্দি ছবি "রেনকোট" মুক্তি পায়। এই ছবিটি ও. হেনরির ছোটোগল্প "দ্য গিফট অফ দ্য ম্যাজাই" (১৯০৬) অবলম্বনে নির্মিত। এই ছবিতেও ঐশ্বর্যা রাই অভিনয় করেছিলেন; সাথে ছিলেন অজয় দেবগন। এই ছবির শ্যুটিং শেষ হয়েছিল ১৭ দিনে। ছবিটি শ্রেষ্ঠ হিন্দি ছবি বিভাগে জাতীয় পুরস্কার পায়।
২০০৫ সালে তাঁর বাংলা ছবি "অন্তরমহল" মুক্তি পায়। এটি ব্রিটিশ আমলের এক জমিদার পরিবারের গল্প। জ্যাকি শ্রফ জমিদার চরিত্রট করেন; আর তাঁর দুই স্ত্রীর চরিত্রে অভিনয় করেন সোহা আলি খান ও রূপা গাঙ্গুলী।


title: ঋতুপর্ণ ঘোষ

text: ২০০৭ সালে "দ্য লাস্ট লিয়ার" মুক্তি পায়। এটি একটি প্রাক্তন শেক্সপিয়ারিয়ান থিয়েটার অভিনেতার জীবনের গল্প। অমিতাভ বচ্চন কেন্দ্রীয় চরিত্রে অভিনয় করেন। এছাড়া প্রীতি জিন্টা ও অর্জুন রামপালও এই ছবিতে অভিনয় করেছিলেন।


title: ঋতুপর্ণ ঘোষ

text: ২০০৮ সালে মুক্তি পায় "খেলা"। এটি মানব সম্পর্কের গল্প। এটি মণীষা কৈরালার প্রথম বাংলা ছবি। এই বছরই মুক্তি পায় তাঁর "সব চরিত্র কাল্পনিক"। প্রসেনজিৎ চট্টোপাধ্যায় ও বিপাশা বসু অভিনীত এই ছবিটি শ্রেষ্ঠ বাংলা ছবি বিভাগে জাতীয় পুরস্কার পায়।


title: ঋতুপর্ণ ঘোষ

text: ২০০৯ সালে যীশু সেনগুপ্ত, অনন্যা চট্টোপাধ্যায়, দীপংকর দে ও মমতা শঙ্কর অভিনীত ছবি "আবহমান" মুক্তি পায়। এটি শ্রেষ্ঠ পরিচালনা বিভাগে জাতীয় পুরস্কার পায়।


title: ঋতুপর্ণ ঘোষ

text: মৃত্যুর আগে তিনি তাঁর পরবর্তী ছবি "সত্যান্বেষী"-র শ্যুটিং শেষ করেছিলেন। এই ছবিটি গোয়েন্দা ব্যোমকেশ বক্সীর কাহিনি অবলম্বনে তৈরি হচ্ছিল।


title: ঋতুপর্ণ ঘোষ

text: ঋতুপর্ণ ঘোষ প্রথম অভিনয় করেন ওড়িয়া ছবি "কথা দেইথিল্লি মা কু"-তে। হিমাংশু পারিজা পরিচালিত এই ছবিটি মুক্তি পায় ২০০৩ সালে। ২০১১ সালে তিনি কৌশিক গঙ্গোপাধ্যায়ের "আরেকটি প্রেমের গল্প" এবং সঞ্জয় নাগের "মেমরিজ ইন মার্চ" ছবিতে অভিনয় করেন। "আরেকটি প্রেমের গল্প" ছবির বিষয় ছিল সমকামিতা।


title: ঋতুপর্ণ ঘোষ

text: ঋতুপর্ণের শেষ মুক্তিপ্রাপ্ত ছবি "চিত্রাঙ্গদা"। এটি রবীন্দ্রনাথ ঠাকুরের "চিত্রাঙ্গদা"র কাঠামো অবলম্বনে নির্মিত। এটি ৬০তম জাতীয় চলচ্চিত্র পুরস্কার প্রদান অনুষ্ঠানে বিশেষ জুরি পুরস্কার পায়।


title: ঋতুপর্ণ ঘোষ

text: ঋতুপর্ণ দুটি সেলিব্রিটি চ্যাট শো সঞ্চালনা করেন। এগুলি হল ইটিভি বাংলার "এবং ঋতুপর্ণ" এবং স্টার জলসার "ঘোষ অ্যান্ড কোম্পানি]]"। "ঘোষ অ্যান্ড কোম্পানি"র একটি পর্বে তিনি মীরের সাক্ষাৎকার নেন। এটি কিছু বিতর্ক সৃষ্টি করে।


title: ঋতুপর্ণ ঘোষ

text: ঋতুপর্ণ বাংলা ফিল্ম ম্যাগাজিন "আনন্দলোক" সম্পাদনা করেন ১৯৯৭ থেকে ২০০৪ সাল পর্যন্ত।


title: ঋতুপর্ণ ঘোষ

text: ঋতুপর্ণ ঘোষ দশ বছর ধরে ডায়াবেটিস (ডায়াবেটিস মেটিলাস টাইপ ২) রোগে এবং পাঁচ বছর ধরে প্যানক্রিটিটিস রোগে ভুগছিলেন। এছাড়াও তাঁর অনিদ্রা রোগ ছিল এবং সেই জন্য তিনি ঘুমের ওষুধ খেতেন। ডাক্তারদের রিপোর্ট অনুযায়ী, অ্যাবডোমিনোপ্ল্যাস্টি ও ব্রেস্ট ইমপ্ল্যান্টের পর প্রয়োজনীয় হরমোন রিপ্লেসমেন্ট থেরাপি করাতে গিয়ে তাঁর শারীরিক অসুস্থতা বেড়ে যায়। "আরেকটি প্রেমের গল্প" ছবিতে এক সমকামী চিত্রপরিচালকের ভূমিকায় অভিনয় করার জন্য তাঁকে এগুলি করাতে হয়েছিল।


title: ঋতুপর্ণ ঘোষ

text: ২০১৩ সালের ৩০ মে তাঁর কলকাতার বাড়িতেই হৃদরোগে আক্রান্ত হয়ে ঋতুপর্ণ ঘোষের মৃত্যু ঘটে। তাঁর দুই পরিচারক দিলীপ ও বিষ্ণু তাকে বিছানায় অচৈতন্য অবস্থায় দেখতে পান। প্রতিবেশী নীলাঞ্জনা সেনগুপ্ত ডাক্তার নিরূপ রায়কে খবর দেন। তিনি এসে ঋতুপর্ণ ঘোষকে মৃত বলে ঘোষণা করেন। মৃত্যুকালে ঋতুপর্ণের বয়স হয়েছিল ৪৯ বছর।


title: ঋতুপর্ণ ঘোষ

text:
বাংলা চলচ্চিত্রের অভিনেতা ও পরিচালকেরা ঋতুপর্ণ ঘোষের বাড়িতে এসে তাঁকে শেষ শ্রদ্ধা নিবেদন করেন। বিকেলে তাঁর মরদেহ নিয়ে যাওয়া হয় নন্দনে। সেখানে চত্বরের বাইরে কিছুক্ষণ তাঁর দেহ রাখা হয় সাধারণ মানুষকে শেষ শ্রদ্ধা নিবেদনের সুযোগ করে দেওয়ার জন্য। নন্দনে বহু মানুষ এসে তাঁকে শ্রদ্ধা জানান। এরপর তাঁর দেহ নিয়ে যাওয়া হয় টালিগঞ্জ টেকনিশিয়ান স্টুডিওতে। সেখানে পশ্চিমবঙ্গের মুখ্যমন্ত্রী মমতা বন্দ্যোপাধ্যায় তাঁকে শেষ শ্রদ্ধা জানান। তিনি ঋতুপর্ণ ঘোষের পরিবারবর্গের সঙ্গে ৪৫ মিনিট সময় কাটান। ঋতুপর্ণ ঘোষকে তিনি “বিরল প্রতিভা” হিসেবে উল্লেখ করেন। টালিগঞ্জ থেকে তাঁর দেহ সিরিটি শ্মশানে নিয়ে যাওয়া হয়। সেখানেই তাঁর শেষকৃত্য সম্পন্ন হয়। সৎকারের আগে কলকাতা পুলিশের তরফ থেকে তাঁকে গান স্যালুট দেওয়া হয়।
বাঙালি অভিনেতা সৌমিত্র চট্টোপাধ্যায় বলেন, “আমি বিশ্বাস করতে পারছি না যে ঋতুপর্ণ আর নেই। এই খবরটা মেনে নেওয়া খুব কঠিন। আমরা একজন অত্যন্ত সম্ভাবনাময় পরিচালককে অকালে হারালাম।” ঋতুপর্ণর " তিতলি" ও " দোসর" ছবির নায়িকা কঙ্কনা সেনশর্মা বলেন, এটা তাঁর ব্যক্তিগত ক্ষতি। অভিনেতা অরিন্দম শীল এই দিনটাকে জাতীয় শোকের দিন হিসেবে পালন করার আর্জি জানান। দেব বলেন, এই খবর শুনে তিনি হতবাক।


title: ঋতুপর্ণ ঘোষ

text: অমিতাভ বচ্চন তাঁর স্মৃতিচারণায় বলেন, ঋতুপর্ণ ঘোষ একমাত্র পরিচালক যিনি বচ্চন পরিবারের সকলের সঙ্গে কাজ করেছেন। তিনি একটি টুইটে লেখেন, ঋতুপর্ণ ছিলেন এক সংবেদনশীল শিল্পমনস্ক নরম মনের মানুষ। অভিনেত্রী বিপাশা বসু বলেন, ঋতুপর্ণের মৃত্যুসংবাদ তাঁর কাছে হৃদয়বিদারক; তিনি এই খবর বিশ্বাসই করতে পারছেন না। চিত্র পরিচালক শ্যাম বেনেগাল বলেন, ঋতুপর্ণের মৃত্যু এক “বিরাট ট্রাজেডি”। সোহা আলি খান বলেন, ঋতুপর্ণ ছিলেন এক অগ্রণী চিত্র পরিচালক এবং তিনি সত্যজিৎ রায় ও নব্য শৈলীর মধ্যে যোগসূত্রের কাজটি করেছিলেন। অর্জুন রামপাল বলেন, ঋতুপর্ণ ছিলেন এক অসামান্য দক্ষ শিল্পী এবং অসাধারণ মানুষ। অভিনেত্রী কিরণ খের ঋতুপর্ণের শিশুসুলভ প্রাণোচ্ছ্বলতার কথা স্মরণ করে বলেন, “চলচ্চিত্র জগৎ অশিক্ষিত লোকে ভর্তি। সেখানে ঋতুপর্ণ ছিলেন একজন শিক্ষিত মানুষ। তাঁর নিজস্ব একটা লাইব্রেরি ছিল এবং তিনি ধর্মকর্ম করার মতো করে পড়াশোনা করতেন। তাঁর জ্ঞানের কোনো তুলনা নেই।


title: বুদ্ধদেব দাশগুপ্ত

text: বুদ্ধদেব দাশগুপ্ত (জন্ম: ১৯৪৪) একজন ভারতীয় কবি এবং বিখ্যাত চলচ্চিত্র নির্মাতা। তার নির্মিত চলচ্চিত্রগুলোতেও কবিতার ছোঁয়া বিদ্যমান ছিল। প্রথম দিকে সত্যজিৎ রায় দ্বারা অনুপ্রাণিত হয়ে বাস্তবতাবাদী চলচ্চিত্র নির্মাণ করলেও শেষের দিকে তিনি ভিন্ন ধারায় চলে যান।


title: আদুর গোপালকৃষ্ণন

text: অদূর গোপালকৃষ্ণন আন্তর্জাতিকভাবে সমাদৃত ভারতীয় চলচ্চিত্র পরিচালক। তিনি মালয়ালাম ভাষায় চলচ্চিত্র নির্মাণ করেন। তিনি ১৭টি জাতীয় চলচ্চিত্র পুরস্কার ও ১৭টি কেরালা রাজ্য চলচ্চিত্র পুরস্কার এবং টানা ছয়টি চলচ্চিত্রের জন্য বিভিন্ন আন্তর্জাতিক চলচ্চিত্র উৎসব থেকে জুরি সমালোচক পুরস্কার লাভ করেন। তিনি ১৯৮৪ সালে পদ্মশ্রী, ২০০৪ সালে দাদাসাহেব ফালকে পুরস্কার, এবং ২০০৬ সালে পদ্মবিভূষণ লাভ করেন।


title: আদুর গোপালকৃষ্ণন

text: গোপালকৃষ্ণন ১৯৪২ সালের ৩ জুলাই ভারতের অদূর (বর্তমান কেরালা) অবস্থিত মন্নাদিতে জন্মগ্রহণ করেন। তার পিতা মাধবন উন্নিথন এবং মাতা মৌত্থাথু গৌরি কুঞ্জম্মা। আট বছর বয়সে তিনি অভিনেতা হিসেবে বিভিন্ন নাটকে অভিনয় করেন। পরে তিনি নাটক লেখা ও নির্দেশনায় মনোযোগ দেন। গান্ধীগ্রাম রুরাল ইনস্টিটিউট থেকে অর্থনীতি, রাষ্ট্রবিজ্ঞান, ও লোক প্রশাসনে ডিগ্রি অর্জন করে তিনি তামিল নাড়ুর কাছে দিনদিগুলে সরকারী কর্মকর্তা হিসেবে কাজ করেন। ১৯৬২ সালে তিনি সরকারী চাকুরী ছেড়ে দিয়ে পুনে ফিল্ম ইনস্টিটিউট-এ চিত্রনাট্য ও পরিচালনা বিষয়ে পড়াশুনা করেন। তিনি সেখানে ভারত সরকারের বৃত্তিসহ তার পড়াশুনা শেষ করেন। তার সহপাঠী ও বন্ধুদের নিয়ে তিনি চিত্রলেখা ফিল্ম সোসাইটি ও চলচ্চিত্র সহকর্ণ সংঘম গড়ে তোলেন।


title: আদুর গোপালকৃষ্ণন

text: গোপালকৃষ্ণন পরিচালিত প্রথম চলচ্চিত্র "স্বয়ংবরম" ১৯৭২ সালে মুক্তি পায়। সত্যজিৎ রায়ের "পথের পাঁচালী"র পর এটিই কোন ভারতীয় পরিচালকের প্রথম চলচ্চিত্র যা এতটা খ্যাতি অর্জন করে। নব বিবাহিত এক দম্পতি নতুন জীবন শুরু গল্প নিয়ে তৈরি সাদাকালো চলচ্চিত্রটি মালয়ালাম ভাষার চলচ্চিত্রে এক নতুন মাত্রা যোগ করে। চলচ্চিত্রটি মস্কো, মেলবোর্ন, প্যারিস, লন্ডনের চলচ্চিত্র উৎসবে প্রদর্শিত হয়। গোপালকৃষ্ণন শ্রেষ্ঠ চলচ্চিত্র ও শ্রেষ্ঠ পরিচালক বিভাগে জাতীয় চলচ্চিত্র পুরস্কার লাভ করেন। তার দ্বিতীয় চলচ্চিত্র "কোদিয়েত্তম" মুক্তি পায় ১৯৭৮ সালে। ছবিটি শ্রেষ্ঠ মালয়ালাম ভাষার চলচ্চিত্রের জন্য জাতীয় চলচ্চিত্র পুরস্কার ও শ্রেষ্ঠ চলচ্চিত্রের জন্য কেরালা রাজ্য চলচ্চিত্র পুরস্কার লাভ করে এবং গোপালকৃষ্ণন শ্রেষ্ঠ পরিচালক ও শ্রেষ্ঠ কাহিনীর জন্য কেরালা রাজ্য চলচ্চিত্র পুরস্কার লাভ করে।


title: আদুর গোপালকৃষ্ণন

text: তার পরবর্তী চলচ্চিত্র "এলিপ্পাথায়াম" ১৯৮১ সালে মুক্তি পায়। এটি গোপালকৃষ্ণন পরিচালিত অন্যতম সেরা চলচ্চিত্র। ছবিটি কান চলচ্চিত্র উৎসব সহ বেশ কয়েকটি আন্তর্জাতিক চলচ্চিত্র উৎসবে প্রদর্শিত হয়। এটি সেরা মৌলিক ও কল্পনামূলক চলচ্চিত্র হিসেবে ব্রিটিশ ফিল্ম ইনস্টিটিউট পুরস্কার, লন্ডন চলচ্চিত্র উৎসবে সাদারল্যান্ড ট্রফি, এবং শ্রেষ্ঠ মালয়ালাম ভাষার চলচ্চিত্রের জন্য জাতীয় চলচ্চিত্র পুরস্কার লাভ করে। পরবর্তীতে তিনি "মুখমুখম" (১৯৮৪), "অন্তরাত্মাম" (১৯৮৭), "মাথিলুকাল" (১৯৯০), "বিধেয়ান" (১৯৯৩), ও "কালপুরুষণ" (১৯৯৫) চলচ্চিত্রের জন্য বিভিন্ন আন্তর্জাতিক চলচ্চিত্র উৎসবে জুরি সমালোচক পুরস্কার লাভ করেন।


title: জেমস আইভরি (পরিচালক)

text: জেমস আইভরি (জন্ম: ৭ই জুন, ১৯২৮) একজন মার্কিন চলচ্চিত্র পরিচালক। তিনি মার্চেন্ট আইভরি প্রোডাকশন্‌স-এর সাথে কাজ করে বিখ্যাত হয়েছেন। ইসমাইল মার্চেন্টের প্রযোজনায় তার পরিচালিত চলচ্চিত্র ৬টি একাডেমি পুরস্কার জয় করেছিল। সমকামী জেমস আইভরি দীর্ঘকাল ইসমাইল মার্চেন্টের জীবনসঙ্গী ছিলেন।


title: আব্বাস কিয়রোস্তামি

text: আব্বস কিয়রোস্তামি (; জন্ম: ২২ জুন, ১৯৪০ - মৃত্যু: ৪ জুলাই, ২০১৬) বিশ্ববিখ্যাত ইরানী চলচ্চিত্র পরিচালক, প্রযোজক, চিত্রনাট্যকার, চিত্রগ্রাহক, আলোকচিত্রশিল্পী। ১৯৭০ সাল থেকে নিয়মিত স্বল্পদৈর্ঘ্য, প্রামাণ্য এবং পূর্ণদৈর্ঘ্য সব ধরনের চলচ্চিত্র নির্মাণ করে যাচ্ছেন তিনি। কোকের ত্রয়ী, টেস্ট অব চেরি এবং দ্য উইন্ড উইল ক্যারি আস এর মত সিনেমার জন্য আন্তর্জাতিক সুখ্যাতি অর্জন করেছেন, এর মধ্যে টেস্ট অব চেরি কান চলচ্চিত্র উৎসবে সর্বোচ্চ পুরস্কার পাম দোর অর্জন করেছে।


title: আব্বাস কিয়রোস্তামি

text: তিনি আধুনিক চলচ্চিত্র জগৎের অন্যতম ওটার, অর্থাৎ তিনি নিজের সিনেমার সবকিছুই প্রায় নিজের হাতে করেন। রচনা, পরিচালনা, চিত্রগ্রহণ, সম্পাদনা, সঙ্গীত ও শব্দ সংযোগ সবকিছুতেই তার একচ্ছত্র প্রভাব থাকে। সিনেমার পাশাপাশি কবিতা, চিত্রশিল্প এবং গ্রাফিক ডিজাইন এর জগৎেও তার পদচারণা রয়েছে।


title: আব্বাস কিয়রোস্তামি

text: কিয়রোস্তামি ১৯৬-এর দশক থেকে ইরানের চলচ্চিত্রাঙ্গণে শুরু হওয়া ইরানী নবতরঙ্গ আন্দোলনের অন্যতম পথিকৃৎ। এই আন্দোলনের অন্যান্য গুরুত্বপূর্ণ ব্যক্তিদের মধ্যে রয়েছেন ফারুগ ফারোখ্‌জদ, সোহরাব শহিদ সলেস, মোহসেন মাখমালবফ, বহরম বেইজাই এবং পারভেজ কিমিয়ভি। তাদের নির্মাণ কৌশলে কিছু সাধারণ বৈশিষ্ট্য রয়েছে, যেমন কাব্যিক চিত্রনাট্য, রূপক গল্প, রাজনৈতিক এবং দার্শনিক চিন্তাধারার প্রতিফলন।


title: আব্বাস কিয়রোস্তামি

text: এর মধ্যে কিয়রোস্তামির সিনেমার বিশেষ বৈশিষ্ট্য হচ্ছে, শিশু চরিত্রের প্রাধান্য, প্রামাণ্য চিত্রের মত সিনেমাটোগ্রাফি, গ্রাম্য এলাকায় শুটিং এবং গাড়ি বিশেষ করে ব্যক্তিগত কারের ভেতর কথোপকথন। তিনি অনেক সময়ই গাড়ির ভেতর রাখা একটি স্থির ক্যামেরায় চালক এবং যাত্রীর কথোপকথন ধারণ করেন। সমসাময়িক ইরানী কবিতার প্রভাব তার সিনেমায় খুব সহজেই লক্ষ্যণীয়।


title: আব্বাস কিয়রোস্তামি

text: কিয়রোস্তামির জন্ম ইরানের রাজধানী তেহরানে। শিল্পের সাথে তার প্রথম পরিচয় চিত্রকলার মাধ্যমে। ছোটবেলা থেকেই ছবি আঁকা শুরু করেন যার ফলশ্রুতিতেই ১৮ বছর বয়সে লাভ করেন প্রথম গুরুত্বপূর্ণ পুরস্কার। এর কিছুদিন পরই বাড়ি ছেড়ে তেহরান চলে যান তেহরান বিশ্ববিদ্যালয়ে চারুকলায় পড়ার জন্য। সেখানে ট্রাফিক পুলিশ হিসেবে কাজ করে নিজের খরচ নিজেই বহন করেন, ডিগ্রি অর্জন করেন মূলত চারুকলা এবং গ্রাফিক ডিজাইনে। চিত্রকর, নকশাবিদ ও অঙ্কনবিদ হিসেবে ষাটের দশক থেকে বিভিন্ন বিজ্ঞাপন সংস্থায় কাজ করেন। ১৯৬২ থেকে ১৯৬৬ সালের মধ্যে তিনি ইরানী টেলিভিশনের জন্য প্রায় ১৫০টি বিজ্ঞাপনচিত্র নির্মাণ করেছিলেন। এই দশকের শেষের দিকে সিনেমার নাম ও ক্রেডিট ডিজাইন শুরু করেন এবং শিশুতোষ গ্রন্থের প্রচ্ছদ অঙ্কন শুরু করেন। তার এই অভিজ্ঞতা অনেকটা সত্যজিৎ রায়ের কথা মনে করিয়ে দেয়, যিনিও পেশাজীবন শুরু করেছিলেন অঙ্কনবিদ ও শিশুতোষ গ্রন্থ ও সাময়িকীর প্রচ্ছদশিল্পী হিসেবে। কিয়রোস্তামি মাসুদ কিমিয়াই এর গুরুত্বপূর্ণ সিনেমা "কায়সার" (১৯৬৯) এর ক্রেডিট ডিজাইন করেছিলেন।


title: আব্বাস কিয়রোস্তামি

text: ১৯৬৯ সালেই আব্বস পারভিন আমির-গুলি কে বিয়ে করেন যদিও ১৯৮২ সালে তাদের বিচ্ছেদ হয়ে যায়। তাদের দুটি সন্তান হয়েছিল, ১৯৭১ সালে আহমদ এবং ১৯৭৮ সালে বাহমান। মাত্র ১৫ বছর বয়সে "বাহমান কিয়রোস্তামি" "জার্নি টু দ্য ল্যান্ড অব দ্য ট্র্যাভেলার" (১৯৯৩) নির্মাণের মধ্য দিয়ে চিত্রপরিচালক ও চিত্রগ্রাহকে পরিণত হন।


title: আব্বাস কিয়রোস্তামি

text: ১৯৭৯ সালের যুগ পরির্বতনকারী ইরানী বিপ্লবের পর মাত্র গুটিকয়েক চলচ্চিত্রকার ইরানে থেকে গিয়েছিলেন যাদের মধ্যে আব্বস একজন। অধিকাংশ নির্মাতাই পশ্চিমা দেশগুলোতে চলে যান। কিন্তু আব্বস বিশ্বাস করেন দেশে থাকাটাই তার ক্যারিয়ারের সবচেয়ে গুরুত্বপূর্ণ ও ভাল সিদ্ধান্ত ছিল। তিনি নিজেই বলেছেন, ইরানে থেকে নিজের জাতীয় পরিচয় ও সত্ত্বা আঁকড়ে থাকার কারণে তার চলচ্চিত্র জীবন মহিমাণ্ডিত হয়েছে:


title: আব্বাস কিয়রোস্তামি

text: আব্বসকে হরহামেশাই গাঢ় কালো চশমা তথা সানগ্লাস পরে থাকতে দেখা যায়। চোখের আলোক সংবেদনশীলতায় সমস্যা থাকার কারণে ডাক্তারের পরামর্শে তিনি এটা পরেন।


title: আব্বাস কিয়রোস্তামি

text: ২০০০ সালে "সান ফ্রানসিস্কো চলচ্চিত্র উৎসবে" নিজের "আকিরা কুরোসাওয়া পুরস্কার"-টি তিনি আরেক ইরানী চলচ্চিত্রকার "বেহরুজ বসুগি"-কে উৎসর্গ করেন যা সবাইকে অবাক করে দিয়েছিল। ইরানী চলচ্চিত্রে বসুগির অসামান্য অবদানের স্বীকৃতি স্বরূপই তিনি এমনটি করেছিলেন।


title: আব্বাস কিয়রোস্তামি

text: ১৯৬৯ সালে দারিয়ুশ মেহরুজির বিখ্যাত সিনেমা "গব" এর মাধ্যমে যখন ইরানী নবতরঙ্গের যাত্রা শুরু হয় তখন কিয়রোস্তামি নিজের চেষ্টায় "কানুন" (Institute for the Intellectual Development of Children and Young Adults)-এ চলচ্চিত্র বিভাগ গঠন করেন। কানুনে নির্মীত তার প্রথম সিনেমা ছিল ১২ মিনিটের স্বল্পদৈর্ঘ্য প্রামাণ্য চিত্র "ব্রেড এন্ড অ্যালি" (১৯৭০)। নব্য বাস্তবতাবাদী এই ছবির কাহিনী দোকান থেকে রুটি কিনে হেঁটে হেঁটে বাড়ি ফিরতে থাকা এক শিশুর সাথে রাস্তায় একটি কুকুরের মোকাবেলা নিয়ে। এরপর ১৯৭২ সালে নির্মাণ করেন "ব্রেকটাইম"। এক পর্যায়ে কানুন ইরানের একটি অগ্রগামী চলচ্চিত্র স্টুডিওতে পরিণত হয়। আব্বসের পাশাপাশি তারা ইরানের অন্যান্য বিখ্যাত চলচ্চিত্রকারদের সিনেমাও প্রযোজনা করতে শুরু করে যার মধ্যে উল্লেখযোগ্য হচ্ছে "দ্য রানার" এবং "বাসু, দ্য লিটল স্ট্রেঞ্জার"।


title: আব্বাস কিয়রোস্তামি

text:
সত্তরের দশকে ইরানী সিনেমার নবজাগরণের প্রেক্ষাপটে আব্বস একটি ব্যক্তিতান্ত্রিক তথা ইন্ডিভিজুয়ালিস্ট অবস্থান গ্রহণ করেন, নৈতিক দিক দিয়ে প্রতিটি ব্যক্তির গুরুত্ব তার কাছে প্রতিভাত হয়ে ওঠে। এ সম্পর্কে তিনি বলেছেন,
১৯৭৩ সালে "দি এক্সপেরিয়েন্স" নির্মাণের পর কিয়রোস্তামি ১৯৭৪ সালে তৈরি করেন "দ্য ট্র্যাভেলার" বা মুসাফির। মুসাফিরের কাহিনী একটি ছোট্ট ইরানী শহরের ঝামেলা সৃষ্টিকারী এক ১০ বছরের শিশুকে নিয়ে। সে তেহরানে ইরানের জাতীয় ফুটবল দলের একটি গুরুত্বপূর্ণ খেলা দেখতে বদ্ধপরিকর। এজন্য সে বন্ধু ও প্রতিবেশিদের সাথে ছল-চাতুরী করে এবং কিছু এডভেঞ্চারের পর অবশেষে খেলা শুরুর আগে তেহরান স্টেডিয়ামে পৌঁছতে সক্ষম হয়। সিনেমাটিতে ছেলেটির দৃঢ়সংকল্প এবং অন্যদের উপর (বিশেষ করে তার নিকটাত্মীয়) তার কাজের প্রভাব সম্পর্কে তার ঔদাসীন্য ফুটে উঠেছিল। এটি ছিল মানুষের ব্যবহার এবং ভুল-শুদ্ধের ভারসাম্য নিয়ে একটি পরীক্ষা। বাস্তবতাবাদ, ডাইজেটিক সরলতা, জটিল নির্মাণ শৈলির এবং ভৌত বা আধ্যাত্মিক অভিযাত্রার প্রি মুগ্ধতা- এই বিষয়গুলোতে কিয়রোস্তামির দক্ষতা এই সিনেমার মাধ্যমে আরও প্রতিষ্ঠিত হয়েছিল।


title: আব্বাস কিয়রোস্তামি

text: ১৯৭৫ সালে তিনি দুটি স্বল্পদৈর্ঘ্য চলচ্চিত্র নির্মাণ করেন, "সো ক্যান আই" এবং "টু সল্যুশনস ফর ওয়ান প্রবলেম"। ১৯৭৬ সালের শুরুতে তার পরিচালনায় মুক্তি পায় "কালারস" সিনেমাটি, এর পরে নির্মাণ করেন ৫৪ মিনিটের চলচ্চিত্র "আ ওয়েডিং স্যুট"। ওয়েডিং স্যুটের কাহিনী তিনজন কিশোরকে কেন্দ্র করে যারা একটি বিয়ের পোশাক নিয়ে দ্বন্দ্ব্বে জড়িয়ে পড়ে। কিয়রোস্তামির প্রথম পূর্ণদৈর্ঘ্য চলচ্চিত্র ছিল ১১২ মিনিটের "দ্য রিপোর্ট" যা ১৯৭৭ সালে মুক্তি পায়। এর কাহিনী ঘুষ গ্রহণের অভিযোগে অভিযুক্ত একজন রাজস্ব কর্মকর্তাকে নিয়ে, এতে একটি গুরুত্বপূর্ণ বিষয়বস্তু ছিল আত্মহত্যা। ১৯৭৯ সালে তার প্রযোজনা এবং পরিচালনায় মুক্তি পায় "ফার্স্ট কেইস, সেকেন্ড কেইস" ছবিটি।


title: আব্বাস কিয়রোস্তামি

text: ১৯৮০-র দশকের শুরুতে কিয়রোস্তামি বেশ কয়েকটি স্বল্পদৈর্ঘ্য সিনেমা নির্মাণ করেন যার মধ্যে রয়েছে "ডেন্টাল হাইজিন" (১৯৮০), "অর্ডারলি অর ডিসঅর্ডারলি" (১৯৮১) এবং "দ্য কোরাস" (১৯৮২)। ১৯৮৩ সালে পরিচালনা করেন "ফেলো সিটিজেন"। অবশ্য এর সব কয়টিই মূলত ইরানের ভেতর সীমাবদ্ধ ছিল। ১৯৮৭ সালে "হোয়ার ইজ দ্য ফ্রেন্ডস হোম?" নির্মাণের মাধ্যমে প্রথমবারের মত আন্তর্জাতিক খ্যাতি অর্জন করেন কিয়রোস্তামি।


title: আব্বাস কিয়রোস্তামি

text: "হোয়ার ইজ দ্য ফ্রেন্ডস হোম?" সিনেমার কাহিনী অতিরিক্ত রকমের সহজ-সরল। মূল চরিত্র একটি আট বছর বয়সের স্কুল ছাত্র যাকে তার বন্ধুর নোটখাতা ফিরিয়ে দিতে হবে। স্কুল থেকে ভুলে সে এটা নিয়ে এসেছে এবং আগামী কালের স্কুলের আগে ফেরত দিতে না পারলে তার বন্ধু বাড়ির কাজ করতে পারবে না এবং তাকে স্কুল থেকে বের করেও দেয়া হতে পারে। বন্ধুর বাড়ি পাশের গ্রামে, কিন্তু বাড়িটি সে চেনে না। একেক জনের কাছে জিজ্ঞেস করে সে খাতা নিয়ে বাড়িটি খুঁজতে থাকে। এতে ইরানের গ্রাম্য মানুষের বিশ্বাস ফুটিয়ে তোলা হয়েছে। বারংবার ইরানের গ্রাম্য দৃশ্য তুলে ধরা এবং সহজ-সরল বাস্তবতা এই ছবির মূল বৈশিষ্ট্য, এ দুটোকে কিয়রোস্তামির সিনেমার প্রধান বৈশিষ্ট্য হিসেবেই আখ্যায়িত করা যায়। এছাড়া সিনেমাটি নির্মীত হয়েছে পুরোপুরি একজন বালকের দৃষ্টিকোণ থেকে, শিশুতোষ অনেক সিনেমায় যেমন বড়দের প্রভাব ফুটে উঠে এতে তেমনটা হয়নি।


title: আব্বাস কিয়রোস্তামি

text: চলচ্চিত্র সমালোচকরা কিয়রোস্তামির "হোয়ার ইজ দ্য ফ্রেন্ডস হোম?", "অ্যান্ড লাইফ গোস অন" (১৯৯২) ("লাইফ অ্যান্ড নাথিং মোর..." নামেও পরিচিত) এবং "থ্রু দি অলিভ ট্রিস" (১৯৯৪) সিনেমা তিনটিকে "কোকের ত্রয়ী" হিসেবে আখ্যায়িত করেছেন। কারণ সবগুলো সিনেমায় উত্তর ইরানের কোকের নামক একটি গ্রামকে কেন্দ্র করে। সিনেমাগুলোর ভিত্তি ১৯৯০ সালের মনজিল-রুদবার ভূমিকম্প যাতে ৪০,০০০ মানুষ মারা গিয়েছিল। কিয়রোস্তামি জীবন, মরণ, পরিবর্তন এবং সন্ততি এই থিমগুলোর মাধ্যমে তিনটি সিনেমাকে যুক্ত করেছেন। ১৯৯০-এর দশকে ফ্রান্সে সিনেমা তিনটি খুব সফল মুক্তি লাভ করে এবং নেদারল্যান্ড, সুইডেন, জার্মানি এবং ফিনল্যান্ড এর মত দেশগুলোতেও প্রশংসিত হয়। অবশ্য কিয়রোস্তামি নিজে সিনেমা তিনটিকে কোন ত্রয়ীর অংশ বলে মনে করেন না। এমনকি তার মতে, শেষ দুটো সিনেমা এবং "টেস্ট অব চেরি" (১৯৯৭) একসাথে একটি ত্রয়ী হতে পারে। কারণ তাদের একটি সাধারণ থিম আছে যা হল অমুল্য জীবন। ১৯৮৭ সালে কিয়রোস্তামি "দ্য কি" সিনেমাটির চিত্রনাট্য লেখার সাথে যুক্ত ছিলেন, এর সম্পাদনাও তিনি করেন কিন্তু পরিচালনা করেননি। ১৯৮৯ সালে নির্মাণ করেন "হোমওয়ার্ক"।


title: আব্বাস কিয়রোস্তামি

text: এই দশকে আব্বসের প্রথম সিনেমার নাম ছিল "ক্লোজ-আপ" (১৯৯০)। সত্য ঘটনা অবলম্বনে হওয়া এই সিনেমাতে দেখা যায় একজন ছদ্মবেশী চলচ্চিত্রকার একটি পরিবারের কাছে নিজেকে মোহসেন মাখমালবফ নামে পরিচয় দেয় এবং বলে তার পরবর্তী সিনেমায় এই পরিবারের সদস্যদের দিয়ে অভিনয় করাবেন। একসময় বুঝতে পেরে পরিবারটি তাকে চুরি-ডাকাতির দায়ে অভিযুক্ত করে। কিন্তু ছদ্মবেশী "হোসেন সাবজিয়ান" দাবী করেন ছদ্মবেশ ধারণের কারণ অনেক জটিল। আধা প্রামাণ্য আধা কল্পিত এই সিনেমায় সাবজিয়ানের মাখমালবফের ছদ্মবেশ ধারণের পেছনে নৈতিক দায়বদ্ধতা যাচাই করে দেখা হয় এবং তার সাংস্কৃতিক ও শৈল্পিক দক্ষতা বা নৈপুণ্যকে প্রশ্নবিদ্ধ করা হয়।"ক্লোজ-আপ" কুয়েন্টিন টারান্টিনো, মার্টিন স্কোরসেজি, ভের্নার হেরৎসগ, জঁ-লুক গদার এবং নান্নি মোরেত্তির মত পরিচালকদের কাছে প্রশংসিত হয় এবং ইউরোপের বিভিন্ন দেশে মুক্তি পায়।


title: আব্বাস কিয়রোস্তামি

text: ১৯৯২ সালে কিয়রোস্তামি নির্মাণ করেন "লাইফ অ্যান্ড নাথিং মোর..." যা সমালোচকদের মতে তার কোকের ত্রয়ীর দ্বিতীয় সিনেমা। এতে দেখা যায়, একজন বাবা তার বালক ছেলেকে নিয়ে তেহরান থেকে কোকের গ্রামে যাচ্ছেন নিজের গাড়ি চালিয়ে। উদ্দেশ্য, দুটি ছেলেকে খুঁজে বের করা যারা ভূমিকম্পে মারা গিয়ে থাকতে পারে বলে সন্দেহ করতে থাকে বাবা-ছেলে। ভূমিকম্পে বিধ্স্ত অঞ্চলের মধ্য দিয়ে যাওয়ার সময় তারা বেঁচে যাওয়া অনেক মানুষের মুখোমুখি হয় যারা এত কষ্টের মাঝেও জীবন সংগ্রাম চালিয়ে যাচ্ছে। সে বছর কিয়রোস্তামি এই সিনেমার জন্য প্রিক্স রোবের্তো রোজেলিনি পুরস্কার লাভ করেন। এটি ছিল তার চলচ্চিত্রকার জীবনের প্রথম পেশাদার পুরস্কার। তথাকথিত কোকের ত্রয়ীর শেষ সিনেমা ছিল "থ্রু দি অলিভ ট্রিস" (১৯৯৪)। এই সিনেমা "লাইফ অ্যান্ড নাথিং মোর..." এর একটি খুব ছোট ও সাধারণ দৃশ্য ধারণের কাহিনীকে কেন্দ্র করে।


title: আব্বাস কিয়রোস্তামি

text: অ্যাড্রিয়ান মার্টিনের মত চলচ্চিত্র সমালোচকরা কোকের ত্রয়ীর নির্মাণ পদ্ধতিকে ডায়াগ্রামাটিক্যাল (জ্যাতিমিক আকৃতিমূলক) হিসেবে চিহ্নিত করেছেন, যেমন, সিনেমায় দেখানো গ্রামের দৃশ্যগুলোকে আঁকাবাঁকা পথ এবং জীবন ও পৃথিবীর বিভিন্ন শক্তির জ্যামিতি বহিঃপ্রকাশ স্পষ্ট।"লাইফ অ্যান্ড নাথিং মোর..." (১৯৯২) এর আঁকাবাঁকা পথের ফ্ল্যাশব্যাক দৃশ্যটি দর্শকদেরকে তার আগের সিনেমা "হোয়ার ইজ দ্য ফ্রেন্ডস হোম?" (১৯৮৭) এর কথা মনে করিয়ে দেয় যা ভূমিকম্পের আগে ধারণ করা হয়েছিল। এর সাথে আবার সম্পর্ক রয়েছে "থ্রু দি অলিভ ট্রিস" (১৯৯৪) এর একটি দৃশ্যের যা ভূমিকম্প পরবর্তী পুনর্নির্মাণ দেখায়।


title: আব্বাস কিয়রোস্তামি

text: ১৯৯৫ সালে মাইরাম্যাক্স ফিল্মস মার্কিন যুক্তরাষ্ট্রে "থ্রু দি অলিভ ট্রিস" প্রেক্ষাগৃহে প্রদর্শন শুরু করে। এর পর কিয়রোস্তামি "দ্য জার্নি" এবং "দ্য হোয়াইট বেলুন" (১৯৯৫) সিনেমা দুটির চিত্রনাট্য লিখেন যার দ্বিতীয়টি পরিচালনা করেন তার প্রাক্তন সহকারী জাফর পানাহি। ১৯৯৫ ও ১৯৯৬ সালের মধ্যে কিয়রোস্তামি আরও ৪০ জন চলচ্চিত্রকারের সাথে "লুমিয়ে অ্যান্য কোম্পানি" নির্মাণে ব্যস্ত ছিলেন। ১৯৯৭ সালের কান চলচ্চিত্র উৎসবে তিনি টেস্ট অব চেরি সিনেমার জন্য সর্বোচ্চ পুরস্কার পাম দোর অর্জন করেন। এই সিনেমা জনাব বাদি নামক এক ব্যক্তিকে ঘিরে যিনি আত্মহত্যা করতে বদ্ধ পরিকর, তার পরিকল্পনা হচ্ছে অনেক ঘুমের ওষুধ খেয়ে নিজের খননকৃত কবরে শুয়ে থাকবেন। কিন্তু সকালে এসে কাউকে তার দেহের উপর মাটি দিয়ে যেতে হবে। এমন একজনকেই তিনি প্রায় পুরো সিনেমা জুড়ে খুঁজে বেড়ান। এতে নৈতিকতা, আত্মহত্যার যৌক্তিকতা ও বৈধতা এবং দয়ার প্রকৃতি নিয়ে কাজ করেছেন কিয়রোস্তামি।


title: আব্বাস কিয়রোস্তামি

text: আব্বস কিয়রোস্তামি সমগ্র ক্যারিয়ারে অনেকগুলো পুরস্কার জিতেছেন। এখানে উল্লেখযোগ্য কিছু পুরস্কারের নাম এবং প্রাপ্তির সন উল্লেখ করা হল:


title: এলিয়া কাজান

text: এলিয়া কাজান (গ্রিক ভাষা: Ηλίας Καζαντζόγλου) (৭ সেপ্টেম্বর, ১৯০৯ - ২৮ সেপ্টেম্বর, ২০০৩) একজন গ্রিক-মার্কিন মঞ্চ পরিচালক, চলচ্চিত্র ও মঞ্চ প্রযোজক, চিত্রনাট্যকার এবং ঔপন্যাসিক। তিনি ১৯৪৭ সালে নিউ ইয়র্কে প্রভাবশালী অ্যাক্টরস স্টুডিও নির্মাণে সক্রিয় ভূমিকা পালন করেন।


title: এলিয়া কাজান

text: তিনি তার চলচ্চিত্রের অভিনয়শিল্পীদের থেকে সেরা নাটকীয় অভিনয় বের করার জন্য সর্বাধিক পরিচিত। তার পরিচালনায় ২১ জন অভিনেতা অস্কারের মনোনয়ন লাভ করেন এবং নয় জন পুরস্কার লাভ করেন। তিনি নিজেও দুইবার শ্রেষ্ঠ পরিচালনার জন্য একাডেমি পুরস্কার লাভ করেন। এছাড়াও মঞ্চনাটক পরিচালনার জন্য তিনবার টনি পুরস্কার, ও চলচ্চিত্র পরিচালনার জন্য চারবার গোল্ডেন গ্লোব পুরস্কার লাভ করেন, এবং একাডেমি সম্মানসূচক পুরস্কার লাভ করেন।


title: ইরা স্যাক্স

text: ইরা স্যাক্স (জন্মঃ ২১ নভেম্বর ১৯৬৫) একজন মার্কিন চলচ্চিত্র পরিচালক। তিনি স্বল্পদৈর্ঘ্য চলচ্চিত্র "লেডি" (১৯৯৩) নির্মাণের জন্য বিখ্যাত। তার "ফোর্টি শেডস্ অফ ব্লু" চলচ্চিত্রটি সত্যজিৎ রায়ের চারুলতা চলচ্চিত্রটির একটি দুর্বলভাবে অণুসৃত পুনর্নির্মাণ।


title: ইরা স্যাক্স

text: তার নির্মিত চলচ্চিত্রগুলোর মধ্যে রয়েছে "দ্যা ডেল্টা" (১৯৯৭), "ফোর্টি শেডস্ অব ব্লু" (২০০৫), "মেরিড লাইফ" (২০০৭) এবং "কিপ দ্যা লাইটস্ অন" (২০১২)। তার সর্বশেষ চলচ্চিত্র "লাভ ইজ স্ট্রেঞ্জ" ২০১৪ সালে সারড্যান্স চলচ্চিত্র উৎসবে অবমুক্ত করা হয়। বর্তমানে তিনি "থ্যাঙ্ক ইউ ফর বিয়িং অনেস্ট" শিরোনামের একটি চলচ্চিত্র নিয়ে কাজ করছেন। এই প্রকল্পটিতে স্যাক্স গ্রেগ কিনিয়ার, আলফ্রেড মলিনা, জেসন সুডিকিস এবং পলিনা গার্সিয়ার সাথে কাজ করবেন।


title: ইরা স্যাক্স

text: স্যাক্স ১৯৬৫ সালের ২১ নভেম্বর যুক্তরাষ্ট্রের টেনেসির মেম্ফিসে জন্মগ্রহণ করেন। স্যাক্স একজন ইহুদী এবং স্বঘোষিত সমকামী তিনি বলেছিলেন যে, "কিপ দ্যা লাইটস্ অন" চলচ্চিত্রটি আংশিক আত্মজীবনীমূলক। ২০১২ সালের জানুয়ারিতে স্যাক্স তার ৫ বছরের সঙ্গী বরিস টোরেজকে নিউইয়র্ক শহরে বিয়ে করেন। এই জুটির ২০১২ সালে জন্মানো ভিভক ও ফেলিক্স নামক জমজ সন্তান রয়েছে।


title: দীপা মেহতা

text: দীপা মেহতা (জন্ম: ১৯৫০) একজন বিতর্কিত ভারতীয়-কানাডীয় চলচ্চিত্র পরিচালক এবং চিত্রনাট্যকার। তিনি দিল্লী এবং টরন্টো-তে বসবাস করেন।


title: দীপা মেহতা

text: দীপা মেহতা "এলিমেন্ট্‌স ত্রয়ী" নামে খ্যাত চলচ্চিত্র তিনটির জন্য সবচেয়ে বিখ্যাত। তার এই চলচ্চিত্রগুলোতে ভারতের বিখ্যাত অনেক অভিনেতা অভিনয় করেছেন। এদের মধ্যে রয়েছেন আমির খান ও শাবানা আজমি। এই ত্রয়ীর চলচ্চিত্রগুলোর নাম হল:


title: দ্য সিম্পসন্‌স

text: দ্য সিম্পসন্‌স একটি মার্কিন এনিমেশনকৃত সিচুয়েশন কমেডি (সিটকম)। ম্যাট গোরিং নির্মিত চলচ্চিত্রটি প্রযোজনা করেছে ফক্স ব্রডক্যাস্টিং কোম্পানি। এতে মার্কিন যুক্তরাষ্ট্রের মধ্যাঞ্চলের অধিবাসীদের স্বাভাবিক জীবনধারা নিয়ে ব্যাঙ্গাত্মক কাহিনী রচিত হয়েছে। "স্প্রিংফিল্ড" নামক কাল্পনিক শহরে এর চিত্রায়ন করা হয়েছে। মানুষের মানসিক ও বাস্তবিক অবস্থা, মার্কিন সংস্কৃতি এবং সামগ্রিকভাবে সমাজের বিভিন্ন দিকে ইঙ্গিত করা হয়েছে এতে। এই ছবির আপু নাহাসাপিমাপেটিলন চরিত্রটি বাঙালি চলচ্চিত্র পরিচালক সত্যজিৎ রায়ের প্রতি শ্রদ্ধা জানিয়ে নির্বাচন করা হয়েছে। এই ছবির কেন্দ্রীয় চরিত্রের মধ্যে রয়েছে হোমার সিম্পসন, মার্জ সিম্পসন, বার্ট সিম্পসন, লিসা সিম্পসন, ম্যাগী সিম্পসন, ন্যালসন, মিস্টার বার্নস, মওই, সাইডসো বব, গ্রেম্পা আব্রাহাম সিম্পসন, প্রিন্সিপাল স্কিনার, মিলহাওস, ক্রাস্টি ইত্যাদি।


title: আপু নাহাসাপিমাপেটিলন

text: আপু নাহাসাপিমাপেটিলন মার্কিন এনিমেশনকৃত সিচুয়েশন কমেডি টেলিভিশন সিরিজ দ্য সিম্পসন্‌স-এর একটি চরিত্রের নাম। এই কাল্পনিক চরিত্রের কণ্ঠ দিয়েছেন "হ্যাঙ্ক অ্যাজারিয়া"। এই চরিত্রটি বাঙালি চলচ্চিত্র পরিচালক সত্যজিৎ রায়ের প্রতি শ্রদ্ধা জানিয়ে নির্মাণ করা হয়েছে। রায়ের অপু ত্রয়ী নামে পরিচিত তিনটি ছবির কেন্দ্রীয় চরিত্র অপু থেকেই এই নামটি নির্বাচন করা হয়েছে।


title: সালমান রুশদি

text: স্যার আহমেদ সালমান রুশদি (জন্ম: ১৯শে জুন, ১৯৪৭) একজন ব্রিটিশ ভারতীয় ঔপন্যাসিক ও প্রাবন্ধিক। তার দ্বিতীয় উপন্যাস মিডনাইটস চিলড্রেন ১৯৮১ সালে বুকার প্রাইজ অর্জন করেছিল। তার লেখার অনেকটা অংশ জুড়েই থাকে ভারতীয় উপমহাদেশ। বলা হয়ে থাকে যে তিনি জাদু বাস্তবতার সাথে ঐতিহাসিক কল্পকাহিনী একত্রিত করে লিখেন। পূর্ব ও পশ্চিমের মধ্যে অসংখ্য সংযোগ, বিচ্ছিন্নতা ও অভিপ্রয়াণ তার লেখার অন্যতম বিষয়বস্তু।


title: সালমান রুশদি

text: ১৯৮৮ সালে প্রকাশিত তার চতুর্থ উপন্যাস দ্য স্যাটানিক ভার্সেস বিশ্বব্যাপী একটি বড় আকারের বিতর্কের কেন্দ্রবিন্দুতে পরিণত হয়েছিল। বইটি প্রকাশের পর বেশ কয়েকটি দেশের মুসলিমরা প্রতিবাদ জানায় যা অনেক সময় সহিংস রূপ ধারণ করে। তাঁকে মৃত্যুর হুমকি দেয়া হয়। ইরানের প্রধান ধর্মীয় নেতা আয়াতুল্লাহ রুহুল্লাহ খোমেনি এই বই রচনার জন্য ১৯৮৯ সালের ১৪ই ফেব্রুয়ারি তার বিরুদ্ধে মৃত্যুদণ্ডের ফতোয়া জারি করেছিল।


title: সালমান রুশদি

text: রুশদি ১৯৯৯ সালের জানুয়ারিতে ফ্রান্সের Ordre des Arts et des Lettres-এর একজন কমান্ডার মনোনীত হন। ২০০৭ সালের জুন মাসে রাণী দ্বিতীয় এলিজাবেথ সাহিত্যে বিশেষ অবদানের জন্য তাকে নাইট ব্যাচেলর উপাধিতে ভূষিত করেন। ২০০৮ সালে "দ্য টাইমস" ১৯৪৫ সালের পর থেকে যুক্তরাজ্যের সেরা ৫০ জন সাহিত্যিকের তালিকায় তাঁকে ১৩তম স্থান প্রদান করে।


title: সালমান রুশদি

text: ২০০০ সালের পর থেকে রুশদি মূলত নিউ ইয়র্ক সিটির ইউনিয়ন স্কোয়ার এলাকায় বাস করে আসছেন। ২০০৭ সাল থেকে যুক্তরাষ্ট্রের জর্জিয়া অঙ্গরাজ্যের আটলান্টায় অবস্থিত ইমোরি ইউনিভার্সিটিতে ডিস্টিংগুইশড রাইটার ইন রেসিডেন্স হিসেবে ৫ বছরের জন্য কাজ শুরু করেন। ২০০৮ সালের মে মাসে তাকে অ্যামেরিকান একাডেমি অফ আর্টস অ্যান্ড লেটারস এর একজন সম্মানসূচক বিদেশী সদস্য পদ প্রদান করা হয়।


title: সালমান রুশদি

text: ২০১০ সালের নভেম্বরে তার "রুকা অ্যান্ড দ্য ফায়ার অফ লাইফ" উপন্যাসটি প্রকাশিত হয়। সে বছরেরই শুরুর দিকে তিনি আত্মজীবনী রচনা শুরু করেছেন বলে ঘোষণা দেন।


title: লেজিওঁ দনর

text: লেজিওঁ দনর (ফরাসি: Légion d'honneur "লেঝ়িওঁ দন্যর্") নেপোলিয়ন বোনাপার্ট কর্তৃক প্রতিষ্ঠিত ফরাসি সরকারের একটি অর্ডার বা সম্মাননা। ১৮০২ সালের ১৯শে মে তারিখে প্রথম ফরাসি প্রজাতন্ত্রে এটি প্রতিষ্ঠিত হয়েছিল। এটি ফ্রান্সের সর্বোচ্চ সম্মাননা এবং পাঁচটি ডিগ্রিতে বিভক্ত। ডিগ্রি পাঁচটি হচ্ছে: Chevalier (নাইট), Officier (অফিসার), Commandeur (কমান্ডার), Grand Officier (গ্র্যান্ড অফিসার) এবং Grand-Croix (গ্র্যান্ড ক্রস)।


title: মাঞ্জা

text: মাঞ্জা বা ক্রিয়া বিশেষণ হিসেবে মাঞ্জা দেয়া, ঘুড়ি ওড়ানোর বিনোদনের স্বার্থে ব্যবহৃত সুতার বিশেষ প্রস্তুত প্রক্রিয়াকে বোঝায়। সাধারণত ঘুড়ি উৎসব কিংবা সাধারণ ঘুড়ি ওড়ানোর বিনোদনের স্বার্থে ঘুড়ি কাটাকাটি খেলতে আফগানিস্তান, বাংলাদেশ, ভারত, পাকিস্তানসহ ভারতবর্ষের আশেপাশের দেশে মাঞ্জা দেয়া সুতা ব্যবহৃত হয়।


title: মাঞ্জা

text: ঘুড়ি উৎসবে সাধারণত প্রতিদ্বন্দ্বিরা একে অন্যের ঘুড়ির সুতা কেটে ঘুড়িকে ভূপাতিত করার প্রতিযোগিতায় অবতীর্ণ হোন। আকাশে উড্ডয়নরত ঘুড়িগুলোকে ভূপাতিত করতে প্রতিযোগিতামূলক পদ্ধতি হলো নিজের ঘুড়ির সুতা দিয়ে প্রতিদ্বন্দ্বীর ঘুড়ির সুতাকে ঘষে সুতা ছিঁড়ে দেয়া। একাজে বিশেষ কৌশলের প্রয়োজন হয়, এবং অতি আবশ্যিকভাবেই প্রয়োজন হয় ধারালো সুতা। আর ধারালো সুতা তৈরির প্রয়োজনেই দরকার হয় মাঞ্জা দেয়া।


title: মাঞ্জা

text: সুতাকে ধারালো করতে মূল উপাদান হিসেবে ব্যবহৃত হয় কাচচূর্ণ বা কাচের গুড়া। কাচের গুঁড়া যাতে সুতার গায়ে সেঁটে থাকে, সেজন্য সংযোজনী হসেবে ব্যবহৃত হয় আঠা। আর সুতার সৌন্দর্য্যবর্ধনে অতিরিক্ত সংযোজিত হয় রং —রং, মাঞ্জার মূল উপাদান নয়। যে সুতাকে ধারালো করা হবে তা আঠা এবং কাচচূর্ণের দ্রবণে ডুবিয়ে নেয়া হয়। এবং সুতার মধ্যে ভালো করে সেই দ্রবণ যাতে লাগতে পারে, তাই সেই সুতাকে বারবার দ্রবণে লেপে নেয়া হয়। এরপর সুতা শুকিয়ে নিয়ে নাটাই-এ প্যাঁচিয়ে ঘুড়ি ওড়ানোর জন্য প্রস্তুত করা হয়।


title: ইউনিভার্সিটি অব ক্যালিফোর্নিয়া, সান্টা ক্রুজ

text: ইউনিভার্সিটি অফ ক্যালিফোর্নিয়া, সান্টা ক্রুজ (ইউসি, সান্টা ক্রুজ; ইউমিএসসি) মার্কিন যুক্তরাষ্ট্রের একটি সরকারী বিশ্ববিদ্যালয়। এটি ক্যালিফোর্নিয়া বিশ্ববিদ্যালয়ের ১০টি ক্যাম্পাসের একটি। স্যান ফ্রান্সিস্কো থেকে ৭৫ মাইল দক্ষিণে অবস্থিত।


title: ওয়েস অ্যান্ডারসন

text: ওয়েজলি ওয়েল্‌স অ্যান্ডারসন (; জন্ম: ১লা মে ১৯৬৯) একজন মার্কিন চলচ্চিত্র পরিচালক, লেখক এবং প্রযোজক। এছাড়া তিনি টেলিভিশনের জন্য বাণিজ্যিক চলচ্চিত্রও নির্মাণ করেছেন। তার চলচ্চিত্রগুলো ভিন্নধর্মী দৃশ্যায়ন ও বর্ণনাশৈলীর জন্য পরিচিত। অ্যান্ডারসনকে বর্তমান সময়ের ওতোর (রচয়িতা-পরিচালক) হিসেবে গণ্য করা হয়। তিনি তার কাজের জন্য সমালোচকদের নিকট থেকে প্রশংসা অর্জন করেছেন এবং তার পরিচালিত তিনটি চলচ্চিত্র - "দ্য রয়্যাল টেনেনবমস", "মুনরাইজ কিংডম" ও "দ্য গ্র্যান্ড বুদাপেস্ট হোটেল" বিবিসির ২০১৫ সালের একবিংশ শতাব্দীর সেরা চলচ্চিত্রের তালিকায় অন্তর্ভুক্ত হয়েছে।


title: ওয়েস অ্যান্ডারসন

text: তিনি "দ্য রয়্যাল টেনেনবমস", "মুনরাইজ কিংডম" ও "দ্য গ্র্যান্ড বুদাপেস্ট হোটেল" চলচ্চিত্রের জন্য তিনবার শ্রেষ্ঠ মৌলিক চিত্রনাট্যের জন্য একাডেমি পুরস্কার মনোনয়ন লাভ করেন। তিনি "ফ্যান্ট্যাস্টিক মিস্টার ফক্স"-এর জন্য শ্রেষ্ঠ অ্যানিমেটেড চলচ্চিত্রের জন্য একাডেমি পুরস্কারের মনোনয়ন লাভ করেন। "দ্য গ্র্যান্ড বুদাপেস্ট হোটেল" চলচ্চিত্রের জন্য তিনি প্রথমবার শ্রেষ্ঠ পরিচালনার জন্য একাডেমি পুরস্কারের মনোনয়ন লাভ করেন এবং সেরা সঙ্গীতধর্মী বা হাস্যরসাত্মক চলচ্চিত্র বিভাগে গোল্ডেন গ্লোব পুরস্কার ও শ্রেষ্ঠ মৌলিক চিত্রনাট্য বিভাগে বাফটা পুরস্কার অর্জন করেন।


title: ওয়েস অ্যান্ডারসন

text: ওয়েজলি ওয়েল্‌স অ্যান্ডারসণের জন্ম ১ মে, ১৯৬৯ সালে টেক্সাসের হিউস্টনে।


সত্যজিৎ রায় চলচ্চিত্র ও টেলিভিশন ইনস্টিটিউট (Satyajit Ray Film and Television Institute - SRFTI) ভারতের পশ্চিমবঙ্গের কলকাতায় অবস্থিত একটি চলচ্চিত্র প্রতিষ্ঠান। ১৯৯৫ সালে প্রতিষ্ঠিত এই প্রতিষ্ঠানটির নাম বিখ্যাত বাঙালি চলচ্চিত্র পরিচালক সত্যজিৎ রায়ের নামে রাখা হয়েছে।


title: উইকিসংকলন

text: উইকিসংকলন (উইকিসোর্স নামেও পরিচিত) একটি উইকিমিডিয়া প্রকল্প যার উদ্দেশ্য লেখার ভাণ্ডার বা সংকলন তৈরি করা, যাতে যেকোন ভাষার অনুবাদ এবং অন্যান্য সম্পর্কিত বিষয়াদি থাকবে।


title: উইকিসংকলন

text: উইকিসংকলন ওয়েবসাইটে পূর্বে প্রকাশিত কোন লেখাকে সংগ্রহ এবং ডিজিটাল ফরম্যাটে সংরক্ষণ করা হয়। এদের মধ্যে রয়েছে গল্প-উপন্যাস, চিঠি, ভাষণ, ধর্মীয় সংকলন, সাংবিধানিক এবং ঐতিহাসিক দলিলাদি, আইন এবং অন্যান্য দলিলাদি। সমস্ত সংগৃহীত লেখা কপিরাইটমুক্ত অথবা জিএফডিএল (GFDL-GNU Free Documentation License) লাইসেন্সের আওতায় রয়েছে। সকল ভাষার অনুবাদ লেখাকে এখানে স্বাগত জানানো হয়।


title: উইকিসংকলন

text: উইকিসংকলন কোন অবদানকারীর নিজস্ব কোন বস্তু বা নিজের কোন বই বা লেখা প্রকাশ করা স্থান নয়।


title: লন্ডন চলচ্চিত্র উৎসব

text: বিএফআই লন্ডন চলচ্চিত্র উৎসব যুক্তরাজ্যে অনুষ্ঠিত বার্ষিক চলচ্চিত্র উৎসব। ব্রিটিশ ফিল্ম ইনস্টিটিউটের সহযোগিতায় অক্টোবর মাসের শেষার্ধ্বে অনুষ্ঠিত হয়। এটি যুক্তরাজ্যের সর্ববৃহৎ চলচ্চিত্র উৎসব যাতে বিশ্বের ৬০টি দেশের তিন শতাধিক পূর্ণদৈর্ঘ্য চলচ্চিত্র, প্রামাণ্যচিত্র ও স্বল্পদৈর্ঘ্য চলচ্চিত্র প্রদর্শিত হয়।


title: সাধারণ আপেক্ষিকতার ভূমিকা

text: সাধারণ আপেক্ষিকতা মহাকর্ষের একটি তত্ত্ব। ১৯০৭ থেকে ১৯১৫ সালের মধ্যে বিজ্ঞানী আলবার্ট আইনস্টাইন এটি প্রবর্তন করেন। এই তত্ত্বে বলা হয়েছে, দুই বা ততোধিক ভরের মধ্যে পর্যবেক্ষণকৃত মহাকর্ষীয় আকর্ষণ বলের কারণ হল, তারা নিজেদের ভরের মাধ্যমে আশেপাশের স্থান-কালকে বাঁকিয়ে দেয়। ব্যাপারটি অনেকটা টানটান করে বেঁধে রাখা একটি চাদরের মাঝখানে একটি বেশ ভারী পাথর রেখে দেয়ার মত। পাথর রাখার কারণে চাদরের কেন্দ্রভাগে একটি বক্রতার সৃষ্টি হয়। এখন চাদরের উপর অপেক্ষাকৃত কম ভরের আরেকটি পাথর রাখলে তা কেন্দ্রের দিকে ঝুঁকে পড়বে বা পড়ে যেতে চাইবে। দেখা যাচ্ছে বেশী ভরের পাথরের মাধ্যমে সৃষ্ট বক্রতার কারণে কম ভরের পাথরটি তার দিকে টান অনুভব করছে। মহাবিশ্বের ক্ষেত্রে এই চাদরটিই হল স্থান-কালের জালিকা। একটি বস্তুর কারণে এই জালিকায় সৃষ্ট বক্রতাই মহাকর্ষীয় আকর্ষণ বলের কারণ। আইজাক নিউটন মহাকর্ষ বলকে বস্তুসমূহের মধ্যে একটি আকর্ষণ হিসেবে বর্ণনা করেছিলেন। কিন্তু আইনস্টাইনের এই বক্তব্য ছিল আরও সঠিক। তাছাড়া এটি মহাকর্ষীয় তরঙ্গের মত আকর্ষণীয় ঘটনার ভবিষ্যদ্বাণী করে।


title: সাধারণ আপেক্ষিকতার ভূমিকা

text: সাধারণ আপেক্ষিকতা বেশ কিছু ক্রিয়া-প্রতিক্রিয়ার জন্য দায়ী যেগুলো নিউটনের সূত্র দিয়ে ব্যাখ্যা করা যায়না। যেমন, বুধসহ অন্যান্য গ্রহের কক্ষপথের মিনিট ব্যত্যয়। তাছাড়া এটি আলো বাঁকিয়ে দেয়ার প্রক্রিয়া এবং সময় ধীরকরণসহ এ ধরণের অনেক ভবিষ্যদ্বাণী করতে সক্ষম হয়েছিল যা পরবর্তীতে প্রমাণিত হয়েছে। সাধারণ আপেক্ষিকতা মহাকর্ষের একমাত্র আপেক্ষিকতাভিত্তিক সূত্র না হলেও এটিই সরলতম এবং পর্যবেক্ষণের সাথে সবচেয়ে সামঞ্জস্যপূর্ণ। অবশ্য কয়েকটি প্রশ্ন থেকেই যায়। সবচেয়ে গুরুত্র প্রশ্নটি হচ্ছে, কিভাবে সাধারণ আপেক্ষিকতাকে কোয়ান্টাম বলবিজ্ঞানের সাথে একত্রিত করে কোয়ান্টাম মহাকর্ষের একটি সম্পূর্ণ স্বতঃপ্রবৃত্ত সূত্র নির্ণয় করা যায়?


title: সাধারণ আপেক্ষিকতার ভূমিকা

text: মহাকর্ষের মাধ্যমে আলোর বেঁকে যাওয়ার কারণে মহাকাশে একটি মজার ঘটনা পরিদৃষ্ট হয়, একটিমাত্র জ্যোতির্বৈজ্ঞানিক বস্তুর একাধিক বিম্ব। এই ঘটনাকে বলে মহাকর্ষীয় লেন্সিং যা জ্যোতির্বিজ্ঞানে গুরুত্বের সাথে পঠিত হয়। লিগো এবং জিও ৬০০ প্রকল্পের অনেক বিজ্ঞানীই মহাকর্ষীয় তরঙ্গের সরাসরি প্রমাণ পেয়েছেন। কৃষ্ণ বিবর থেকে নির্গত মহাকর্ষীয় তরঙ্গ অধ্যয়নের মাধ্যমে বিজ্ঞানীরা আদি মহাবিশ্বের গঠন বিষয়ে সম্যক ধারণা অর্জন করতে পারেন। এছাড়া সাধারণ আপেক্ষিকতা ভৌত বিশ্বতত্ত্বের মহা বিস্ফোরণ তত্ত্বের মৌলিক ভিত্তি।


title: সাধারণ আপেক্ষিকতার ভূমিকা

text: ১৯০৫ সালে আলবার্ট আইনস্টাইন তার বিশেষ আপেক্ষিকতা তত্ত্ব প্রকাশ করেন যা নিউটনের গতি সূত্রের সাথে তড়িৎগতিবিজ্ঞানের (যা আহিত বস্তুনিচয়ের মধ্যকার আকর্ষণ নিয়ে কাজ করে) সমন্বয় সাধন করেছিল। এই তত্ত্ব স্থান এবং কাল বিষয়ে সম্পূর্ণ নতুন ধারণার প্রবর্তনের মাধ্যমে পদার্থবিজ্ঞানের সকল শাখার জন্য একটি নব কাঠামো দাঁড় করিয়ে দিয়েছিল। কিন্তু, সে সময়ে নিশ্চিতরূপে সমর্থিত কিছু তত্ত্ব এর সাথে সামঞ্জস্যপূর্ণ ছিলনা। যেমন নিউটনের মহাকর্ষ তত্ত্ব, যা যেকোন বস্তুর মধ্যকার পারষ্পরিক আকর্ষণকে বর্ণনা করে।


title: সাধারণ আপেক্ষিকতার ভূমিকা

text:
তখন থেকে অনেক পদার্থবিজ্ঞানীই নিউটনের মহাকর্ষ তত্ত্বের সাথে সামঞ্জস্যপূর্ণ একটি আপেক্ষিকতাভিত্তিক তত্ত্ব আবিষ্কারের চেষ্টা করতে থাকেন যাদের মধ্য স্বয়ং
আইনস্টাইনও ছিলেন। শেষ পর্যন্ত আইনস্টাইনই সফলতা অর্জন করেন, তার তত্ত্বটিই পর্যবেক্ষণের মাধ্যমে সত্য প্রমাণিত হয়। প্রতিষ্ঠা পায় সাধারণ আপেক্ষিকতা। এই তত্ত্বের মূল বুঝতে হলে ১৯০৭ থেকে ১৯১৫ সাল পর্যন্ত আইনস্টাইনের চিন্তার স্রোতের সাথে পরিচিত হতে হবে। তিনি চিন্তা শুরু করেছিলেন মুক্তভাবে পতনশীল একজন পর্যবেক্ষক (সমতুল্যতা নীতি) নিয়ে, আর শেষ করলেন এসে মহাকর্ষের সম্পূর্ণ জ্যামিতিক তত্ত্বে।


title: সাধারণ আপেক্ষিকতার ভূমিকা

text: মুক্তভাবে পতনশীল এলিভেটরের ভিতরের কোন ব্যক্তি ওজনহীনতা অনুভব করবে। তার আশপাশের সব বস্তু হয় তার সাথে ভেসে থাকবে নয় ধ্রুব দ্রুতিতে পড়তে থাকবে। এলিভেটরের ভেতরের সবকিছু যেহেতু একসাথে পড়ছে সেহেতু কোন মহাকর্ষীয় ক্রিয়া পর্যবেক্ষণ করা যাবেনা। দেখা যাচ্ছে, মুক্তভাবে পতনশীল পর্যবেক্ষকের অবস্থা গভীর মহাশূন্যে ভাসমান ব্যক্তির মতই যে মহাকর্ষের যেকোন উৎস থেকে অনেক দূরে অবস্থান করেছে। এরাই হল আইনস্টাইনের বিশেষ আপেক্ষিকতায় বর্ণীত সুবিধাভোগী (জড়ত্বীয়) পর্যবেক্ষক যাদের সাপেক্ষে আলো সমদ্রুতিতে সরলরেখায় ভ্রমণ করে। এ ধরণের পর্যবেক্ষকরা কোন ত্বরণ অনুভব করেনা বা পদার্থবিজ্ঞানীরা যাকে কল্পিত বল (যে বলের কারণে একটি ত্বরিত গাড়ির চালক পিছন দিকে হেলে পড়েন) বলেন, সে ধরণের কোন বলও অনুভব করেনা। কল্পিত বল এবং ত্বরণ অনুভব না করায় পর্যবেক্ষক তার আশেপাশে কি ঘটছে তা বুঝতে পারেনা।


title: সাধারণ আপেক্ষিকতার ভূমিকা

text: আইনস্টাইন প্রকল্পায়িত করে বললেন, তার বিশেষ আপেক্ষিকতায় বর্ণীত জড়ত্বীয় পর্যবেক্ষক এলিভেটরের ওজনহীন পর্যবেক্ষকের সমতুল্য। এই প্রকল্পটিই সাধারণ আপেক্ষিকতার ভিত্তিপ্রস্তর। তিনি সমতুল্যতা নীতির মাধ্যমে এই প্রকল্পকে ব্যাখ্যা করেন। সোজা কথায়, এই নীতিটি হল, "মুক্তভাবে পতনশীল এলিভেটরের মধ্যকার কোন ব্যক্তি বলতে পারবে না যে সে মুক্তিভাবে পতিত হচ্ছে"। পর্যবেক্ষক মহাকর্ষের সকল উৎস থেকে অনেক দূরে স্থির বা সমদ্রুতিতে গতিশীল অবস্থায় থাকলে পদার্থবিজ্ঞানের সূত্রগুলো যে ফলাফল দিতো মুক্তভাবে পতনশীল এলিভেটরের পরিবেশেও সেই একই ফলাফল পাওয়া যাবে।


title: সাধারণ আপেক্ষিকতার ভূমিকা

text: মুক্তভাবে পতনশীল অবস্থায় মহাকর্ষের প্রভাবগুলোকে পর্যবেক্ষণ করলে সেগুলোকে বিলুপ্ত করে দেয়া যায়। ত্বরণ ঘটছে এমন কাঠামোতে পর্যবেক্ষণ করলে সেই প্রভাবগুলোকেই আবার উৎপাদিত করা সম্ভব। বদ্ধ কক্ষে অবস্থিত একজন পর্যবেক্ষক বলতে পারবে না নিচের কোনটি সত্য:


title: সাধারণ আপেক্ষিকতার ভূমিকা

text: বিপরীতক্রমে, একটি ত্বরিত প্রসঙ্গ কাঠামোতে পর্যবেক্ষণকৃত ক্রিয়াকে একই শক্তির অন্য একটি মহাকর্ষীয় কাঠামোতেও পর্যবেক্ষণ করা যায়। একই ফলাফল পাওয়া যাবে। এই নীতি আইনস্টাইনকে ১৯০৭ সালে মহাকর্ষের বেশ কিছু গুরুত্বপূর্ণ ক্রিয়ার ভবিষ্যদ্বাণী করতে সাহায্য করেছিল। পরবর্তী অনুচ্ছেদে সেগুলোর বর্ণনা দেয়া হবে।


title: সাধারণ আপেক্ষিকতার ভূমিকা

text: আইনস্টাইন যে বিষয়টিকে কেন্দ্রে রেখে সব চিন্তা করেছিলেন সেটি হল, আমরা যে ধ্রুব মহাকর্ষীয় টানের কথা জানি তা ত্বরণশীল পর্যবেক্ষক কর্তৃক অনুভূত কল্পিত বলের মতই। দুয়ের মধ্যে মূলত কোন পার্থক্য নেই। কল্পিত বল যেহেতু বস্তুর ভরের সমানুপাতিক সেহেতু, মহাকর্ষীয় ক্ষেত্রে অবস্থিত একটি বস্তুর উপর প্রযুক্ত মহাকর্ষ বলও তার ভরের সমানুপাতিক হওয়া উচিত। নিউটনের মহাকর্ষ সূত্রেও এমনটি আছে।


title: উইকিঅভিধান

text: উইকিঅভিধান বা উইকশনারি (উইকি এবং ডিকশনারি একত্রে) উন্মুক্ত অভিধান তৈরির একটি বহুভাষিক, ওয়েব-ভিত্তিক প্রকল্প, যা ১৫১ টি ভাষায় রয়েছে। অন্যান্য আদর্শ অভিধানের মত করে এটি করা হয়নি, এটি করা হয়েছে স্বেচ্ছাসেবকদের সহযোগীতায় উইকি সফটওয়্যার ব্যবহার করে, যেখানে ইন্টারনেটে এ ওয়েব সাইট ব্যবহার করে এমন প্রায় সবাইকে তা পরিবর্তন করার সুযোগ করে দেয়। এর সহপ্রকল্প উইকিপিডিয়ার মত উইকিঅভিধানও উইকিমিডিয়া ফাউন্ডেশন দ্বারা পরিচালিত হয়।


title: সুদেষ্ণা সিংহ

text: সুদেষ্ণা সিংহ (১৯৬৪- ১৬ মার্চ, ১৯৯৬) আদিবাসী ভাষাশহীদ এবং দ্বিতীয় নারী ভাষাশহীদ।


title: সুদেষ্ণা সিংহ

text: তিনি ১৯৯৬ সনে ভারতের আসাম রাজ্যে বিষ্ণুপ্রিয়া মণিপুরী ভাষা স্বীকৃতির আন্দোলনে শহীদ হন। আসামের বরাক উপত্যকায় বিষ্ণুপ্রিয়া মণিপুরীদের দীর্ঘ ভাষা আন্দোলনের ইতিহাসে ১৬ই মার্চ একটি স্মরনীয় দিন। ১৯৫৫ সাল থেকে শুরু হওয়া এই আন্দোলনের ধারাবাহিকতায় ভাষাবিপ্লবীরা বরাক উপত্যকায় ১৯৯৬ সালের মার্চ মাসে ৫০১ ঘণ্টার রেলপথ-রাজপথ অবরোধ কর্মসূচী ঘোষনা করে। ১৬ই মার্চ আসামের পাথারকান্দির কলকলিঘাট রেলষ্টেশনে আন্দোলনকারীদের একটি মিছিলে ভারতীয় পুলিশ গুলিবর্ষন করলে ঘটনাস্হলে গুলিতে প্রান হারান বত্রিশ বছরের তরুণী সুদেষ্ণা সিংহ।


title: সুদেষ্ণা সিংহ

text: এই গুলিচালনায় আহত হন অরুন সিংহ, প্রমোদিনী সিংহ, কমলাকান্ত সিংহ, দীপংকর সিংহ, প্রতাপ সিংহ, নমিতা সিংহ, রত্না সিংহ, বিকাশ সিংহ, শ্যামল সিংহ সহ আরো অনেকে।


title: সুদেষ্ণা সিংহ

text: এ ঘটনায় অসংখ্য ভাষাবিদ্রোহী আহত হন এবং ব্যাপক ধরপাকড় হয়। বিষ্ণুপ্রিয়া মণিপুরী ভাষা স্বীকৃতির আন্দোলনকে উপেক্ষা করতে পারেনা আসাম সরকার। অবশেষে ২০০১ সালের ৭ ফেব্রুয়ারি বরাক উপত্যকার ১৫২টি প্রাথমিক বিদ্যালয়ে বিষ্ণুপ্রিয়া মণিপুরী ভাষায় শিক্ষাদান চালু করে। এরপর ২০০৬ সালের ৮ মার্চ ভারতের সর্বোচ্চ ন্যায়ালয় বা সুপ্রীমকোর্টের এক রায়ের মাধ্যমে বিষ্ণুপ্রিয়া মণিপুরী ভাষাকে ভারতের একটি স্বতন্ত্র ভাষার স্বীকৃতি দেওয়া হয়।


title: বাংলাদেশ সেনাবাহিনীর পদ ও ব্যাজ

text: নিম্নে বাংলাদেশ সেনা বাহিনীর পদানুসারে পদচিহ্ন দেওয়া হল । সেনাবাহিনীতে কমিশন্ড অফিসার, জুনিয়র কমিশন্ড অফিসার (জেসিও), নন-কমিশন্ড অফিসার (এনসিও)এবং সৈনিক পদবী আছে । অফিসারদের প্রথম শ্রেণীর, জেসিও (WO-MWO) প্রথম শ্রেণী (নন-ক্যাডার), এনসিও (সার্জেন্ট) দ্বিতীয় শ্রেণী এবং অন্যান্যরা তৃতীয় শ্রেণীর মর্যাদা এবং পদবী অনুযায়ী বিশেষ সুযোগ-সুবিধা রয়েছে। চট্টগ্রামের ভাটিয়ারীতে অবস্থিত বাংলাদেশ মিলিটারি একাডেমীতে (বিএমএ) অফিসার পদ প্রদান করা হয় । লেফটেন্যান্ট, ক্যাপ্টেন, মেজরদেরকে জুনিয়র অফিসার বলা হয় (জুনিয়র কমিশন্ড অফিসার নয়) । অপরদিকে মেজর জেনারেল, লেফটেন্যান্ট জেনারেল পদবীধারী ব্যক্তিদেরকে সংক্ষেপে জেনারেল বলা হয় যদিও শুধু জেনারেল নামের আরও একটি পদমর্যাদা আছে আর ব্রিগেডিয়ার জেনারেলদেরকে সংক্ষেপে ব্রিগেডিয়ার বলা হয় যদিও এ পদবীতে জেনারেল অনুসর্গ আছে ।


title: বাংলাদেশ সেনাবাহিনীর পদ ও ব্যাজ

text: জেসিওরা প্রথম শ্রেনীর (নন ক্যাডার) অফিসার।


title: অ্যান্টনি হিউইশ

text: অ্যান্টনি হিউইশ (জন্ম: ১১ই মে, ১৯২৪) একজন ব্রিটিশ রেডিও জ্যোতির্বিজ্ঞানী। তিনি ১৯৭৪ সালে সহকর্মী মার্টিন রাইলের সাথে যৌথভাবে পদার্থবিজ্ঞানে নোবেল পুরস্কার লাভ করেন। রেডিও অ্যাপার্চার সিনথেসিস আবিষ্কারের মাধ্যমে পালসার আবিষ্কারে গুরুত্বপূর্ণ অবদান রাখার জন্য তিনি এই পুরস্কার লাভ করেন। এছাড়া ১৯৬৯ সালে রয়েল অ্যাস্ট্রোনমিক্যাল সোসাইটি তাকে এডিংটন পদকে ভূষিত করে।


title: অউ নিলস বোর

text: অউ নিল্‌স বোর (জন্ম: ১৯ জুন, ১৯২২) একজন ডেনীয় পদার্থবিজ্ঞানী। তিনি বিখ্যাত বিজ্ঞানী নিল্‌স বোর এবং মার্গারেটের ছেলে। ভোল্‌ফগাং পাউলি এবং ভের্নার কার্ল হাইজেনবের্গের মত মহান বিজ্ঞানীদের মধ্যে বেড়ে উঠার কারণে তিনিও একসময় পদার্থবিজ্ঞানে নিজস্ব মেধার পরিচয় দিতে সক্ষম হন। ১৯৭৫ সালে তিনি পদার্থবিজ্ঞানে নোবেল পুরস্কার লাভ করেন।


title: দাদাসাহেব ফালকে পুরস্কার

text: দাদাসাহেব ফালকে পুরস্কার ভারতের সর্বোচ্চ চলচ্চিত্র পুরস্কার। ভারত সরকারের সূচনা এবং প্রসারণ মন্ত্রালয় দ্বারা প্রতিষ্ঠিত ডিরেক্টরেট অব ফিল্ম ফেস্টিভ্যাল নামক সংস্থা জাতীয় চলচ্চিত্র পুরস্কার সমারোহে এই পুরস্কার প্রদান করে। ভারতীয় চলচ্চিত্রের প্রগতি ও উন্নতির জীবনব্যাপী অবদানের স্বীকৃতি স্বরূপ এই পুরস্কার দেওয়া হয়। ভারতীয় চলচ্চিত্র জগৎ থেকে বেশ কয়েকজন উল্লেখযোগ্য ব্যক্তিত্ব দ্বারা গঠিত একটি কমিটি পুরস্কার প্রাপকের নাম নির্বাচন করে। পুরস্কার হিসেবে একটি স্বর্ণকমল পদক, নগদ ও একটি শাল প্রদান করা হয়।


title: দাদাসাহেব ফালকে পুরস্কার

text: ভারতীয় চলচ্চিত্রে দাদাসাহেব ফালকের অবদানের স্বীকৃতিতে ভারত সরকার ১৯৬৯ খ্রিস্টাব্দে প্রথম এই পুরস্কার প্রচলন করে। ভারতীয় চলচ্চিত্রের জনক বলে পরিচিত ফালকে একজন ভারতীয় চলচ্চিত্র নির্মাতা ছিলেন, যিনি ১৯১৩ খ্রিস্টাব্দে রাজা হরিশচন্দ্র নামক ভারতের প্রথম পূর্ণ দৈর্ঘ্যের চলচ্চিত্র নির্মাণ করেন।


title: দাদাসাহেব ফালকে পুরস্কার

text:
১৭তম জাতীয় চলচ্চিত্র পুরস্কার সমারোহে চলচ্চিত্র অভিনেত্রী দেবিকা রাণীকে প্রথম দাদাসাহেব ফালকে পুরস্কার প্রদান করা হয়। এই পুরস্কারের ইতিহাসে অভিনেতা পৃথ্বীরাজ কপূর একমাত্র মরণোত্তর পুরস্কার প্রাপক ছিলেন। তাঁর পুত্র রাজ কপূর ১৯৭১ খ্রিস্টাব্দে ১৯তম জাতীয় চলচ্চিত্র পুরস্কার সমারোহে পিতার হয়ে পুরস্কার গ্রহণ করেন ও ১৯৮৭ খ্রিস্টাব্দে ৩৫তম জাতীয় চলচ্চিত্র পুরস্কার সমারোহে
নিজেও এই পুরস্কার লাভ করেন। বোম্মিরেড্ডি নরসিংহ রেড্ডি (১৯৭৪) ও বোম্মিরেড্ডি নাগি রেড্ডি (১৯৮৬); রাজ কপূর (১৯৮৭) ও শশী কপূর (২০১৪); এবং বলদেব রাজ চোপড়া (১৯৯৮) ও যশ চোপড়া (২০০১) এই তিন জোড়া ভাই ও লতা মঙ্গেশকর (১৯৮৯) ও আশা ভোঁসলে (২০০০) এই দুই বোন এই পুরস্কার লাভ করেন।


title: দাদাসাহেব ফালকে

text: ধুন্ডীরাজ গোবিন্দ ফালকে (), যিনি দাদাসাহেব ফালকে (; ) নামে অধিক পরিচিত, (৩০শে এপ্রিল, ১৮৭০ - ১৬ই ফেব্রুয়ারি, ১৯৪৪) একজন ভারতীয় চলচ্চিত্রে পরিচালক ও প্রযোজক ছিলেন। তাঁকে ভারতীয় চলচ্চিত্রের জনক হিসেবে গণ্য করা হয়। তিনি ১৯১৩ সালে রাজা হরিশচন্দ্র চলচ্চিত্রটি নির্মাণ করেন যা ছিল ভারতের প্রথম পূর্ণদৈর্ঘ্য নির্বাক চলচ্চিত্র। এরপর তিনি প্রায় চব্বিশ বছর ধরে ৯৫টি পূর্ণদৈর্ঘ্যের চলচ্চিত্র ও ২৬টি স্বল্প দৈর্ঘ্যের চলচ্চিত্র নির্মাণ করেন।


title: দাদাসাহেব ফালকে

text: ধুন্ডীরাজ গোবিন্দ ফালকে ১৮৭০ খ্রিস্টাব্দের ৩০শে এপ্রিল ব্রিটিশ ভারতের বম্বে প্রেসিডেন্সির অন্তর্গত ত্র্যম্বকেশ্বর নামক স্থানে একটি মারাঠি শিক্ষিত ব্রাহ্মণ পরিবারে জন্মগ্রহণ করেন।


title: বেন রয় মোটেলসন

text: বেন রয় মোটেলসন (জন্ম: ৯ই জুলাই, ১৯২৬) একজন ডেনীয়-মার্কিন পদার্থবিজ্ঞানী। তিনি শিকাগোর ইলিনয়ে জন্মগ্রহণ করেন। তিনি সহকর্মী অউ নিল্‌স বোরের সাথে মিলে পারমাণুর কেন্দ্র বিষয়ে জেমস রেইনওয়াটারের তত্ত্ব সত্য বলে প্রমাণ করেন। তারা তিনজন এ কারণে ১৯৭৫ সালে পদার্থবিজ্ঞানে নোবেল পুরস্কার লাভ করেন। অধ্যাপক মোটেলসন বুলেটিন অফ দ্য অ্যাটমিক সাইন্টিস্ট্‌স-এর স্পন্সর বোর্ডের একজন সম্মানিত সদস্য।


title: বুলেটিন অফ দ্য অ্যাটমিক সাইন্টিস্ট্‌স

text: বুলেটিন অফ দ্য অ্যাটমিক সাইন্টিস্ট্‌স (ইংরেজি ভাষা: Bulletin of the Atomic Scientists) নিউক্লীয় এবং অন্যান্য গণবিধ্বংসী অস্ত্রের কারণে সৃষ্ট হুমকি থেকে বৈশ্বিক নিরাপত্তা ও পাবলিক lalasপলিসি বিষয়ে প্রকাশিত একটি সাময়িকী। সাময়িকীটি প্রযুক্তি বিষয়ক নয়। ১৯৪৫ সাল থেকে এটি নিয়মিত প্রকাশিত হয়ে আসছে। সে সময় ম্যানহাটন প্রকল্পের প্রাক্তন বিজ্ঞানী ও প্রযুক্তিবিদেরা বিশ্বকে গণবিধ্বংসী অস্ত্রের হুমকি থেকে সাবধান করার জন্য এর প্রকাশনা শুরু করেন। হিরোশিমা ও নাগাসাকিতে পারমাণবিক বোমাবর্ষণ-এর পর এ বিষয়ে তারা সিদ্ধান্ত নেন। এর মূল লক্ষ্য হচ্ছে জনসাধারণকে বিভিন্ন নিউক্লীয় পলিসি বিতর্কগুলো সম্বন্ধে অবহিত করা এবং নিউক্লীয় অস্ত্রের উপর আন্তর্জাতিক নিয়ন্ত্রণ স্থাপনের বিষয়ে পরামর্শ প্রদান।


title: জেমস রেইনওয়াটার

text: লিও জেমস রেইনওয়াটার একজন মার্কিন পদার্থবিজ্ঞানী। তিনি অন্য দুই জন বিজ্ঞানীর সাথে যৌথভাবে ১৯৭৫ সালে পদার্থবিজ্ঞানে নোবেল পুরস্কার লাভ করেন। তারা বিশেষ ধরণের পরমাণুর কেন্দ্রিনের আকার আবিষ্কারের জন্য এই পুরস্কার পেয়েছিলেন।


title: জেমস রেইনওয়াটার

text: তিনি ১৯৩৯ সালে ক্যালিফোর্নিয়া ইন্সটিটিউট অফ টেকনোলজি থেকে পদার্থবিজ্ঞানে ব্যাচেলর ডিগ্রি অর্জন করেন। ১৯৪৬ সালে কলাম্বিয়া ইউনিভার্সিটি থেকে পদার্থবিজ্ঞানে ডক্টরেট ডিগ্রি অর্জন করেন। তিনি ১৯৪৬ সালে কলাম্বিয়া বিশ্ববিদ্যালয়ের পদার্থবিজ্ঞান বিভাগে শিক্ষক হিসেবে যোগদান করেন এবং ১৯৫২ সালে পূর্ণ অধ্যাপক হিসেবে উন্নীত হন।


title: বার্টন রিখটার

text: বার্টন রিখটার (জন্ম: ২২শে মার্চ, ১৯৩১) একজন নোবেল বিজয়ী মার্কিন পদার্থবিজ্ঞানী। তার জীবনের অধিকাংশ সময় কেটেছে নিউ ইয়র্ক সিটিতে। তিনি ম্যাসাচুসেট্‌স ইনস্টিটিউট অফ টেকনোলজি থেকে ১৯৫২ সালে ব্যাচেলর্স এবং ১৯৫৬ সালে পিএইচডি ডিগ্রি অর্জন করেন। তিনি ১৯৮৪ থেকে ১৯৯৯ সাল পর্যন্ত স্ল্যাক ন্যাশনাল অ্যাক্সিলারেটর ল্যাবরেটরীর পরিচালক ছিলেন। ১৯৭৬ সালে একটি নতুন মৌলিক কণা আবিষ্কারের জন্য পদার্থবিজ্ঞানে নোবেল পুরস্কার লাভ করেন।


title: সামুয়েল ছাও ছুং থিং

text: সামুয়েল ছাও ছুং থিং (; পিনিয়ান: Dīng Zhàozhōng) (জন্ম: ২৭শে জানুয়ারি, ১৯৩৬) একজন মার্কিন পদার্থবিজ্ঞানী। তিনি ১৯৭৬ সালে অপর মার্কিন বিজ্ঞানী বার্টন রিখটারের সাথে যৌথভাবে পদার্থবিজ্ঞানে নোবেল পুরস্কার লাভ করেন। জে/সাই নামক অতিপারমানবিক কাা আবিষ্কারের জন্য তারা এই পুরস্কার পেয়েছিলেন।


title: ফিলিপ ওয়ারেন অ্যান্ডারসন

text: ফিলিপ ওয়ারেন অ্যান্ডারসন (জন্ম: ১৩ ডিসেম্বর, ১৯২৩) একজন নোবেল বিজয়ী মার্কিন পদার্থবিজ্ঞানী। তিনি স্থানীয়করণ, প্রতি-ফেরোচুম্বকত্ব এবং উচ্চ তাপমাত্রার অতিপরিবাহিতার তত্ত্ব বিষয়ে মৌলিক অবদান রেখেছেন। ১৯৭৭ সালে তিনি পদার্থবিজ্ঞানে নোবেল পুরস্কার লাভ করেন।


title: নেভিল ফ্রান্সিস মট

text: স্যার নেভিল ফ্রান্সিস মট (৩০শে সেপ্টেম্বর, ১৯০৫ - ৮ই আগস্ট, ১৯৯৬) ছিলেন বিখ্যাত ব্রিটিশ পদার্থবিজ্ঞানী। তিনি ১৯৭৭ সালে মার্কিন বিজ্ঞানী জন হ্যাসব্রাউক ভ্যান ভ্লেক এবং ফিলিপ ওয়ারেন এন্ডারসনের সাথে যৌথভাবে পদার্থবিজ্ঞানে নোবেল পুরস্কার লাভ করেন।


title: সমুদ্র গুপ্ত (কবি)

text: সমুদ্র গুপ্ত (২৩শে জুন, ১৯৪৬, হাসিল, সিরাজগঞ্জ - ১৯শে জুলাই, ২০০৮, বেঙ্গালুরু, ভারত) একজন বাংলাদেশী কবি,কলামিস্ট ও লেখক। সমুদ্র গুপ্ত তাঁর ছদ্মনাম; তিনি ষাটের দশকের মাঝামাঝি থেকে এই ছদ্মনামে কবিতা, গল্প, সমালোচনা প্রবন্ধ, নিবন্ধ, কলাম ইত্যাদি লিখে আসছেন। তাঁর প্রকৃত পারিবারিক নাম আব্দুল মান্নান বাদশা।


title: সমুদ্র গুপ্ত (কবি)

text: বিভিন্ন পেশায় সমুদ্র গুপ্তের জীবন কেটেছে। জীবনের বিভিন্ন পর্যায়ে তিনি ছিলেন প্রেসের কমর্চারী, করাতকলের ম্যানেজার, জুটমিলের বদলি শ্রমিক, উন্নয়ন সংগঠনের নিবাহী, ওষুধ ও চিকিৎসা ব্যবসা, প্রুফ রিডার, সাংবাদিকতা, কবি ও পেশাদার লেখক।


title: সমুদ্র গুপ্ত (কবি)

text:
সমুদ্র গুপ্ত বাংলাদেশের কবিতায় ষাটের দশক থেকে লেখালেখিতে সচল হলেও তাঁর প্রথম কাব্যগ্রন্থ রোদ ঝলসানো মুখ প্রকাশিত হয় ১৯৭৭ সালে। পেশাগত জীবনের নানামাত্রিক জটিলতার মধ্য দিয়ে অগ্রসর হতে হয়েছে এই কবিকে। ফলে তিনি নিরন্তর সাহিত্যচর্চায় মনোনিবেশ করতে পারেন নি। তারপরও তিনি সাহিত্যচর্চা অব্যাহত রেখেছিলেন জীবনের শেষদিন পর্যন্ত। আশাবাদী-আদর্শে বিশ্বাসী সমুদ্র গুপ্ত সচেতনভাবে নিজের কবিতায় জটিলতা বর্জন করেছেন এবং পাঠকের নিকট বাংলা-কবিতার ‘সহজিয়া’-সুরের আবেদন পৌঁছে দিতে সক্ষম হয়েছেন। তথাকথিত আধুনিক বাংলা-কবিতার দুর্বোধ্যতা অতিক্রমের ক্ষেত্রে তাঁর ‘সহজ ও আপন সুর অন্বেষণ’ সময়োপযোগী পদক্ষেপ হিসেবে বিবেচিত।
"ডিসেম্বরের রচনা (শত্রুতা চিহ্নিতকরণ ও শত্রুতা বিকাশ প্রকল্প)"


title: সমুদ্র গুপ্ত (কবি)

text: "বাংলাদেশে বঙ্কিম"


title: সমুদ্র গুপ্ত (কবি)

text: হিন্দি, উর্দু, অসমীয়া, নেপালি, সিংহলি, ফরাসি, ইংরেজি, নরওয়েজীয়, চীনা ও জাপানি ভাষায় সমুদ্র গুপ্তের বহু কবিতা অনুদিত ও প্রকাশিত হয়েছে।


title: সমুদ্র গুপ্ত (কবি)

text: কবিতার জন্য হুমায়ুন কবির পুরস্কার, যশোর সাহিত্য পরিষদ পুরস্কার, কবি বিষ্ণু দে পুরস্কার (ভারত)। ভারতের ত্রিপুরা সরদার প্রদত্ত ভাষা দিবসসহ অসংখ্য সম্মাননা সংবর্ধনায় ভূষিত হয়েছেন কবি সমুদ্র গুপ্ত।


title: জন হ্যাসব্রুক ভ্যান ভ্লেক

text: জন হ্যাসব্রুক ভ্যান ভ্লেক (১৩ই মার্চ, ১৮৯৯ - ২৭শে অক্টোবর, ১৯৮০) একজন মার্কিন পদার্থবিজ্ঞানী। তার বাবা বিখ্যাত গণিতবিদ এডওয়ার্ড বার ভ্যান ভ্লেক এবং দাদা জ্যোতির্বিজ্ঞানী জন মনরো ভ্যান ভ্লেক। কানেক্টিকাটের মিড্‌লটাউনে জন্ম হলেও তিনি বেড়ে উঠেন উইসকনসিনের ম্যাডিসনে। ভ্যান ভ্লেক চুম্বকত্বের কোয়ান্টাম বলবিজ্ঞান বিষয়ক তত্ত্বের অবতারণা করেন এবং জটিল ধাতু সংকরে রাসায়নিক বন্ধন বিষয়ে গবেষণা করেন। ১৯৭৭ সালে ফিলিপ ওয়ারেন এন্ডারসন এবং নেভিল ফ্রান্সিস মটের সাথে যৌথভাবে পদার্থবিজ্ঞানে নোবেল পুরস্কার লাভ করেন।


title: পিয়োতর কাপিৎসা

text: পিয়োতর লিওনিদোভিচ কাপিৎসা (রুশ ভাষা: Пётр Леонидович Капица, ইউক্রেনীয় ভাষা: Капиця Петро Леонідович) (৯ই জুলাই, ১৮৯৪ - ৮ই এপ্রিল, ১৯৮৪) সৃজনশীল সোভিয়েত পদার্থবিজ্ঞানী। বিভিন্ন ক্ষেত্রে তিনি বেশ কিছু গুরুত্বপূর্ণ উদ্ভাবন করেন। নিম্ন তাপমাত্রার পদার্থবিজ্ঞানে গুরুত্বপূর্ণ অবদান রাখার জন্য ১৯৭৮ সালে পদার্থবিজ্ঞানে নোবেল পুরস্কার লাভ করেন।


title: রেইমন্ড কার্জওয়াইল

text: রেইমন্ড কার্জওয়াইল (জন্ম: ১২ই ফেব্রুয়ারি, ১৯৪৮) প্রখ্যাত মার্কিন উদ্ভাবক এবং ভবিষ্যদ্বিদ। তিনি অপটিক্যাল ক্যারেক্টার রিকগনিশন (ওসিআর), লেখা থেকে কণ্ঠ সংশ্লেষণ, কণ্ঠ সনাক্তকরণ প্রযুক্তি এবং ইলেকট্রনিক কিবোর্ড যন্ত্রপাতি বিষয়ে অগ্রগামী ভূমিকা রেখেছেন। তিনি অনেকগুলো বই লিখেছেন যেগুলোর বিষয় কৃত্রিম বুদ্ধিমত্তা, ট্রান্সমানবতা, প্রাযুক্তিক ব্যতিক্রমী বিন্দু এবং ভবিষ্যদ্বিদ্যা। সম্প্রতি তিনি দীর্ঘায়ুকরণবিদ টেরি গ্রসম্যানের সাথে মিলে অমরত্ব এবং দীর্ঘ জীবন লাভ বিষয়ে গবেষণা করছেন। তার বিখ্যাত বইগুলো হচ্ছে, "দ্য এইজ অফ স্পিরিচুয়াল মেশিন্‌স", "দ্য টেন পার্সেন্ট সলিউশন ফর আ হেলদি লাইফ", "দ্য এইজ অফ ইন্টেলিজেন্ট মেশিন্‌স" এবং "ফ্যান্টাস্টিক ভয়েজ" (টেরি গ্রসম্যানের সাথে যৌথভাবে)।


title: রেইমন্ড কার্জওয়াইল

text: রেই কার্জওয়াইল বেড়ে উঠেছেন নিউ ইয়র্কের কুইন্‌সে। তার জন্ম হয় এক ধর্মনিরপেক্ষ ইহুদি পরিবারে। তার বাবা-মা দ্বিতীয় বিশ্বযুদ্ধ শুরু হওয়ার ঠিক আগে অস্ট্রিয়া থেকে পালিয়ে আসেন। বেড়ে উঠতে গিয়ে বিভিন্ন ধরণের অনেক ধর্ম ও বিশ্বাসের সাথে পরিচিত হতে হয়েছে কার্জওয়াইলকে। বাবা ছিলেন সঙ্গিতজ্ঞ ও সুরকার, আআ মা ভিজুয়াল চিত্রশিল্পী। চাচা ছিলেন বেল গবেষণাগারের প্রকৌশলী। চাচার হাতেই তার কম্পিউটারের হাতেখড়ি। ছোটবেলায় প্রচুর বিজ্ঞান কল্পকাহিনী পড়তেন। ১৯৬৩ সালে মাত্র ১৫ বছর বয়সে জীবনের প্রথম কম্পিউটার প্রোগ্রাম লিখেন যার বিষয় ছিল পরিসাংখ্যনিক উপাত্তকে সুসংগঠিতবাবে তুলে ধরা। প্রোগ্রামটি এতই প্রয়োজনীয় ছিল যে, আইবিএম তা গবেষকদের জন্য সরবরাহ করে। হাই স্কুলে অধ্যয়নকালে একটি জটিল গড়ন-চিহ্নিকরণ সফ্‌টওয়্যার প্রোগ্রাম লিখেন যা প্রখ্যাত ধ্রুপদী সুরকারদের গান বিশ্লেষণ করে সে অনুযায়ী নিজে নিজে বিভিন্ন স্টাইলের সুর তৈরি করতে পারতো। এই প্রোগ্রামের কার্যকারিতা ছিল বিশাল। এটি তৈরির পরই ১৯৬৫ সালে সিবিএস টিভি তাকে একটি "আই'ভ গট আ সিক্রেট" নামক অনুষ্ঠানে আমন্ত্রণ জানায় যেখানে তিনি নিজের প্রোগ্রাম দ্বারা তৈরি সফ্‌টওয়্যারে পিয়ানো বাজিয়ে শোনান। সে বছরের শেষের দিকে "ইন্টারন্যাশনাল সাইন্স ফেয়ার"-এ এই উদ্ভাবনের জন্য তিনি প্রথম পুরস্কার লাভ করেন। একই সাথে "ওয়েস্টিংহাউস ট্যালেন্ট সার্চ" তাকে সনাক্ত করে এবং হোয়াইট হাউসের এক অনুষ্ঠানে তৎকালীন মার্কিন রাষ্ট্রপতি লিন্ডন বি জনসন তাকে ব্যক্তিগতভাবে সাধুবাদ জানান।


title: নুরুল আমিন

text: নুরুল আমিন (, ১৫ জুলাই ১৮৯৩ – ২ অক্টোবর ১৯৭৪) ছিলেন একজন বাঙালি নেতা, আইনবিদ, পাকিস্তান মুসলিম লীগের চেয়ারম্যান।


title: নুরুল আমিন

text: ১৯৪৮ সালে নুরুল আমিন পূর্ব পাকিস্তানের মুখ্যমন্ত্রী হন। তিনি সরবরাহ মন্ত্রণালয়ের দায়িত্বে ছিলেন। ১৯৭০ সালের সংসদ নির্বাচনে অংশ নেয়ার পর তিনি পাকিস্তানের অষ্টম প্রধানমন্ত্রী হন। এছাড়া তিনি পাকিস্তানের একমাত্র উপরাষ্ট্রপতি হিসেবে দায়িত্ব পালন করেছেন। তার প্রধানমন্ত্রী থাকাকালীন সময়ে ভারত-পাকিস্তান যুদ্ধ ১৯৭১ শুরু হয়। নুরুল আমিন পাকিস্তানকে ঐক্যবদ্ধ রাখতে কাজ করেছিলেন।


title: নুরুল আমিন

text: নুরুল আমিন ১৮৯৩ সালে অবিভক্ত বাংলার ব্রাহ্মণবাড়ীয়া জেলার শাহবাজপুরে জন্মগ্রহণ করেন। ময়মনসিংহ জেলার নান্দাইল উপজেলায় তিনি বড় হন। ১৯১৫ সালে ময়মনসিংহ জেলা স্কুল থেকে তিনি কলেজ এন্ট্রান্স পরীক্ষায় উত্তীর্ণ হন। ১৯১৭ সালে নুরুল আমিন আনন্দ মোহন কলেজ থেকে কলা বিভাগে উচ্চমাধ্যমিক পাশ করেন। ১৯১৯ সালে তিনি ইংরেজি সাহিত্যে বিএ ডিগ্রি লাভ করেন।


title: নুরুল আমিন

text: স্নাতক সম্পন্ন করার পর নুরুল আমিন কলকাতায় শিক্ষকতা শুরু করেন। পরে তিনি আইনপেশায় যাওয়ার সিদ্ধান্ত নেন। ১৯২০ সালে তিনি কলকাতা বিশ্ববিদ্যালয়ে ভর্তি হন এবং ১৯২৪ সালে আইন ও বিচারের উপর এলএলবি ডিগ্রি লাভ করেন। একই বছর তিনি বার পরীক্ষায় উত্তীর্ণ হন। ময়মনসিংহ জজ আদালতে আইনজীবী হিসেবে তিনি তার আইনপেশা শুরু করেন।


title: নুরুল আমিন

text: ১৯২৯ সালে নুরুল আমিন ময়মনসিংহ লোকাল বোর্ডের সদস্য নিযুক্ত হন এবং ১৯৩০ সালে ময়মনসিংহ জেলা বোর্ডের সদস্য হন। ১৯৩২ সালে ব্রিটিশ সরকার তাকে ময়মনসিংহ পৌরসভার কমিশনার নিযুক্ত করে। ১৯৩৭ সালে নুরুল আমিন ময়মনসিংহ জেলা বোর্ডের চেয়ারম্যান নিযুক্ত হন। ১৯৪৫ সাল পর্যন্ত তিনি এই পদে বহাল ছিলেন।


title: নুরুল আমিন

text: এসময়ের মধ্যে তিনি রাজনীতিতে আগ্রহী হন। তিনি মুসলিম লীগের প্রথমদিককার সদস্যদের অন্যতম। সেসময় মুহাম্মদ আলি জিন্নাহ দলের নেতা ছিলেন। একসময় ময়মনসিংহ জেলায় তিনি মুসলিম লীগের প্রেসিডেন্ট হন। ১৯৪৪ সালে তাকে বঙ্গীয় প্রাদেশিক মুসলিম লীগের ভাইসপ্রেসিডেন্ট নির্বাচিত করা হয়।


title: নুরুল আমিন

text: ১৯৪৫ সালে নুরুল আমিন নির্বাচনে জয়ী হয়ে প্রথমে বাংলা আইন পরিষদের সদস্য ও পরে স্পিকার জেনারেল নির্বাচিত হন।


title: নুরুল আমিন

text: নুরুল আমিন পূর্ব বাংলায় মুহাম্মদ আলি জিন্নাহর বিশ্বস্ত সহকারী হয়ে উঠেন। তিনি ব্রিটিশ ভারতে বাংলার মুসলিমদের অধিকারের পক্ষে লড়াই করেন। পাকিস্তান আন্দোলনে নুরুল আমিন সক্রিয়ভাবে অংশগ্রহণ করেছিলেন। এসময় তিনি বাংলার মুসলিমদের সংগঠিত করেন এবং মুসলিম লীগকে শক্তিশালী করার কাজ চালিয়ে যান।


title: নুরুল আমিন

text: ১৯৪৬ সালে মুহাম্মদ আলি জিন্নাহ বাংলায় সফরে আসেন। এসময় নুরুল আমিন তার সাথে ছিলেন। তিনি পূর্ব বাংলায় তিনি মুসলিম ঐক্য জোরদার করার সপক্ষে কাজ করেছেন। পাকিস্তান প্রতিষ্ঠার সময় নুরুল আমিন ছিলেন পাকিস্তান আন্দোলনের পৃষ্ঠপোষকতাকারীদের অন্যতম।


title: নুরুল আমিন

text: জিন্নাহ তাকে পূর্ব পাকিস্তানের মুখ্যমন্ত্রী নিয়োগ করেন। মুখ্যমন্ত্রী হিসেবে প্রধানমন্ত্রী লিয়াকত আলি খান ও গভর্নর জেনারেল খাজা নাজিমুদ্দিনের সাথে তার ঘনিষ্ঠ সম্পর্ক ছিল। লিয়াকত আলি খানের হত্যাকান্ডের পর নুরুল আমিনকে সরবরাহ মন্ত্রণালয়ের দায়িত্ব দেয়া হয়। ১৯৪৭ থেকে ১৯৫৪ সাল পর্যন্ত তিনি পাকিস্তান জাতীয় পরিষদের সদস্য ছিলেন।


title: নুরুল আমিন

text: জিন্নাহর মৃত্যুর পর নুরুল আমিন পরবর্তী গভর্নর জেনেরাল খাজা নাজিমুদ্দিন কর্তৃক পূর্ব পাকিস্তানের মুখ্যমন্ত্রী মনোনীত হন। তিনি কয়েক সপ্তাহ এই পদে ছিলেন।


title: নুরুল আমিন

text: পাকিস্তান প্রতিষ্ঠার পর বাংলাকে রাষ্ট্রভাষা করার দাবিতে আন্দোলন শুরু হয়। আন্দোলনের ফলে মুসলিম লীগ পূর্ব পাকিস্তানে জনপ্রিয়তা হারায়। খাজা নাজিমুদ্দিন ও নুরুল আমিন উভয়েই পরিস্থিতি সামাল দিতে ব্যর্থ হন। নুরুল আমিন কমিউনিস্ট পার্টিকে এর জন্য দায়ী করেন এবং ভাষা আন্দোলনে উস্কানির জন্য তাদের দোষারোপ করেন। নাজিমুদ্দিন প্রধানমন্ত্রী হওয়ার পর মুসলিম লীগের ভেতর থেকে সমস্যা সৃষ্টি হয়। তিনি নুরুল আমিনের বিরোধিতা করেন। নুরুল আমিনের মত ছিল যে পাকিস্তানের অস্তিত্ব মুসলিম লীগের শক্তিশালী হওয়ার উপর নির্ভরশীল কিন্তু নাজিমুদ্দিন তা বুঝতে পারছেন না।


title: নুরুল আমিন

text: পূর্ব পাকিস্তানে আইনশৃঙ্খলা রক্ষা করতে ব্যর্থ হওয়ার পর নুরুল আমিন সামরিক পুলিশকে সহায়তার জন্য ডেকে পাঠান। এসকল উত্তেজনাকর অবস্থার সময় পূর্ব পাকিস্তানে পুলিশের গুলিতে মিছিলে থাকা কয়েকজন নিহত হলে পরিস্থিতি আরো খারাপ হয়। পূর্ব ও পশ্চিম পাকিস্তানের নেতৃস্থানীয় রাজনীতিবিদরা নুরুল আমিনের পদত্যাগ দাবি করে।


title: নুরুল আমিন

text: ১৯৫৪ সালে প্রাদেশিক নির্বাচন অনুষ্ঠিত হয়। এতে মুসলিম লীগ প্রতিপক্ষ যুক্তফ্রন্টের কাছে পরাজিত হয়। নির্বাচনের পর যুক্তফ্রন্টের নেতা হোসেন শহীদ সোহরাওয়ার্দী প্রধানমন্ত্রী হন। এ কে ফজলুল হকের কৃষক শ্রমিক পার্টি, মাওলানা আতহার আলির নেজামে ইসলাম, হাজি মুহাম্মদ দানেশ ও মাহমুদ আলির গণতন্ত্রী দল এসময় প্রভাবশালী হয়ে উঠে। নুরুল আমিন আইনসভায় তার আসন হারান। মুসলিম লীগ প্রাদেশিক রাজনীতির দৃশ্যপটে তার প্রভাব হারিয়ে ফেলে।


title: নুরুল আমিন

text: নুরুল আমিন পূর্ব পাকিস্তান মুসলিম লীগের প্রেসিডেন্ট হিসেবে দায়িত্ব পালন করেন। কিন্তু সেনা কর্মকর্তা জেনারেল আইয়ুব খান অভ্যুত্থানের মাধ্যমে ক্ষমতা দখল করেন। রাষ্ট্রপতি ইস্কান্দার মির্জাকে ক্ষমতাচ্যুত করা হয়। দেশে রাজনৈতিক দল ভেঙে দেয়ার পর নুরুল আমিনের রাজনৈতিক ক্যারিয়ার সমাপ্ত হয়।


title: নুরুল আমিন

text: ফাতেমা জিন্নাহর মৃত্যুর পর নুরুল আমিন বিরোধীদলীয় নেতা হন। ১৯৬৯ সাল পর্যন্ত তিনি এই পদে ছিলেন। এসময় জেনারেল ইয়াহিয়া খান পুনরায় সামরিক আইন জারি করেন।


title: নুরুল আমিন

text: ১৯৭০ সালের নির্বাচনে নুরুল আমিন জাতীয় পরিষদের সদস্য নির্বাচিত হন। পূর্ব পাকিস্তানে আওয়ামী লীগ বহির্ভূত নির্বাচিত দুইজন ব্যক্তির মধ্যে তিনি অন্যতম। যুদ্ধের সময় তার বেড়ে উঠা নিজ জেলার পরিস্থিতির অবনতি হয়। ইয়াহিয়া খান ১৯৭১ সালের ৬ ডিসেম্বর তাকে প্রধানমন্ত্রী নিয়োগ করেন। ২০ ডিসেম্বর ইয়াহিয়া খান পদত্যাগ করার পর জুলফিকার আলী ভুট্টো নতুন রাষ্ট্রপতি হন। দুদিন পর নুরুল আমিনকে উপরাষ্ট্রপতি নিয়োগ করা হয়। এই পদে থাকা তিনি একমাত্র ব্যক্তি। ১৯৭২ সালের ২১ এপ্রিল পর্যন্ত তিনি এই পদে ছিলেন।


title: নুরুল আমিন

text: নুরুল আমিনকে নিয়ে ভিন্নরকম দৃষ্টিভঙ্গি রয়েছে। অনেক পাকিস্তানির কাছে তিনি দেশপ্রেমিক হিসেবে বিবেচিত হন। অন্যদিকে অনেক বাংলাদেশী তাকে দেশপ্রেমিক আবার ষড়যন্ত্রকারী হিসেবে বিবেচনা করে। বলা হয় যে ইয়াহিয়া খান ও তার সামরিক উপদেষ্টাদের উদ্দেশ্য করে নুরুল আমিন বলেছিলেন, “ঢাকার পতন হয়েছে, পূর্ব পাকিস্তান হাতছাড়া হয়েছে আর আপনারা নিজেদের উপভোগ করছেন...”


title: নুরুল আমিন

text: বাংলাদেশের স্বাধীনতার পর নুরুল আমিন পাকিস্তানে বসবাস করতে থাকেন। ১৯৭৪ সালের ২ অক্টোবর তিনি মৃত্যুবরণ করেন। তাকে রাষ্ট্রীয় মর্যাদায় দাফন করা হয়।


title: লাঁকোনু দ্য লা সেন

text: লাঁকোনু দ্য লা সেন () একটি ফরাসি যুবতী মেয়ের নাম যার লাশ শনাক্ত করা যায়নি। তার মরণ-মুখোশ পরবর্তীতে সংস্কৃতির অঙ্গ হয়ে উঠে। শৌখিন শিল্পপ্রেমীরা তাদের ঘরের দেয়ালে তার মুখোশের ছবি টানিয়ে রাখতে শুরু করেন ১৯০০ সালের পরে। এছাড়া তার মৃত্যুকালীন এই মুখচ্ছবি বেশ কিছু সাহিত্যের জন্ম দিয়েছে। ফরাসি ভাষায় তার নামের অর্থ "সেন নদীর অজানা নারী"।


title: বঙ্গভঙ্গ (১৯০৫)

text: বঙ্গভঙ্গ বাংলার ইতিহাসে একটি অতি গুরুত্বপূর্ণ অধ্যায়। ১৯০৫ সালের ১৬ই অক্টোবর ভারতের ভাইসরয় লর্ড কার্জনের আদেশে ১ম বঙ্গভঙ্গ সম্পন্ন হয়। বাংলা বিভক্ত করে ফেলার ধারনাটি অবশ্য কার্জন থেকে শুরু হয়নি। ১৭৬৫ সালের পর থেকেই বিহার ও উড়িষ্যা বাংলার অন্তর্ভুক্ত ছিল। ফলে সরকারী প্রশাসনিক এলাকা হিসেবে বাংলা অতিরিক্ত বড় হয়ে যায় এবং বৃটিশ সরকারের পক্ষে এটির সুষ্ঠু শাসনক্রিয়া দুরূহ হয়ে পড়ে। বঙ্গভঙ্গের সূত্রপাত এখান থেকেই।


title: বঙ্গভঙ্গ (১৯০৫)

text: কিন্তু ১৯১১ সালে, প্রচণ্ড গণআন্দোলনের ফলশ্রুতিতে বঙ্গভঙ্গ রহিত হয়। দ্বিতীয়বার বঙ্গভঙ্গ হয় ১৯৪৭ সালে। এর ফলে পূর্ববঙ্গ পাকিস্তানে এবং পশ্চিমবঙ্গ ভারতে যুক্ত হয়। এই পূর্ববঙ্গই পরবর্তীকালে পাকিস্তানের কাছ থেকে এক রক্তক্ষয়ী বাংলাদেশের স্বাধীনতা যুদ্ধের মাধ্যমে ১৯৭১ সালে স্বাধীনতা লাভ করে ও বাংলাদেশ নামক একটি নতুন রাষ্ট্রের সৃষ্টি করে।


title: বঙ্গভঙ্গ (১৯০৫)

text: বঙ্গ প্রদেশের আয়তন ছিল ১,৮৯,০০০ বর্গ মাইল এবং জনসংখ্যা ছিল ৭৮.৫ মিলিয়ন। বঙ্গের পূর্বাঞ্চল ভৌগোলিক এবং অপ্রতুল যাতায়াত ব্যবস্থার কারণে পশ্চিমাঞ্চল হতে প্রায় বিচ্ছিন্ন ছিল। ১৮৩৬ সালে উত্তরাঞ্চলের প্রদেশগুলোকে বঙ্গ থেকে পৃথক করে একজন লেফটেন্যান্ট গভর্ণরের অধিনে ন্যস্ত করা হয় এবং ১৮৫৪ সালে বঙ্গের প্রশাসনিক দায়িত্ব হতে গভর্নর-জেনারেল-ইন-কাউন্সিলকে অব্যাহতি দিয়ে একজন লেফটেন্যান্ট গভর্নরের উপর অর্পণ করা হয়। ১৮৭৪ সালে সিলেট সহ আসামকে বঙ্গ হতে বিচ্ছিন্ন করে চিফ-কমিশনারশীপ গঠন করা হয় এবং ১৮৯৮ সালে লুসাই পাহাড়কে এর সঙ্গে যুক্ত করা হয়।


title: বঙ্গভঙ্গ (১৯০৫)

text: ১৯০৩ সালে প্রথম বঙ্গভঙ্গের প্রস্তাবসমূহ বিবেচনা করা হয়। তখন বঙ্গ হতে চট্টগ্রামকে বিচ্ছিন্ন করা এবং ঢাকা ও ময়মনসিংহ জেলাদ্বয়কে আসাম প্রদেশে অন্তর্ভুক্ত করার একটি প্রস্তাবও ছিল। তেমনিভাবে ছোট নাগপুরকে মধ্যপ্রদেশের সঙ্গে আত্তিকরণেরও একটি প্রস্তাব ছিল। ১৯০৪ সালের জানুয়ারিতে সরকারীভাবে এই পরিকল্পনা প্রকাশ করা হয় এবং ফেব্রুয়ারিতে লর্ড কার্জন বঙ্গের পূর্বাঞ্চলীয় জেলাগুলোতে এক সরকারি সফরের মাধ্যমে এই বিভক্তির ব্যাপারে জনমত যাচাইয়ের চেষ্টা করেন। তিনি বিভিন্ন জেলার নেতৃস্থানীয় ব্যক্তিবর্গের সঙ্গে মতবিনিময় করেন এবং ঢাকা, চট্টগ্রাম ও ময়মনসিংহে এই বিভক্তির বিষয়ে সরকারের অবস্থান ব্যাখ্যা করে বক্তৃতা দেন।


title: বঙ্গভঙ্গ (১৯০৫)

text: পার্বত্য ত্রিপুরা রাজ্য, চট্টগ্রাম, ঢাকা ও রাজশাহী (দার্জিলিং বাদে) বিভাগ এবং মালদা জেলা, আসাম প্রদেশের সঙ্গে একীভূত হয়ে এই নতুন প্রদেশ গঠন করবে। এর ফলে বঙ্গ শুধু তার বৃহৎ পূর্বাঞ্চলই হারাবে না, তাকে হিন্দীভাষী পাঁচটি রাজ্যও মধ্যপ্রদেশকে ছেড়ে দিতে হবে। অন্যদিকে পশ্চিমে সম্বলপুর এবং মধ্যপ্রদেশের পাঁচটি ওড়িয়া-ভাষী রাজ্যের সামান্য অংশ বঙ্গকে দেওয়ার প্রস্তাব করা হয়। ফলে বঙ্গের আয়তন দাঁড়ায় ১,৪১,৫৮০ বর্গ মাইল এবং জনসংখ্যা ৫৪ মিলিয়ন যার মধ্যে ৪২ মিলিয়ন হিন্দু ও ৯ মিলিয়ন মুসলিম।


title: বঙ্গভঙ্গ (১৯০৫)

text: নতুন প্রদেশটির নামকরণ করা হয় “পূর্ব বঙ্গ ও আসাম” যার রাজধানী হবে ঢাকা এবং অনুষঙ্গী সদর দফতর হবে চট্টগ্রাম। এর আয়তন হবে ১,০৬,৫৪০ বর্গ মাইল এবং জনসংখ্যা হবে ৩১ মিলিয়ন যাদের মধ্যে ১৮ মিলিয়ন মুসলিম ও ১২ মিলিয়ন হিন্দু। এর প্রশাসন একটি আইন পরিষদ ও দুই সদস্যবিশিষ্ট একটি রাজস্ব বোর্ড নিয়ে গঠিত হবে এবং কলকাতা হাইকোর্টের এখতিয়ার বজায় থাকবে। সরকার নির্দেশ দেয় যে পূর্ব বঙ্গ ও আসামের পশ্চিম সীমানা স্পষ্টভাবে নির্দিষ্ট থাকবে সাথেসাথে এর ভৌগোলিক, জাতিক, ভাষিক ও সামাজিক বৈশিষ্টাবলিও নির্দিষ্ট থাকবে। সরকার তাদের চূড়ান্ত সিদ্ধান্ত ঘোষণা করে ১৯শে জুলাই, ১৯০৫ সালে এবং বঙ্গভঙ্গ কার্যকর হয় একই বছরের ১৬ই অক্টোবর।


title: বঙ্গভঙ্গ (১৯০৫)

text: এই ঘটনা এক প্রচণ্ড রাজনৈতিক অস্থিরতা সৃষ্টি করে। পূর্ব বঙ্গের মুসলিমদের এই ধারণা হয় যে নতুন প্রদেশের ফলে শিক্ষা, কর্মসংস্থান ইত্যাদি ক্ষেত্রে তাদের সুযোগ বেড়ে যাবে। যদিও পশ্চিম বঙ্গের জনগণ এই বিভক্তি মেনে নিতে পারল না এবং প্রচুর পরিমাণে জাতীয়তাবাদী লেখা এই সময় প্রকাশিত হয়। ১৯০৫ সালে রবীন্দ্রনাথ ঠাকুর বঙ্গভঙ্গ রদ করার প্রস্তাবকদের জন্য এক মর্মস্পর্শী গান আমার সোনার বাংলা লেখেন, যা অনেক পরে, ১৯৭২ সালে, বাংলাদেশের জাতীয় সঙ্গীতে পরিণত হয়।


title: বঙ্গভঙ্গ (১৯০৫)

text: এই সকল রাজনৈতিক প্রতিবাদের ফলশ্রুতিতে ১৯১১ সালে বঙ্গ আবার একত্রিত হয়। ভাষাতাত্ত্বিক এক নতুন বিভক্তির মাধ্যমে হিন্দি, ওড়িয়া এবং অসমীয়া অঞ্চলগুলো বঙ্গ হতে বিচ্ছিন্ন করে আলাদা প্রশাসনিক কাঠামোর আওতায় আনা হয়। এরই সাথে ব্রিটিশ ভারতের রাজধানী কলকাতা থেকে নয়া দিল্লীতে স্থানান্তর করা হয়।


title: বঙ্গভঙ্গ (১৯০৫)

text: ১৯০৫ সালের রাজনৈতিক ধাক্কায় বিশেষভাবে পূর্ববঙ্গ জেগে উঠে এবং ব্যস্ত হয়ে পরে মাধ্যমিক শিক্ষার সম্প্রসারনে। পরবর্তী পাঁচ বছরে এই এলাকায় মাধ্যমিক বিদ্যালয় বৃদ্ধির শতকরা হার দাঁড়িয়েছিলো ৮২.৯ ভাগ।


title: অর্ধপরিবাহী

text: অর্ধপরিবাহী () এক বিশেষ ধরণের পদার্থ যাদের তড়িৎ পরিবাহিতা পরিবাহী () এবং অন্তরকের () মাঝামাঝি। সিলিকন, জার্মেনিয়াম, ক্যাডমিয়াম সালফাইড, গ্যালিয়াম আর্সেনাইড ইত্যাদি অর্ধপরিবাহী পদার্থের উদাহরণ। কোন পদার্থ কতটুকু তড়িৎ পরিবহন করতে সক্ষম তা তাদের আপেক্ষিক রোধের মানের ওপর নির্ভর করে। যার আপেক্ষিক রোধ যত বেশি তার পরিবাহিতা তত কম। যেমন, স্বাভাবিক তাপমাত্রায় কাচের (অন্তরক) আপেক্ষিক রোধ ১০ ওহম-মিটার আর তামার (পরিবাহী) হলো ১০। অর্ধপরিবাহীর আপেক্ষিক রোধের গড় মান এদের মাঝামাঝি (সাধারণত ১০ থেকে ১০ এর মধ্যে)।


title: অর্ধপরিবাহী

text: আধুনিক যুগে প্রযুক্তির প্রভূত অগ্রগতির মূলে রয়েছে এই অর্ধপরিবাহী। কারণ এটি দিয়েই প্রথমে ডায়োড এবং পরবর্তীতে ট্রানজিস্টর নির্মীত হয়। আর এদের হাত ধরেই যাত্রা শুরু হয় আধুনিক ইলেকট্রনিক্স যুগের। তড়িৎ ও ইলেকট্রনিক প্রকৌশলে এর বিশাল ভূমিকা রয়েছে। আর বিজ্ঞানের যে শাখায় এ নিয়ে আলোচনা করা হয় তা হল কঠিন অবস্থা পদার্থবিজ্ঞান (সলিড স্টেট)। অর্ধপরিবাহীর বিশেষ বৈশিষ্ট্য হচ্ছে, একে উত্তপ্ত করা হলে তড়িৎ পরিবাহিতা বৃদ্ধি পায়। তাই উচ্চ তাপমাত্রায় এটি সুপরিবাহীর মত আচরণ করে। অথচ সুপরিবাহীকে উত্তপ্ত করলে তার পরিবাহিতা কমে যায়। এর সর্বপ্রধান বৈশিষ্ট্য হচ্ছে, কোন বিশুদ্ধ অর্ধপরিবাহীর সাথে নির্দিষ্ট কোন অপদ্রব্যের খুব সামান্য পরিমাণ (এক কোটি ভাগে এক ভাগ) যোগ করলে তার রোধ অনেকগুণ কমে যায়, ফলতই পরিবাহিতা বেড়ে যায় অনেকগুণ। এভাবে অপদ্রব্য মেশানোর প্রক্রিয়াকে বলে ডোপায়ন। এই ডোপায়নের মাধ্যমেই ইলেকট্রনিক যন্ত্রপাতি নির্মাণ করা হয়।


title: অর্ধপরিবাহী

text: অর্ধপরিবাহীর দুটি গুরুত্বপূর্ণ বৈশিষ্ট্য ভূমিকায় উল্লেখ করা হয়েছে। প্রথমত, পরিবাহী পদার্থে যেখানে তাপমাত্রা বাড়ালে পরিবাহিতা হ্রাস পায় অর্ধপরিবাহীর ক্ষেত্রে সেখানে তাপমাত্রা বৃদ্ধির সাথে সাথে পরিবাহিতা বৃদ্ধি পায়। দ্বিতীয় সামান্য অপদ্রব্য যোগ করলে এদের পরিবাহিতা উল্লেখযোগ্য পরিমাণ বৃদ্ধি পায়। দ্বিতীয় বৈশিষ্ট্যটি ডোপায়ন নিয়ে আলোচনা করতে গিয়ে ব্যাখ্যা করা হবে। এখানে অর্ধপরিবাহীর অভ্যন্তরীন গঠন ব্যাখ্যা করার মাধ্যমে প্রথম বৈশিষ্ট্যটি বিস্তারিত বলা হবে।


title: অর্ধপরিবাহী

text: পরিবাহী পদার্থের সর্ববহিঃস্থ শক্তিস্তরে একটি, দুটি বা সর্বোচ্চ তিনটি ইলেকট্রন থাকে। বহিঃস্তরের এই ইলেকট্রনগুলো পরমাণু কেন্দ্রের সাথে বেশ দুর্বলভাবে সংযুক্ত থাকে। এই সর্ববহিঃস্থ তথা যোজন স্তরের ইলেকট্রনগুলো অন্য পরমাণুর অসম্পূর্ণ কক্ষপথ পূর্ণ করার জন্য নিজ পরমাণু ছেড়ে চলে যায়। এভাবে আয়নিক বন্ধন গঠিত হয়। এভাবে পরিবাহীর অভ্যন্তরের ইলেকট্রনগুলো এক পরমাণু থেকে আরেক পরমাণুতে ভ্রমণ করতে পারে। আর এ কারণেই এদের মধ্য দিয়ে বিদ্যুৎ প্রবাহিত হয়, ইলেকট্রনের প্রবাহই তো আসলে বিদ্যুৎ। মূলত যোজন ইলেকট্রনের স্বাধীন চলাচলেই পরিবহন ঘটে। কিন্তু, অপরিবাহী পদার্থের সর্ববহিঃস্থ শক্তিস্তর ইলেকট্রন দ্বারা প্রায় পূর্ণ থাকে। উল্লেখ্য বহিঃস্থ স্তরে আটটি ইলেকট্রন থাকলে তা সুস্থিতি লাভ করে, আর অপরিবাহীতে আটটি বা এর কাছাকাছি সংখ্যক ইলেকট্রন থাকে। তাই এদের যোজন ইলেকট্রন পরিবহনে অংশ নিতে পারেনা, তারা নিজ নিজ পরমাণুতে দৃঢ়ভাবে আবদ্ধ থাকে।


title: অর্ধপরিবাহী

text: অপরদিকে অর্ধপরিবাহী পদার্থ যেমন জার্মেনিয়াম বা সিলিকন পরমাণুর বাইরের কক্ষে চারটি ইলেকট্রন থাকে। আটটি পূর্ণ করতে হলে তার প্রয়োজন আরও চারটি ইলেকট্রন। তারা বাকি চারটি ইলেকট্রন অর্জন করে আশেপাশের অন্য পরমাণু থেকে। তবে পাশের পরমাণু তাদের ইলেকট্রন একেবারে দিয়ে দেয়না বরং ভাগাভাগি করে। একে অপরের চারটি করে পরমাণু ভাগাভাগি করে। ফলে দুজনেই বহিঃস্থ কক্ষে আটটি করে ইলেকট্রন পায় এবং স্থিতি অর্জন করে। এভাবে তাদের মধ্যে যে বন্ধনের সৃষ্টি হয় তাকে বলে সমযোজী বন্ধন। উল্লেখ্য কিছু পরিবাহী বা অপরিবাহীও সমযোজী বন্ধন তৈরি করতে পারে। এভাবে সমযোজী বন্ধন গঠনের মাধ্যমে জার্মেনিয়াম বা সিলিকন বিশুদ্ধ কেলাস তৈরি করে যাকে কঠিন অবস্থা পদার্থবিজ্ঞানের ভাষায় অন্তর্জাত (intrinsic) কেলাস বলা হয়। এগুলোতে কোন মুক্ত ইলেকট্রন থাকেনা তাই স্বাভাবিক অবস্থায় এরা কোন তড়িৎ পরিবহন করেনা। এ ধরণের বিশুদ্ধ কেলাসের তাপমাত্রা বাড়ালে কিছু কিছু সমযোজী বন্ধন ভেঙে যায় এবং গুটিকতক মুক্ত ইলেকট্রনের সৃষ্টি হয়। এভাবেই উচ্চ তাপমাত্রায় অর্ধপরিবাহী পদার্থ সাধারণ পরিবাহীর মত আচরণ করে।


title: অর্ধপরিবাহী

text: সর্বোত্তম স্ফটিকাকার অর্ধপরিবাহীতে, ইলেকট্রন শুধুমাত্র নির্দিষ্ট ব্যান্ড মধ্যে শক্তি ধারণ করতে পারে। শক্তিগতভাবে, এই ব্যান্ডের অবস্থান পদার্থের মধ্যে শক্তভাবে যুক্ত ইলেকট্রন এবং মুক্ত ইলেকট্রন শক্তির মাঝামাঝি। শক্তি ব্যান্ডের এক একটি উপাদান পৃথকভাবে স্বতন্ত্র কোয়ান্টাম রাজ্যের অনেকগুলো ইলেকট্রনের সাথে মিলে যায় এবং কম শক্তি সম্পন্ন স্তর (নিউক্লিয়াসের কাছাকাছি অবস্থিত) গুলো থেকে যোজ্যতা ব্যান্ড পর্যন্ত দখল শক্তি দখল করে নেয়। অর্ধপরিবাহী থেকে কুপরিবাহীগুলো থেকে সম্পূর্ণ ভাবে আলাদা কারণ কোনো ধাতু মধ্যে যোজ্যতা ব্যান্ড স্বাভাবিক কার্যকর অবস্থার ইলেকট্রন দ্বারা পরিপূর্ণ থাকে যেখানে খুব কম সঙ্খক অর্ধপরিবাহী আছে যাদের পরিবহন ব্যান্ডে ইলেকট্রন পাওয়া যায় যা যোজ্যতা ব্যান্ড উপরে।


title: অর্ধপরিবাহী

text: কতটা স্বচ্ছন্দে সঙ্গে যা অর্ধপরিবাহীর যোজ্যতা ব্যান্ড থেকে পরিবহন ব্যান্ডে উত্তেজিত করা যাবে তা মূলত ব্যান্ডের মধ্যে ব্যান্ড ফাঁক (ব্যান্ড গ্যাপ) উপর নির্ভর করে। যথেচ্ছ ভাবে বিভাজিত সেমি কন্ডাক্টর এবং কুপরিবাহীর লাইন এর মধ্যে শক্তি ব্যান্ড ফাঁক প্রায় 4 eV এর মতো।


title: অর্ধপরিবাহী

text: সমযোজী বন্ধনের ক্ষেত্রে ইলেকট্রন গুলো প্রতিবেশী বন্ধনের আশায় ঘুরতে থাকে। Pauli বর্জন নীতির জন্য ইলেকট্রনের প্রয়োজন নিজ স্তর থেকে উচ্চতর বিরোধী স্তরে পৌছানো। যেমন এক মাত্রার জন্য একটি ছোট তারে, প্রত্যেকটি নির্দিষ্ট শক্তির জন্য একটা অবস্থা আছে যার জন্য ইলেকট্রন এক দিক প্রবাহিত হতে দেখা যায় অন্য অবস্থার জন্য ইলেকট্রন অন্য দিকে প্রবাহিত হয়। একটি নেট বর্তমান প্রবাহে জন্য, এক দিকের দিকবিন্যাস অন্য দিকের থেকে বেশি হতে হয়। এটি সম্পাদনের জন্য অর্ধপরিবাহী পরবর্তী উচ্চতর অবস্থা ব্যান্ড ফাঁক শক্তি উপরে থাকা প্রয়োজন হয়। প্রায়ই এটি এটা বলা হয় যে: সম্পূর্ণ ব্যান্ডের তরিত প্রবাহ অবদান রাখে না। তবে, যেহেতু একটি অর্ধপরিবাহী তাপমাত্রা পরম শূন্য উপরে উথানো হয়, সেহেতু অর্ধপরিবাহীর জাফরি কম্পন এবং ইলেকট্রনের পরিবহন ব্যান্ডে উত্তেজিত করার মত যথেষ্ট শক্তি আছে। প্রবাহী ইলেকট্রনগুলকে মুক্ত ইলেকট্রন বলে। উত্তেজিত ইলেকট্রন গুলো পরিবহন ব্যান্ড পিছনে গর্ত ছেড়ে আশে। গর্ত নিজেদের নড়াচড়া করবেন না, কিন্তু একটি প্রতিবেশী ইলেকট্রন থেকে গর্ত ভরাট স্থানান্তর করতে এগিয়ে আশে। গর্ত এই ভাবে এভাবে এক স্থান থেকে অন্য স্থানে সরে আসে এবং এদের আচরণ ধনাত্তক আধানের মত। এক কঠিন মধ্যে প্রতিবেশী পরমাণু মধ্যে সমযোজী বন্ড হল পরমাণু একক ইলেকট্রনের বাঁধাই চেয়ে দশ গুন শক্তিশালি, তাই ইলেক্ট্রন মুক্ত স্ফটিক কাঠামো ধ্বংস পরোক্ষভাবে প্রকাশ করা হয় না।


title: ফিফা মহিলা বিশ্বকাপ

text: ফিফা মহিলা বিশ্বকাপ () হলো মহিলাদের ফুটবলের সর্বোচ্চ আন্তর্জাতিক আসর। ফুটবল খেলার আন্তর্জাতিক সংস্থা ফিফা'র সদস্যভূক্ত রাষ্ট্রের জাতীয় মহিলা ফুটবল দলসমূহ এই প্রতিযোগিতায় অংশ নিয়ে থাকে।


title: ফিফা মহিলা বিশ্বকাপ

text: পুরুষদের বিশ্বকাপ ফুটবলের অনুরূপভাবে এটিও প্রতি চার বছর অন্তর এই বিশ্বকাপ অনুষ্ঠিত হয়ে থাকে। মহিলাদের বিশ্ব চ্যাম্পিয়নশীপ প্রতিযোগিতা নামের প্রথম বিশ্বকাপটি ১৯৯১ সালে অনুষ্ঠিত হয়। ২০১১ সালের প্রতিযোগিতায় জাপান পেনাল্টি শ্যুট আউটে জয়ী হয়ে ট্রফি লাভ করে। বর্তমানে প্রতি আসরের চূড়ান্ত পর্যায়ে ১৬টি দল খেলে থাকে।


title: ফিফা মহিলা বিশ্বকাপ

text: আঞ্চলিক ফুটবল সংস্থা - ওশেনিয়া ফুটবল ফেডারেশন, উয়েফা, কনক্যাকাফ, কনমেবল, এএফসি এবং সিএএফ আয়োজিত স্থানীয় বাছাই পর্বে বিভিন্ন দেশের জাতীয় মহিলা ফুটবল দল অংশ নেয়। সেখান থেকে ১৬টি দল চূড়ান্ত পর্যায়ে খেলতে পারে।


title: ফিফা মহিলা বিশ্বকাপ

text: চুড়ান্ত প্রতিযোগিতাটি ৩ সপ্তাহ ধরে চলে। গ্রুপ পর্যায়ে ১৬টি দল চারটি গ্রুপে (এ, বি, সি এবং ডি) বিভক্ত হয়ে রাউন্ড-রবিন পদ্ধতিতে খেলে থাকে। প্রতি গ্রুপের শীর্ষস্থানীয় ২টি দল কোয়ার্টার ফাইনালে উত্তীর্ণ হয়। কোয়ার্টার ফাইনালের বিজয়ী চারটি দল সেমিফাইনালে যায় এবং সেখানকার বিজয়ী দল দু'টি ফাইনালে খেলে। সেমিফাইনালে হেরে যাওয়া দল দু'টি ৩য় স্থান নির্ধারণী ম্যাচে খেলে থাকে।


title: ফিফা মহিলা বিশ্বকাপ

text: জার্মানিতে অনুষ্ঠিত ২০১১ সালে ফিফা মহিলা বিশ্বকাপের গ্রুপ পর্যায়ে মেক্সিকো জাতীয় মহিলা ফুটবল দলের বিরুদ্ধে হ্যাট্রিক করেছিলেন জাপান জাতীয় মহিলা ফুটবল দলের অধিনায়ক হোমারে সাওয়া।


title: ফিফা মহিলা বিশ্বকাপ

text: ফ্রাঙ্কফুর্টে অনুষ্ঠিত চূড়ান্ত খেলায় জাপান জাতীয় মহিলা ফুটবল দলের প্রতিপক্ষ ছিল যুক্তরাষ্ট্র জাতীয় মহিলা ফুটবল দল। পিছিয়ে পড়া অবস্থায় থেকে ১১৭তম মিনিটে সাওয়া'র গোলে জাপান ২-২ গোলে খেলায় ফিরে আসে। পরবর্তীতে টাইব্রেকারে পেনাল্টি শ্যুটআউটের মাধ্যমে ৩-১ ব্যবধানে যুক্তরাষ্ট্র দলকে হারিয়ে প্রথমবারের মতো ফিফা মহিলা বিশ্বকাপ ফুটবল প্রতিযোগিতায় জয়ী হয় দলটি।


title: ফিফা মহিলা বিশ্বকাপ

text: ঐ প্রতিযোগিতায় সাওয়া অধিনায়ক হিসেবে ফিফা মহিলা বিশ্বকাপ ট্রফি জয় করেন। পাশাপাশি ৫ গোল করে গোল্ডেন বুট এবং প্রতিযোগিতার সেরা খেলোয়াড় হিসেবে গোল্ডেন বল জয় করেন।


title: ব্রজেন্দ্র কুমার সিংহ

text: ব্রজেন্দ্র কুমার সিংহ (জন্ম : ১৯৩২) উত্তর পূর্ব ভারতের একজন শক্তিমান কবি। আসামের হাইলাকান্দি জেলায় তার জন্ম। তিনি মূলত মণিপুরী ভাষার কবি হলেও বাংলাতে সাহিত্য চর্চা করেন। মণিপুরী (বিষ্ণুপ্রিয়া) ভাষায় ২০টির অধিক কাব্যগ্রন্থ বেরিয়েছে। তিনি হাইলাকান্দি এস এস কলেজের অধ্যক্ষ ছিলেন। বাংলাদেশের মুক্তিযুদ্ধ নিয়ে তিনি ১৯৭১ সালের ১৭ নভেম্বর "বাংলাদেশ : ১৯৭১" নামে একটি কবিতা রচনা করেন, যেটি ভিখারি বালকের গান' নামক কাব্য সংকলনে গ্রন্থিত।


title: মিলেতুসীয় দর্শন

text: মিলেতুসীয় দর্শন বলতে এশিয়া মাইনরের মিলেতুস নগরীকে কেন্দ্র করে গড়ে উঠা দর্শনকে বোঝায়। এই নগরীতেই গ্রিক দর্শনের সূত্রপাত ঘটে। এই নগরীর সাথে এশিয়ার বড় বড় শহরগুলোর বাণিজ্যিক যোগাযোগ ছিল। এ কারণেই নগরীটি বিকশিত হয় এবং উন্নতির চরম শিখরে আরোহণ করে। এরিস্টটল বলেছিলেন, দার্শনিক চিন্তার বিকাশের জন্য দুটি জিনিস আবশ্যক: অবকাশ এবং সম্পদ। মিলেতুসের অধিবাসীদের এ দুটিই ছিল। একে কেন্দ্র করেই আদি দর্শনের সূচনা ঘটায়। তাদের সে দর্শন ছিল সম্পূর্ণ স্বাধীন এবং নিরপেক্ষ, সত্যানুসন্ধানই ছিল তাদের মূল লক্ষ্য। সেরা মিলেতুসীয় দার্শনিকদের একজন হলেন থেলিস।


title: মিলেতুসীয় দর্শন

text: বস্তুজগৎকে কেন্দ্র করেই মিলেতুসীয় দর্শনের শুরু হয়। তাদের সে বস্তুবাদী দর্শন শুরু হয়েছিল দুটি মৌলিক প্রশ্নকে ঘিরে:


title: মিলেতুসীয় দর্শন

text: দেখা যাচ্ছে, তাদের দর্শনের মূল নিহিত বিশ্বজগতের আদি কারণ এবং সত্তার সন্ধানে। আদিম ও চিরন্তন সত্তা থেকে ইন্দ্রিয়গ্রাহ্য বিভিন্ন পদার্থের উৎপত্তি হল কিভাবে, এ নিয়েই তারা চিন্তা শুরু করেছিলেন। বিষয়টি গুরুত্বপূর্ণ এই কারণে যে, এর মধ্যে মানব মনের মৌলিক সন্দেহের প্রমাণ পাওয়া যায়: ইন্দ্রিয়ের মাধ্যমে আমরা যে জগতের অভিজ্ঞতা অর্জন করছি তা প্রকৃত নয়, একটি অবভাস (অ্যাপিয়ারেন্স) মাত্র। অবশ্য তারা কখনও বলেননি, ইন্দ্রিয় জগৎ মিথ্যা বা অলীক। কিন্তু তাদের মতে এটি প্রকৃত নয়। ইন্দ্রিয় জগৎ যে বাস্তব নয়, একটি ভ্রান্ত অধ্যাস মাত্র তা দার্শনিক চিন্তায় ক্রমেই প্রতিষ্ঠিত হয়ে যায়। কিন্তু এই ধারণার জনক মিলেতুসীয়দের বলা যবেনা। এর বিকাশ ঘটে আরও পড়ে। জগতের মৌল নীতি আবিষ্কারেই তাদের চিন্তা সীমাবদ্ধ ছিল এবং কিছু প্রশ্নের উত্তর খোঁজার মধ্য দিয়েই তা বিকশিত হয়।


title: মিলেতুসীয় দর্শন

text: তাদের দর্শনের সবচেয়ে বৈপ্লবিক দিকটি হল, বিশ্বজগতের মৌল প্রশ্নের উত্তর খুঁজতে গিয়ে তারা সকল ধর্মমত এবং পৌরাণিক কাহিনী পরিত্যাগ করেন। মানব মস্তিষ্কপ্রসূত বিশুদ্ধ প্রজ্ঞার মাধ্যমেই তারা সবকিছুর ব্যাখ্য দেয়ার চেষ্টা করেন। কিন্তু, তাদের দর্শনেও ঈশ্বর উপস্থিত ছিল। কিন্তু, সে ঈশ্বর কোন একক সত্তা নয়; সমগ্র বিশ্বব্রহ্মাণ্ড তথা ইন্দ্রিয় ও বাস্তব জগৎকেই তারা ঈশ্বর হিসেবে জ্ঞান করেছেন। পরবর্তীকালে গ্রিস এবং অন্যত্র ঈশ্বরকে ব্যক্তি বা একক পরাক্রমশালী সত্তা হিসেবে মেনে নেয়ার যে প্রচলন দেখা যায় তা মিলেতুসীয়দের মধ্যে ছিলনা।


title: মিলেতুসীয় দর্শন

text: মিলেতুসীয় দর্শনের আরেকটি মৌল বিষয় হল, তারা সবাই সজীব জড়বাদে (hylozoism) বিশ্বাসী ছিলেন। অর্থাৎ তারা বিশ্বাস করতেন, শুধু জীব নয় সকল জড় বস্তুরও প্রাণ আছে। শুধু তারা নন, প্রাক-সক্রেটিসীয় দার্শনিক যুগের সকল দার্শনিকরাই এ মতে বিশ্বাস করতেন। এই বিশ্বাস পোষণকারীদের বলা হয় সজীব জড়বাদী বা হাইলোজোয়িস্ট।


title: অকল্যান্ড গ্রামার স্কুল

text: অকল্যান্ড গ্রামার স্কুল নিউজিল্যান্ডের অকল্যান্ডে অবস্থিত একটি মাধ্যমিক বিদ্যালয়। নয় থেকে তের বছরের ছেলেদেরকে এখানে শিক্ষা দেয়া হয়। বিদ্যালয়ের একটি ক্ষুদ্র আবাসিক হলও রয়েছে যার নাম "টিব্‌স হাউজ"। এখানে আবাসিক ছাত্রের সংখ্যা তুলনামূলকভাবে। বিশিষ্ট এবং ব্যতিক্রমী স্থাপত্য নকশার জন্য নিউজিল্যান্ডে এই স্কুলটি বেশ পরিচিত।


title: অকল্যান্ড গ্রামার স্কুল

text: বিদ্যালয়টিতে দুই হাজারে বেশী ছাত্র আছে। বিদ্যালয়টিতে ১৩ থেকে ১৮ বছরের ছেলেদের শিক্ষা দেওয়া হয়। বিদ্যালয়টি নিউজিল্যান্ডের বড় বিদ্যালয়গুলোর মধ্যে অন্যতম


title: সর্বকালের সেরা চলচ্চিত্রসমূহ

text: সর্বকালের সেরা চলচ্চিত্র নির্ধারণ করা কোন নির্দিষ্ট মানদণ্ড নেই। তবে বিভিন্ন সাময়িকী এবং ভোটাভুটিতে মাঝেমাঝেই সেরা চলচ্চিত্রগুলোর নাম উঠে আসে। এখানে সে চলচ্চিত্রগুলোকেই সাজানো হবে যেগুলো বিভিন্ন মাধ্যমে সেরা হিসেবে বিবেচিত হয়েছে। যেগুলো সর্বাধিক হিসেবে বিবেচিত হয়েছে সেগুলোকে প্রথমে দেয়া হবে এবং এভাবেই ক্রম নির্ধারণ করা হবে।


title: সর্বকালের সেরা চলচ্চিত্রসমূহ

text: ১৯৫২ সাল থেকে প্রতি দশকে ব্রিটিশ চলচ্চিত্র বিষয়ক সাময়িকী "সাইট অ্যান্ড সাউন্ড" সর্বকালের সেরা চলচ্চিত্র নির্বাচনের জন্য চলচ্চিত্র সমালোচকদের আন্তর্জাতিক একটি সম্প্রদায়কে ভোট দেওয়ার জন্য আহ্বান করে। ১৯৯২ সাল থেকে তারা পরিচালকদেরও অপর একটি ভোটে আহ্বান করে। ১৯৫২ সালে ৬৩ জন সমালোচক, ১৯৬২ সালে ৭০ জন সমালোচক, ১৯৭২ সালে ৮৯ জন সমালোচক, ১৯৮২ সালে ১২২ জন সমালোচক, ১৯৯২ সালে ১৩২ জন সমালোচক ও ১০১ জন পরিচালক, ২০০২ সালে ১৪৫ জন সমালোচক ও ১০৮ জন পরিচালক, এবং ২০১২ সালে ৮৪৬ জন সমালোচক ও ৩৫৮ জন পরিচালক এই ভোটে অংশগ্রহণ করেন।


title: সর্বকালের সেরা চলচ্চিত্রসমূহ

text:
এই ভোটটিকে অন্যতম গুরুত্বপূর্ণ "সেরা চলচ্চিত্র" তালিকা হিসেবে গণ্য করা হয়। মার্কিন সমালোচক রজার ইবার্ট এই ভোটটিকে "সেরা চলচ্চিত্রের অসংখ্য ভোটের মধ্যে এখন পর্যন্ত সবচেয়ে সম্মানিত-একমাত্র গুরুত্বপূর্ণ তালিকা, যা মানুষজন শ্রদ্ধার সাথে গ্রহণ করেন" হিসেবে উল্লেখ করেন।অনলাইন ভিত্তিক চলচ্চিত্রের ডেটাবেজ ইন্টারনেট মুভি ডেটাবেজে দর্শকদের দৃষ্টিতে সেরা দশটি চলচ্চিত্র হল:
চলচ্চিত্র বোদ্ধা ও সমালোচকদের দৃষ্টিতে নিম্নের ছবিগুলো সর্বকালের সেরা বাংলাদেশী চলচ্চিত্রের মর্যাদা পেয়েছে।


title: সর্বকালের সেরা চলচ্চিত্রসমূহ

text: দর্শকদের দৃষ্টিতে ও ভোটে নিম্নের ছবিগুলো সর্বকালের সেরা বাংলাদেশী চলচ্চিত্রের মর্যাদা পেয়েছে।


title: মুনশী মেহের উল্লাহ

text: মুনশি মোহাম্মদ মেহেরুল্লাহ (১৮৬১ - ১৯০৭) বৃটিশ বাংলার অন্যতম বাগ্মী, ইসলাম প্রচারক, সমাজসংস্কারক ও মরদে মোজাহিদ ছিলেন। স্বল্প শিক্ষিত মেহেরুল্লাহ তার তীক্ষ্ণবুদ্ধি এবং প্রত্যুৎপন্নমতিত্বের সাহায্যে তৎকালীন উচ্চ শিক্ষিত এবং সরকারি মদদপুষ্ট খ্রিষ্টান পাদ্রিদের ধর্ম প্রচারের গতিকে বিঘ্নিত করেছিলেন। তিনি ইসলাম ধর্ম সহ বিভিন্ন ধর্ম বিষয়ক গ্রন্থ রচনা করেছেন।


title: মুনশী মেহের উল্লাহ

text:
মেহেরুল্লাহ ১৮৬১ সালে যশোরের ছাতিয়ানতলা গ্রামে জন্মগ্রহণ করেন। যশোর শহরে সামান্য দর্জিগিরি করে জীবকা নির্বাহ করতেন। এ সময় খ্রিষ্টান পাদ্রিরা ইসলাম ধর্ম বিরোধী প্রচারে এবং ইসলামের কুৎসা রটনায় তৎপর ছিল। মুন্সী জমির উদ্দিন নামে এক মুসলমান, পাদ্রিদের প্ররোচনায় পড়ে খ্রিষ্টানধর্ম গ্রহণ করে এলাহাবাদের ডিভিনিটি কলেজের উচ্চতর ডিগ্রি নিয়ে তিনি রেভারেন্ড জন জমির উদ্দিন নাম ধারণ করেন। পাদ্রি জমির উদ্দিন ইসলাম ও কোরআনের বিরুদ্ধে লিখতে শুরু করেন। তখন মুনশী মেহেরুল্লাহ সাথে এক বিতর্কে তিনি পরাজিত হয়ে পুনরায় ইসলাম ধর্ম গ্রহণ করেন। বঙ্গভঙ্গ আন্দোলনের সময় তিনি নিরপেক্ষ থাকেন। তিনি ১৯০৭ সালে মাত্র ৪৭ বছর বয়সে মৃত্যুবরণ করেন।
মুন্সী মেহেরুল্লাহ
ইংরেজ রা এক সভায় ভারতবর্ষের মানুষকে বলতেছিলো তোমাদের দেশের মানুষ-বাটু,লম্বা,খাটো,বড়,কালো,ধলো কেন।
আর আমাদের দেশে সব সাদা।
ইংরেজদের কথার উওরে
"শুওরক্য বাচ্ছা এক কিছিম হ্যায়-
টাট্টু ক্যা বাচ্ছা হ্যারেক রকম হ্যায়"


title: মুনশী মেহের উল্লাহ

text:
মুনশি মেহেরুল্লাহ তার তাবলিগি মিশনের সহায়ক হিসেবে যে সব বই লিখেছেন তা হল:
১. খৃষ্টীয় ধর্মের অসারতা
২. মেহেরুল ইসলাম
৩. বিধবা গঞ্জনা
৪. হিন্দু ধর্ম রহস্য বা দেবীলীলা
৫. রদ্দে খৃষ্টান ও দলিলুল ইসলাম
৬. পান্দেনামা
৭. জওয়াবে নাসারা।
মৃত্যুর পর ১৯০৯ সালে তৎকালীন সরকার তার বিধবা গঞ্জনা ও হিন্দু ধর্ম রহস্য বই দুটি বাজেয়াপ্ত করে।


title: মুনশী মেহের উল্লাহ

text: বর্তমানে সুহৃদ প্রকাশন (৪৫, বাংলাবাজার, ঢাকা) হতে দু'খণ্ডে মুন্সী মেহেরউল্লা রচনাবলী প্রকাশিত হয়েছে। এছাড়াও মুন্সী মেহের উল্লাহ রিসার্চ একাডেমি হতেও তাঁর রচনাবলী প্রকাশিত হয়েছে।


title: মুনশী মেহের উল্লাহ

text: বিপুলভাবে ইসলামিক প্ৰচারকাজ চালান। এক ঈদগাহে হানাফি ও অন্যান্য মাজহাবের বিরোধ নিরসনে উদ্যোগী হোন। এছাড়া পাদ্ৰিদের অপপ্ৰচার থামাতে মাঠে নামেন।


title: হেয়ার (চলচ্চিত্র)

text: হেয়ার (ইংরেজি: Hair) ১৯৭৯ সালে নির্মিত, মিলোস ফোরম্যান পরিচালিত একটি চলচ্চিত্র। হেয়ার নামের জনপ্রিয় গীতিনাট্যটির চিত্ররূপ হিসাবে এই চলচ্চিত্রটি নির্মাণ করা হয়। ভিয়েতনাম যুদ্ধ চলাকালীন ষাটের দশকের মার্কিন যুক্তরাষ্ট্রের পটভূমিতে ছবির কাহিনী রচিত হয়েছে।


title: হেয়ার (চলচ্চিত্র)

text: চলচ্চিত্রটির পরিচালক হিসাবেমিলোস ফোরম্যান সিজার পুরস্কারের জন্য মনোনীত হয়েছিলেন।


title: হেয়ার (চলচ্চিত্র)

text: হেয়ার চলচ্চিত্রটিতে বিভিন্ন ভূমিকায় অভিনয় করেন -হেয়ার মূলত একটি গীতিনাট্য ধাঁচের চলচ্চিত্রটি। এতে মোট ২৩টি গান বা গানের খন্ডাংশ ব্যবহার করা হয় -


title: গিরিশ চন্দ্র রায়

text: রাজা গিরিশ চন্দ্র রায় (১৮৪৫ - ১৯০৮) সিলেটের প্রথম রায়বাহাদুর ও একমাত্র রাজা খেতাব প্রাপ্ত ব্যক্তি। শিক্ষার প্রসারকল্পে গিরিশ চন্দ্রের অবদানের স্বীকৃতি স্বরূপ বৃটিশ সরকার ১৮৯৫ সালে তাকে "রায়বাহাদুর" ও ১৮৯৯ সালে "রাজা" উপাধিতে ভূষিত করেন।


title: গিরিশ চন্দ্র রায়

text: সিলেট রায়নগরের বিখ্যাত জমিদার দেওয়ান মানিকচাঁদের পুত্র মুরারীচাঁদের সন্তানহীনা কন্যা ব্রজ সুন্দরী দেবী, গিরিশ চন্দ্রকে দত্তক নিয়েছিলেন। এভাবে তিনি রায়নগরের জমিদার মুরারীচাঁদের বিশাল সম্পত্তির মালিক হন। নিজে নিরক্ষর হলেও শিক্ষার প্রসারে তিনি তার সমস্ত বিত্ত-সম্পদ ব্যয় করেন। তিনি সিলেটের তথা আসামের প্রথম কলেজ এম.সি. কলেজ ১৮৯২ সালে প্রতিষ্ঠা করেন। এছাড়া তিনি সিলেট মুরারোচাঁদ কলেজ এবং ১৮৮৬ সালে রাজা গিরিশ চন্দ্র হাই স্কুল প্রতিষ্ঠা করেন।


title: গিরিশ চন্দ্র রায়

text: রাজা গিরিশ চন্দ্র রায় ১৯০৮ সালে মৃত্যুবরণ করেন।


title: মুকুন্দ দাস

text: মুকুন্দ দাস (ফেব্রুয়ারি ২২, ১৮৮৭ - মে ১৮, ১৯৩৪) বাঙালি কবি যাকে চারণ কবি বলেও অভিহিত করা হয়। মুকুন্দ দাস স্বদেশী ও অসহযোগ আন্দোলনের সময় বহু স্বদেশী বিপ্লবাত্মক গান ও নাটক রচনা করে খ্যাতি অর্জন করেন। তিনি ছিলেন স্বদেশী যাত্রার প্রবর্তক।


title: মুকুন্দ দাস

text: ঢাকা জেলার বিক্রমপুর পরগণার বানরী গ্রামে ১৮৭৮ খৃষ্টাব্দের ২২শে ফেব্রুয়ারী বৃহস্পতিবার গুরুদয়াল দের ঔরসে শ্যামাসুন্দরী দেবীর গর্ভে জন্মগ্রহণ করেন। তার পিতার নাম গুরুদয়াল দে এবং মাতার নাম শ্যামাসুন্দরী দেবী ও তাঁর স্ত্রী সুভাষিণী দেবী। তার বাবার দেওয়া নাম ছিল যজ্ঞেশ্বর দে এবং ডাক নাম ছিল "যজ্ঞা"। তাঁর জন্মের পরে ঐ গ্রাম পদ্মা নদীতে তলিয়ে গেলে তাঁরা সপরিবারে গুরুদয়ালের চাকরিস্থল বরিশাল শহরে চলে আসেন। বরিশালের ব্রজমোহন স্কুলে তার শিক্ষা শুরু হয়। বরিশালে বৈষ্ণব সন্ন্যাসী রামানন্দ অবধূত যজ্ঞেশ্বরের গলায় হরিসংকীর্তন ও শ্যামাসঙ্গীত শুনে মুগ্ধ হয়ে তাঁকে দীক্ষা দিয়ে তাঁর নাম রাখেন মুকুন্দদাস। উনিশ বছরের বয়সের মধ্যে মুকুন্দদাস সাধন-সঙ্গীত নামে একশখানি গান সমৃদ্ধ একখানি বই রচনা করেন। "বরিশাল হিতৈষী" পত্রিকায় লিখতেন। যাত্রাগানে সারা বরিশাল মাতিয়ে রাখতেন।


title: মুকুন্দ দাস

text: চারণ অনুষ্ঠানের মাধ্যমে প্রাপ্ত অর্থ দিয়ে তিনি বরিশালের কাশীপুর কালীমন্দিরের জায়গা কেনেন, যা এখন বরিশাল নগরীতে ঢোকার মুখে নথুলাবাদ বাস টার্মিনাল -সংলগ্ন চারনকবি মুকুন্দ দাসের কালীবাড়ি। সেই সময়ের মোট জায়গা ছিল ৮৭ শতাংশ, এখন আছে মাত্র ১৯ শতাংশ। বাকিটা বেহাত হয়ে গেছে। বর্তমান স্থানটুকু ঘিরে আছে ছাত্রাবাস, লাইব্রেরি, দাতব্য চিকিৎসালয় এবং পুজামন্দির।


title: মুকুন্দ দাস

text: বরিশালের অশ্বিনীকুমার দত্তের সংস্পর্শে মুকুন্দদাস রাজনীতিতে আকৃষ্ট হন। তাঁর আগ্রহে মুকুন্দদাস "মাতৃপূজা" নামে একটি নাটক রচনা করেন। দুর্গাপূজার মহাসপ্তমীতে নবগ্রামে এই নাটকের প্রথম প্রকাশ্য যাত্রাভিনয় হয়। ১৯০৫ খৃষ্টাব্দের বঙ্গভঙ্গ আন্দোলনের সময় মুকুন্দদাস আকের পর এক গান, কবিতা ও নাটক রচনা করে বাঙ্গালীর জাতীয় জীবনে নূতন উদ্দীপনার সঞ্চার করেন। এরপর ব্রিটিশ সরকার রাজদ্রোহের অপরাধে তাঁকে গ্রেপ্তার করেন ও বিচারে তাঁকে দিল্লী জেলে আড়াই বছর সশ্রম কারাদন্ডের আদেশ দেওয়া হয়। "মাতৃপূজা" নাটকটি সরকার বাজেয়াপ্ত করে। কাজী নজরুল ইসলাম ও রবীন্দ্রনাথ ঠাকুর যথাক্রমে "বাংলা মায়ের দামাল ছেলে চারন-সম্রাট মুকুন্দ" উপাধিতে ও "সন্তান" আখ্যায় ভূষিত করেন।


title: মুকুন্দ দাস

text: মুকুন্দদাস কারাবসে থাকাকালীন তাঁর স্ত্রী সুভাষিণী দেবীর মৃত্যু ঘটে। মুক্তিলাভের পর চিত্তরঞ্জন দাশ ও সুভাষচন্দ্র বসু তাঁকে সান্ত্বনা দেন ও উদ্বুদ্ধ করেন যার ফলে তিনি পুনরায় রচনায় মনোনিবেশ করেন। ১৯৩৪ খৃষ্টাব্দের ১৮ই মে শুক্রবার মুকুন্দদাস মৃত্যু বরণ করেন।


title: মুকুন্দ দাস

text: মুকুন্দদাসের রচনার মধ্যে উল্লেখযোগ্য হল "মাতৃপূজা", "সমাজ", "আদর্শ", "পল্লীসেবা", "সাথী", "কর্মক্ষেত্র", "ব্রহ্মচারিণী", "পথ" ইত্যাদি।


title: আশুতোষ দেব

text: আশুতোষ দেব (১৮০৫-১৮৫৬) সাতুবাবু বা ছাতুবাবু নামেই বেশি পরিচিত ছিলেন । তিনি ছিলেন বিখ্যাত ধনী রামদুলাল দেব সরকারের বড় ছেলে । আশুতোষ প্রথম দেশীয় জুরিদের একজন ছিলেন (১৮৩৪ খ্রীঃ) । তিনি ব্রিটিশ ইণ্ডিয়া অ্যাসোসিয়েশনের প্রথম কমিটিরও সদস্য ছিলেন ।


title: আশুতোষ দেব

text: তিনি বহু খরচ করে বিভিন্ন পৌরাণিক গ্রন্থগুলিকে পণ্ডিতদের সাহায্যে সংস্কৃত লিপির বদলে বাংলা লিপিতে লিপিবদ্ধ করান । তাঁর বাড়িতে একটি নাট্যমঞ্চ ছিল । এই মঞ্চে শকুন্তলা নাটক বাংলায় অণুবাদিত হয়ে প্রথম অভিনীত হয় ১৮৫৭ খ্রীষ্টাব্দে । তিনি একটি বাংলা অভিধান তৈরির জন্যও অর্থ ব্যয় করছিলেন ।


title: আশুতোষ দেব

text: কলকাতার বিডন স্ট্রীটের বাজার ও শালকিয়ার স্নানের ঘাট তাঁরই নাম অণুযায়ী ছাতুবাবুর বাজার ও ছাতুবাবুর ঘাট নামে পরিচিত হয় । বিভিন্ন হিন্দু তীর্থেও তিনি দান করেছিলেন ।


title: আশুতোষ দেব

text: ছাতুবাবু সঙ্গীতে পারদর্শী ছিলেন । বিখ্যাত সেতারবাদক ওস্তাদ রেজা খাঁ তাঁর গৃহশিক্ষক ছিলেন । তাঁর কাছে শিক্ষা গ্রহণ করে ছাতুবাবু বাংলার আদি সেতারবাদকদের একজন বলে প্রসিদ্ধ হন । তাঁর সঙ্গীতের আসরে সারা ভারতের বহু কলাকুশলী অংশগ্রহণ করতেন । তিনি একজন বিখ্যাত টপ্পাগানের রচয়িতা হিসাবেও বিখ্যাত ।


title: মনোমোহন বসু

text:
মনোমোহন বসু (১৭ জুলাই ১৮৩১-৪ ফেব্রুয়ারি ১৯১২) ছিলেন একজন বিশিষ্ট নাট্যকার এবং এবং মঞ্চাধ্যক্ষ ।
মনোমোহন বসু ডেভিড হেয়ারের ছাত্র এবং কবি ঈশ্বর গুপ্তের শিষ্য ছিলেন । ছাত্রাবস্থাতেই তিনি প্রভাকর এবং তত্ত্ববোধিনী পত্রিকায় প্রবন্ধ লিখতে থাকেন ।


title: মনোমোহন বসু

text: ১৮৭২ খ্রীষ্টাব্দে তিনি মধ্যস্থ নামের একটি সাপ্তাহিক পত্রিকা প্রকাশ করেন । তিনি ছিলেন এই পত্রিকার সম্পাদক । পরে এই পত্রিকা পাক্ষিক এবং মাসিক রূপেও প্রকাশিত হয়েছিল । তিনি পাঞ্জাবকেশরী রণজিৎ সিংহের উপর একটি তথ্যভিত্তিক জীবনী দুলীন রচনা করে খ্যাতিলাভ হয়েছিলেন । তাঁর লেখা বিদ্যালয়ের পাঠ্যবই পদ্যমালা বেশ জনপ্রিয় ছিল ।


title: মনোমোহন বসু

text: শুরুর দিকে মনোমোহন যাত্রা, হাফ-আখড়াই, পাঁচালী, কীর্তন, বাউল নানা বিষয়ের সঙ্গীত রচনা করতেন ।


title: মনোমোহন বসু

text: তৎকালীন যুগে যাত্রার মান খুবই নিচুস্তরে নেমে গিয়েছিল। মনোমোহন যাত্রাকে উন্নত করে মানুষের কাছে গ্রহণযোগ্যতা বাড়াবার চেষ্টা করেন । তাঁর রচিত নাটকগুলি বাইরে থেকে আধুনিক নাটকের মত ছিল কিন্তু ভিতর থেকে ছিল এদেশের যাত্রাধর্মী । এই নাটকগুলি যাত্রার মত খোলামঞ্চে এবং আধুনিক থিয়েটারের মত স্টেজ বেঁধেও অভিনয় করা যেত । এই সময়ে গীতাভিনয় নামক এক রকমের মিশ্রধর্মী ফর্ম তৈরি হয়েছিল । থিয়েটার ও যাত্রার মিশ্রন মনোমোহন তাঁর নাটকগুলির মধ্যে করেছিলেন । যাঁদের স্টেজ বেঁধে থিয়েটার করার মত আর্থিক সঙ্গতি ছিল না আবার থিয়েটারের প্রতি আকর্ষণ ছিল এবং যাত্রাকেও পুরোপুরি ছাড়তে পারছিলেন না এরকম মানুষদের কাছে মনোমোহন খুবই জনপ্রিয় ও শ্রদ্ধেও ছিলেন ।


title: মনোমোহন বসু

text: মনোমোহন বহুবাজার বঙ্গ নাট্যালয় -এর সঙ্গে পৃষ্ঠপোষক এবং নাট্যকার হিসাবে যুক্ত ছিলেন । এই সময়ে তিনি বেশ কিছু নাটক রচনা করেছিলেন । রামাভিষেক (প্রথম অভিনয়: ১৮৬৮), সতী (১৮৭৪), হরিশ্চন্দ্র (১৮৭৫) প্রভৃতি নাটকগুলি বহুবার অভিনীত হয়ে খুবই জনপ্রিয় হয়েছিল ।


title: মনোমোহন বসু

text: সতী নাটকটি বিয়োগান্তক হওয়াতে অনেকে আপত্তি করেন । তাই মনোমোহন একটি মিলনান্তক ক্রোড়অঙ্ক লিখে ছাপিয়ে এর সাথে জুড়ে দেন । বিয়োগান্তক নাটককে এভাবে ক্রোড়অঙ্ক জুড়ে মিলনান্তক করার এই হাস্যকর পদ্ধতি বাংলা যাত্রায় ছিল । কিন্তু মনোমোহনের ব্যবহারে বাংলা নাটকেও এই রীতি জনপ্রিয় হয় ।


title: মনোমোহন বসু

text: ১৮৭২ খ্রীষ্টাব্দে ন্যাশন্যাল থিয়েটার প্রতিষ্ঠার উদ্যোগে মনোমোহন উৎসাহী ছিলেন । নতুন যুগের এই থিয়েটারকে স্বাগত করে তিনি বর্ষপূর্তি অনুষ্ঠানে দীর্ঘ বক্তৃতা দিয়েছিলেন ।


title: মনোমোহন বসু

text: মনোমোহন বেশ কয়েকটি রঙ্গালয়ে পেশাদারিভাবে মঞ্চাধ্যক্ষের কাজ করেন । এবং বাংলা থিয়েটারের যুগবদলের সন্ধিক্ষনে দাঁড়িয়ে তিনি যাত্রাকে উন্নত এবং সঙ্গীতের অংশগুলিকে মার্জিত করেন ।বাংলা থিয়েটারের ইতিহাস - দর্শন চৌধুরী পুস্তক বিপণী কলকাতা


title: মোহিতলাল মজুমদার

text: মোহিতলাল মজুমদার (জন্ম : ২৬শে অক্টোবর, ১৮৮৮ – মৃত্যু : ২৬শে জুলাই, ১৯৫২) বিংশ শতাব্দীর একজন বিখ্যাত বাঙালি কবি এবং সাহিত্য সমালোচক। এছাড়াও তিনি বাংলা সাহিত্যের অন্যতম প্রবন্ধকার ছিলেন। গভীর অন্তর্দৃষ্টি, নিপুণ বিশ্লেষণ ও ভাব-গম্ভীর ভাষার মহিমায় মোহিতলালের সমালোচনাধর্মী গ্রন্থগুলো ধ্রুপদী সাহিত্যের পর্যায়ে উন্নীত হয়েছে।


title: মোহিতলাল মজুমদার

text: মোহিতলাল মজুমদারের পৈতৃক বাড়ি ছিল অধুনা পশ্চিমবঙ্গের হুগলি জেলার চুঁচুড়া মহকুমার অন্তর্গত বলাগড় গ্রাম। তাঁর বাবার নাম নন্দলাল মজুমদার। নন্দলাল ছিলেন কবি দেবেন্দ্রনাথ সেনের জ্ঞাতি ভাই। মোহিতলালের কৈশোর এবং বিদ্যালয়জীবন বলাগড় গ্রামেই অতিবাহিত হয়। তিনি চব্বিশ পরগণা জেলায় মাতুলালয়ে জন্মগ্রহণ করেন। ছোটবেলায় তিনি কিছুদিন কাঁচড়াপাড়ার কাছে হালিশহরে মায়ের মামাবাড়িতে অবস্থান করে সেখানকার বিদ্যালয়ে পড়াশোনা করেছিলেন। মোহিতলাল চার-পাঁচ বছর বয়সে কাশীরাম দাসের মহাভারতের সঙ্গে পরিচিত হন। নয় বছর বয়সে তার রোমান্স পাঠে আগ্রহ জন্মায়। বারো-তেরো বছর বয়সে পলাশীর যুদ্ধ এবং মেঘনাদ বধ কাব্য পড়ে শেষ করেন।


title: মোহিতলাল মজুমদার

text: বলাগড় বিদ্যালয় থেকে ১৯০৪ সালে এন্ট্রান্স পাস করেন। ১৯০৮ সালে মেট্রোপলিটন ইনস্টিটিউশন থেকে বি.এ পাস করেন। কিন্তু অসুবিধায় পড়ে এম.এ পড়া ছেড়ে দেন। ১৯১০ থেকে ১৯১৪ সাল পর্যন্ত কলকাতার তালতলা বিদ্যালয়ে শিক্ষকতা করেন। এরপর ১৯১৪ সালে সরকারি জরিপ বিভাগে কানুনগো পদে চাকরি গ্রহণ করেন। তিন বছর তিনি এ পদে দায়িত্ব পালন করেন। পুনরায় বিদ্যালয়ে শিক্ষকতা করেন তিনি। ১৯২৮ সালে তিনি ঢাকা বিশ্ববিদ্যালয়ের বাংলা ভাষা ও সংস্কৃত বিভাগে অধ্যাপনা কর্মে নিয়োজিত থাকেন। ১৯৪৪ সালে অধ্যাপনার চাকরি থেকে অবসর গ্রহণ করেন মোহিতলাল। তারপর তিনি কলকাতায় চলে আসেন। পরে বঙ্গবাসী কলেজে গিরিশ সংস্কৃতি ভবনে অধ্যাপনায় যোগ দেন।


title: মোহিতলাল মজুমদার

text: মানসী পত্রিকাতে তাঁর সাহিত্যজীবনের সূত্রপাত হয়। বীরভূমি পত্রিকায় কবিতা প্রবন্ধ অনুবাদ প্রকাশ করেন। দেবেন্দ্রনাথ সেনের সঙ্গে ঘনিষ্ঠ পরিচয়ের ফলে তাঁর কাব্যচর্চায় দেবেন্দ্রনাথের প্রভাব দেখা যায়। এছাড়াও, করুণানিধান বন্দ্যোপাধ্যায় এর কবিতার ছন্দোমাধুর্য তাঁকে মুগ্ধ করেছিল। মোহিতলাল কিছুকাল ভারতী গোষ্ঠীর অন্যতম লেখক ছিলেন। তিনি শনিচক্রের সঙ্গেও যুক্ত ছিলেন। রবীন্দ্র পরবর্তী কাব্যে কবি মোহিতলালের স্থান খুবই গুরুত্বপূর্ণ। সাহিত্য-সমালোচক হিসাবেও তাঁর সবিশেষ খ্যাতি ছিল। ভাষারীতির বিশুদ্ধতা নিয়ে তাঁর প্রবল আগ্রহ ও নিষ্ঠা ছিল। কবি ও প্রবন্ধকাররূপে তিনি বাংলা সাহিত্যে স্থায়ী আসন লাভ করেন।


title: মোহিতলাল মজুমদার

text:
মোহিতলাল মজুমদার সৃজনধর্মী সাহিত্য সমালোচক ও প্রবন্ধকাররূপে বাংলা সাহিত্যে স্থায়ী আসন লাভ করেন। তিনি একজন নিপুণ ও শব্দ সচেতন কবি। রবীন্দ্রনাথ ঠাকুরের জীবদ্দশাতেই তাঁর কাব্য আপন বৈশিষ্ট্যে প্রোজ্জ্বল হয়ে উঠেছিল। নজরুল ইসলামের পূর্বে আরবি-ফারসি শব্দের সার্থক প্রয়োগ তাঁর রচনায়ই বিশেষভাবে লক্ষণীয়।
ভাবে ও ভাষায় প্রচলিত কাব্যরীতিতে মোহিতলাল ছিলেন বিদ্রোহীস্বরূপ। বাংলা সাহিত্যের "দেহাত্মবাদী কবি" হিসেবে তাঁর রয়েছে স্বতন্ত্র বৈশিষ্ট্য। তাঁর কাব্যে ক্লাসিক্যাল ভঙ্গি এবং রোমান্টিক ভাবের অপূর্ব সমন্বয় ঘটেছে। তাঁর "মানস-লক্ষ্মী" কবিতার প্রথম কয়েকটি পংক্তি নিম্নরূপ--
রবীন্দ্রনাথের জীবদ্দশাতেই এই বিতর্কিত সাহিত্য-প্রতিভার কাব্য আপন বৈশিষ্ট্যে প্রোজ্জ্বল হয়ে উঠেছিল। বঙ্গসাহিত্য প্রসঙ্গে মোহিতলাল সৃজনধর্মী ও সৃষ্টিশীল আলোচনা করে গেছেন। অনেক মাসিক পত্রিকায়, বিশেষ করে ভারতীতে কবিতা লিখতেন। বঙ্কিমচন্দ্র চট্টোপাধ্যায় কর্তৃক ১৮৭২ সালে প্রতিষ্ঠিত বঙ্গদর্শন পত্রিকা তৃতীয় পর্যায়ে প্রকাশ ও সম্পাদনা করেন। শনিবারের চিঠির নিয়মিত লেখক ছিলেন তিনি। মাঝে মাঝে 'কৃত্তিবাস ওঝা', 'চামারখায়-আম', 'সব্যসাচী', 'সত্যসুন্দর দাস' ছদ্মনামে লিখতেন।


title: মোহিতলাল মজুমদার

text: তন্মধ্যে - 'দেবেন্দ্র-মঙ্গল' কাব্যগ্রন্থটি ছিল আত্মীয় ও কবি দেবেন্দ্রনাথ সেনের প্রশস্তিমূলক ১৬টি সনেটের সঙ্কলন।


title: ডেভিড লিন

text: স্যার ডেভিড লিন কেবিই (২৫শে মার্চ, ১৯০৮ - ১৬ই এপ্রিল, ১৯৯১) বিখ্যাত ইংরেজ চলচ্চিত্র পরিচালক এবং প্রযোজক। "লরেন্স অফ অ্যারাবিয়া", "দ্য ব্রিজ অন দ্য রিভার কাওয়াই", "ডক্টর ঝিভাগো" এবং "আ প্যাসেজ টু ইন্ডিয়া'র" মত সুখ্যাত মহাকাব্যিক চলচ্চিত্রসমূহ পরিচালনার জন্য তিনি সর্বাধিক স্মরণীয়। স্টিভেন স্পিলবার্গ, মার্টিন স্কোরসেজি, স্ট্যানলি কুবরিক এবং জর্জ লুকাসের মত পরিচালকেরা তার প্রশংসা করেছেন। ২০০২ সালে ব্রিটিশ ফিল্ম ইনস্টিটিউট সর্বকালের সেরা চলচ্চিত্র পরিচালক নির্বাচনের জন্য ভোটাভুটির আয়োজন করে। এই ভোটে ডেভিড লিন ৯ম স্থান অধিকার করেন।


title: টমাস এডওয়ার্ড লরেন্স

text: টমাস এডওয়ার্ড লরেন্স (১৫ই আগস্ট, ১৮৮৮ - ১৯শে মে, ১৯৩৫) একজন ব্রিটিশ প্রত্নতত্ত্ব বিশারদ, সামরিক নীতি নির্ধারক এবং লেখক। তাকে লরেন্স অফ অ্যারাবিয়া নামেও ডাকা হয়, তিনি নিজ নামের আদ্যক্ষর টি.ই. ও বেশ পছন্দ করতেন। তিনি ব্রিটিশ সামরিক বাহিনীর লেফটেন্যান্ট কর্নেল পদমর্যাদার কর্মকর্তা ছিলেন। প্রথম বিশ্বযুদ্ধের সময় তিনি মধ্যপ্রাচ্যে বিশেষ সামরিক তৎপরতা চালিয়েছেন যার মধ্যে উল্লেখযোগ্য হচ্ছে উসমানীয় খেলাফত বিরুদ্ধে অভিযানে আকাবা বিজয়। সে সময়ে মধ্য প্রাচ্যের সামরিক তৎপরতা নিয়ে লিখেই তিনি খ্যাতি পেয়েছেন। তাকে মধ্যপ্রাচ্য তথা আধুনিক আরব বিশ্বের জনক বলা হয়।


title: টমাস এডওয়ার্ড লরেন্স

text: লরেন্সের বাবা স্যার টমাস চ্যাপম্যান এবং মা সারা ম্যাডেন। ম্যাডেন ওয়েস্টমিথে চ্যাপম্যানের কন্যাদের পরিচারিকা ছিলেন। এই পরিচারিকাকে নিয়েই চ্যাপম্যান আয়রল্যান্ড থেকে পালিয়ে আসেন। তাদের ঘরে পাঁচ সন্তানের জন্ম হয় যার মধ্যে লরেন্স দ্বিতীয়। ১৮৯৬ সালে পরিবারটি অক্সফোর্ডে স্থায়ী হয় এবং লরেন্স সেখানেই হাই স্কুল এবং জেসাস কলেজে পড়াশোনা করে। তার প্রথম আগ্রহের বিষয় ছিল মধ্যযুগের সামরিক স্থাপত্য। ফ্রান্স, সিরিয়া এবং ফিলিস্তিনে ক্রুসেড যোদ্ধাদের সামরিক দুর্গ বিষয়ে অধ্যয়ন করে তিনি একটি অভিসন্দর্ভ লিখেন যা তাকে ১৯১০ সালে ইতিহাসে প্রথম শ্রেণীতে সম্মান সহ ডিগ্রি এনে দেয়। ১৯৩৬ সালে তার এই অভিসন্দর্ভটি "ক্রুসেডার ক্যাসেল্‌স" নামে প্রকাশিত হয়। অবশ্য বইটি বেনামে প্রকাশিত হয়েছিল। অক্সফোর্ডের প্রত্নতত্ত্ববিদ ডেভিড জর্জ হোগরাথের অনুগ্রহে তিনি ম্যাগডালেন কলেজ থেকে ভ্রমণ ফেলোশিপ পান। এই ফেলোশিপ নিয়ে ইউফ্রেটিস নদী তীরের কার্কেমিশে যান। উদ্দেশ্য ছিল সেখানে হিত্তীয়দের ধ্বংসপ্রাপ্ত স্থাপনা খননের মাধ্যমে উদ্ধার করা। ১৯১১ থেকে ১৯১৪সাল পর্যন্ত তিনি এই প্রকল্পে কাজ করেন। প্রথমে হোগরাথের অধীনে কাজ করলেও পরবর্তীকালে ছিলেন লিওনার্ড উলির অধীনে। যখন কোন কাজ থাকতো না তখন তিনি নিজের খেয়ালে আশেপাশের অঞ্চলে ঘুরে বেড়াতেন, ভাষা এবং জনগণ সম্বন্ধে ধারণা লাভের জন্য।


title: টমাস এডওয়ার্ড লরেন্স

text: ১৯১৪ সালের প্রথম দিকে লিওনার্ড উলি এবং ক্যাপ্টেন এস এফ নিউকম্বের সাথে সিনাই-এর উত্তরাঞ্চলে অভিযানে বের যান। এর অবস্থান সুয়েজের পূর্বদিকে তুর্কী সীমান্তের কাছে। বৈজ্ঞানিক অভিযান হলেও এর মাধ্যমে মূলত গাজা থেকে আকাবা পর্যন্ত মানচিত্র নির্মাণের প্রচেষ্টা নেয়া হয়েছিল। অর্থের যোগান দিয়েছিল "প্যালেস্টাইন এক্সপ্লোরেশন ফান্ড"। এই মানচিত্র নির্মাণের কাজ পরবর্তীকালে তাকে প্রভূত সহায়তা করেছিল। এই অভিযানের বিস্তারিত বর্ণনা ও কার্যকারিতা লিখেন লরেন্স ও উলি একসাথে। এটি বিশেষ খ্যাতি অর্জন করে এবং ১৯১৫ সালে "দ্য ওয়াইল্ডারনেস অফ জিন" নামে প্রকাশিত হয়।


title: টমাস এডওয়ার্ড লরেন্স

text: বিশ্বযুদ্ধ শুরু হলে পর লরেন্স লন্ডনের যুদ্ধ বিষয়ক দপ্তরের মানচিত্র বিভাগে বেসামরিক কর্মকর্তা হিসেবে কাজ শুরু করেন। তার দায়িত্ব ছিল সিনাইয়ের এমন একটি মানচিত্র প্রস্তুত করা যা যুদ্ধক্ষেত্রে কাজে দেবে। ১৯১৪ সালের মধ্যে তাকে লেফটেন্যান্ট হিসেবে কায়রোতে বদলি করা হয়। আরব সংক্রান্ত বিষয়াদিতে অভিজ্ঞ ব্যক্তির যথেষ্ট অভাব ছিল, তার উপর লরেন্স স্বয়ং তুর্কী অধিকৃত আরব ভূমিতে ভ্রমণ করে এসেছেন। তাই কায়রোতে তার কাজের মধ্যে ছিল গোয়েন্দা তৎপরতায় সাহায্য করা, বন্দীদের সাক্ষাৎকার নেয়া, মানচিত্র অঙ্কন, শত্রু সীমানার ভিতরে অবস্থানরত গুপ্তচরদের থেকে আসা তথ্য-উপাত্ত বিশ্লেষণ এবং তুর্কী সেনাবাহিনীর উপরে একটি হ্যান্ডবুক তৈরী। তার এখানকার কার্যকাল প্রায় এক বছর। ১৯১৫ সালের মাঝামাঝি সময়ে তার দু ভাই, উইল ও ফ্র্যাংক ফ্রান্সে যুদ্ধাবস্থায় মারা যায়। লরেন্স বুঝতে পারেন, সেখানকার থেকে পশ্চিম অনেক বেশি উত্তাল।


title: টমাস এডওয়ার্ড লরেন্স

text: সে সময়ে মধ্য প্রাচ্যে সামরিক তৎপরতা পরিচালনার জন্য ব্রিটিশরা মিশরকে ব্যবহার করতো। কায়রোতেই ছিল সামরিক বাহিনীর দপ্তর। ব্রিটিশ রাজনৈতিক কূটনীতিবিদ লরেন্সকে মধ্য প্রাচ্যে যাবার জন্য রাজী করান। লরেন্সও বুঝতে পেরেছিলেন, তুরস্কের সাথে জার্মানির মৈত্রীর রহস্য ও অগ্রগতি আবিষ্কার করতে হলে এর বিকল্প নেই। এ উদ্দেশ্যে ১৯১৬ সালের অক্টোবরে লরেন্স কূটনীতিক স্যার রোনাল্ড স্টর্সের সাথে এক অভিযানে আরবে যান। মক্কার আমীর হুসাইন ইবন আলি জুন মাসে তুর্কীদেরবিরুদ্ধে বিদ্রোহ ঘোষণা করেছিলেন যাকে আরব বিদ্রোহ নামে অভিহিত করা হয়। স্ট্রর্স ও লরেন্স হুসাইনের এক পুত্র আবদুল্লাহ'র সাথে কথা বলে এবং অপর পুত্র ফাইসালের সাথে বিস্তারিত আলাপ করার অনুমতি পায়। ফাইসাল মদিনার দক্ষিণ-পূর্বে এক আরব বাহিনীর নেতৃত্ব দিচ্ছিল। নভেম্বরমাসে লরেন্স কায়রোতে ফিরে এসে সেখানকার সামরিক কর্মকর্তা ও রাজনীতিবিদদের বোঝানোর চেষ্টা করেন যে, আরব গোত্রগুলোর সাথে সমঝোতার মাধ্যমে কাজ করতে হবে। প্রয়োজনে স্বর্ণ এবং সম্পদের বিনিময়ে তাদের মন জয় করতে হবে এবং তাদেরকে স্বাধীন আরবের স্বপ্ন দেখাতে হবে। কায়রো থেকে তিনি মদিনার দক্ষিণ-পূর্ব প্রান্তের উদ্দেশ্যে রওয়ানা হন এবং সেখানে গিয়ে ফাইসালের সেনাবাহিনীতে লিয়াজোঁ ও রাজনৈতিক কর্মকর্তা হিসেবে যোগ দেন।


title: টমাস এডওয়ার্ড লরেন্স

text: লরেন্সই একমাত্র কর্মকর্তা নন যিনি আরব বিদ্রোহে সরাসরি অংশ নিয়েছেন। কিন্তু, বিশাল আরব উপদ্বীপে নিজের বৃত্তের মধ্যে তিনি অচিরেই প্রভাবশালী ও জনপ্রিয় হয়ে উঠেন। তিনি ছিলেন সেখানকার আরব বিদ্রোহের মস্তিষ্ক। তিনি বিচ্ছিন্ন আরব গোত্রগুলোকে সংঘটিত করেছেন এবং কায়রোর সাথে তাদের যোগাযোগের ভিত রচনা করেন সামরিক কুশলী হিসেবে সফলতা অর্জন করেন। তার সেকেন্ড ফ্রন্ট তুর্কীদের যুদ্ধে ব্যস্ত রাখে এবং অন্য স্থানে যুদ্ধে অংশ নেয়া থেকে বিরত রাখে। মদিনা থেকে দামেস্ক পর্যন্ত রেল সংযোগ অচল করে দেয়া ছিল তার গেরিলা তৎপরতার মুখ্য উদ্দেশ্য। এহেন কাজে লরেন্স এতোটাই সফল হয়েছিলেন যে আরব বেদুইনদের কাছে তিনি "আমির ডায়নামাইট" নামে পরিচিত ছিলেন। এ সফলতার মূলে ছিল, নেতৃত্বের ক্ষমতা ও বাচনভঙ্গির মাধ্যমে মরুভূমির বিভিন্ন অঞ্চলের শেখদের সহায়তা অর্জন, একটি একীভূত আরব জাতির স্বপ্ন দেখা যা আরব রাজাদের স্বপ্নেরই শামিল, যখন আরব বেদুইন যোদ্ধাদের উৎসাহে ভাটা পড়তো তখন নিজের উদাহরণ দিয়ে তাদেরকে উৎসাহিত করা, যুদ্ধে পরাজিত শত্রুদের অর্থ-সম্পদ তাদের মধ্যে বন্টন করে দেয়া এবং তাদেরকে বিভিন্ন ঘুষের প্রলোভন দেখানো।


title: টমাস এডওয়ার্ড লরেন্স

text: লোহিত সাগরের সর্ব উত্তর প্রান্তে অবস্থিত আকাবা বিজয় ছিল লরেন্সের নেতৃত্বে আরব গেরিলাদের প্রথম বড় ধরণের সাফল্য। দীর্ঘ দুই মাস একটানা যাত্রার শেষে ১৯১৭ সালের ৬ই জুলাই তারা এটি দখল করে। একই সময় জেনারেল স্যার এডমান্ড অ্যালেনবাই তার মিত্রসেনা নিয়ে জেরুজালেমের দিকে যাত্রা করার পরিকল্পনা করছিলেন। এই যাত্রার সফলতা ছিল অনিশ্চিত। লরেন্স সে সময় আরব গেরিলাদের প্রচেষ্টার সাথে জেরুজালেমগামী সৈন্যদের একীকরণের প্রচেষ্টা চালান। এ বছরের নভেম্বরে তিনি আরব বেশ ধারণ করে দারা নগরে শত্রুর অবস্থান সম্বন্ধে ধারণা লাভের চেষ্টা করছিলেন। এ সময় তুর্কী সেনারা তাকে আটক করে। সেনা দপ্তরে তিনি সমকামী বর্বরতার শিকার হন। অবশ্য পরিশেষে সেখান থেকে পালিয়ে আসতে সক্ষম হয়েছিলেন। এই ঘটনা তার মনে গভীর ক্ষতের সৃষ্টি করে যার কবল থেকে জীবনে কখনও মুক্তি পাননি। পরবর্তী মাসে অবশ্য জেনারেলের সাথে জরুজালেমের বিজয় প্যারেডে অংশ নেন। তার সহায়তায় ফাইসালের বাহিনী আরও উত্তরে তাদের বিজিত এলাকার সীমা বৃদ্ধি করে করতে সক্ষম হয়। তাকে উন্নীত করা হয় লেফটেন্যান্ট কর্নেল পদমর্যাদায়। সাথে লাভ করেন ডিস্টিংগুইশ্‌ড সার্ভিস অর্ডার (ডিএসও)।


title: টমাস এডওয়ার্ড লরেন্স

text: ১৯১৮ সালের অক্টোবরের মধ্যে আরব বাহিনী দামেস্কের কাছাকাছি পৌঁছে যায়, কিন্তু লরেন্স মানসিক ও শারীরিকভাবে একেবারে ভেঙে পড়েন। অসংখ্যবার আহত হন। মাঝেমাঝে আটক হওয়ার কারণে নির্যাতনের শিকার হন। এছাড়া আবহাওয়া ও ক্ষুধার কারণে তার স্বাস্থ্যও ভেঙে পড়ে। এছাড়া সামরিক কারণে শত্রুর উপর যে নির্যাতন করতে হতো তা তাকে আরও অসুস্থ করে তোলে। যুদ্ধ এবং নৃশংসতা তাকে ভাবিয়ে তোলে। দামেস্ক জয়ের পর সেখানে তিনি আরবদের মধ্যে যে বিচ্ছিন্ন বাকবিতণ্ডা লক্ষ্য করেছেন এবং তাদের অভ্যন্তরীন কোন্দলের যে পরিচয় পেয়েছেন তা থেকে তিনি মনে করেছিলেন, আরবরা একটিমাত্র জাতি গঠনে পারঙ্গম নয়। ১৯১৬ সালে যে সাইক্‌স-পিকো চুক্তি করা হয় তা থেকেও বোঝা যাচ্ছিল আরব অঞ্চলে ব্রিটিশ ও ফরাসি প্রভাব বজায় থাকবে। বিশেষভাবে সম্মানিত হওয়া সত্ত্বেও হতাশ লরেন্স স্বদেশের উদ্দেশ্যে আরব ত্যাগ করেন। ১৯১৮ সালের ৩০শে অক্টোবর তিনি অর্ডার অফ বাথ এবং ডিএসও গ্রহণে অসম্মতি জ্ঞাপন করেন। কারণ ছিল রাজা জর্জ ৫-এর সিদ্ধান্ত, "বক্সটি আমার নিজের হাতেই রাখছি"। এর দ্বারা তিনিই আরব অঞ্চলে প্রভাব বজায় রাখার কথাই ঘোষণা করেছিলেন। ১৯১৯ সালের ৩১শে জুলাই আবার লেফটেন্যান্ট কর্নেল হিসেবে কর্মজীবন শুরু করেন।


title: টমাস এডওয়ার্ড লরেন্স

text: যুদ্ধ থেকে ফিরে লরেন্সের মূল কাজ ছিল কূটনীতিক, শিক্ষার্থী এবং গবেষক হিসেবে। ১৯১৯ সালে প্যারিস শান্তি সম্মেলনে আরবের স্বাধীনতার জন্য লবিং করেন এবং এরপর সিরিয়া ও লেবাননকে সমগ্র আরব থেকে পৃথকীকরণের বিরুদ্ধে অবস্থান নেন। অবশ্য এ অবস্থান ছিল অনেকটাই দুর্বল। একইসাথে তিনি নিজের যুদ্ধকালীন অভিজ্ঞতা লিপিবদ্ধ করার কাজ চালিয়ে যান। এ কাজ ছিল অক্সফোর্ডের অল সোল্‌স কলেজের ফেলোশিপ নিয়ে করা গবেষণার অংশ। সাত বছরের জন্য এ ফেলোশিপ লাভ করেছিলেন এবং তথ্য জোগাড়ের কাজ করেন ১৯১৯ সালের নভেম্বরে। এরই মধ্যে তার যুদ্ধ কাহীনী জনপ্রিয় হয়ে উঠে। লাওয়েল টমাস নামক এক মার্কিন যুদ্ধকালীন সাংবাদিক ও প্রতিবেদক তার উপরে বিশেষ সচিত্র বকতৃতামালা প্রকাশ করেন যার নাম ছিল, "উইথ অ্যালেনবাই ইন প্যালেস্টাইন অ্যান্ড লরেন্স ইন অ্যারাবিয়া"। এই সচিত্র প্রতিবেদন তাকে পরিচিত করে তোলে এবং জনপ্রিয় বেশ কিছু অনুষ্ঠানের জন্ম দেয়।


title: টমাস এডওয়ার্ড লরেন্স

text: লরেন্স তার বই লেখার কাজ করে যাচ্ছেন এমন সময় আবার মধ্যপ্রাচ্যে তার যাক পড়ে। এবার ঔপনিবেশিক মন্ত্রী উইনস্টন চার্চিলের আরব বিষয়ক উপদেষ্টা হিসেবে। কায়রোতে রাজনৈতিক সিদ্ধান্ত চূড়ান্ত করার পর দেখা যায়, যুদ্ধের সময় লরেন্স আরবদের কাছে যে প্রতিজ্ঞাগুলো করেছিলেন তার অধিকাংশই রক্ষিত হয়নি। এ কারণে লরেন্স সরকারের পরবর্তী সকল পদ থেকে নিজেকে প্রত্যাহার করে নেন। ১৯২২ সালের ২৮শে আগস্ট তিনি নিজের সহকর্মী এয়ার মার্শাল স্যার হিউ ট্রেঞ্চার্ডের সহায়তায় রাজকীয় বিমান বাহিনীতে "জন হিউম রস" নামে তালিকাভুক্ত থাকেন। এ সময়ের মধ্যে যুদ্ধের অভিজ্ঞতার ভিত্তিতে লেখা তার বই "দ্য সেভেন পিলার্‌স অফ উইজডম"-এর পুনর্নিরিক্ষীত আটটি কপি প্রস্তুত করেন। অক্সফোর্ড টাইম্‌স থেকে এর প্রকাশের কথা। বিমান বাহিনীর এয়ারক্রাফ্‌টম্যান হিসেবে তার বেতন ছিল দুই শিলিংয়ের সামান্য বেশী, আর ঔপনিবেশিক অফিসে তাকে ১,২০০ পাউন্ড বেতনের কথা বলা হয়। কিন্তু বইটি প্রকাশ করে যেতে হলে তাকে ঔপনিবেশিক অফিসের চাকরি ছেড়ে দিতে হবে। কিন্তু মধ্যপ্রাচ্যে গেলে আরেকটি বই লেখার উপাদান সংগ্রহ করতে পারেন তিনি। আরেকটি বইয়ের তথ্য সংগ্রহে তিনি সফল হয়েছিলেন। লন্ডনের ডেইলি এক্সপ্রেসে তার এই চাকুরি বদলের খবর প্রথম প্রকাশিত হয় এবং রাজকীয় বিমান বাহিনী তাকে পরবর্তী মাসের শুরুতেই অব্যাহতি দেয়।


title: টমাস এডওয়ার্ড লরেন্স

text: কিন্তু এ ধরণের চাকুরি বদল তার জন্য সহজ ছিলনা। তাই অন্য একটি চাকরি খুঁজতে শুরু কতরেন। যুদ্ধ বিষয়ক দপ্তরে তার বন্ধু স্যার ফিলিপ চেটউডের সহায়তায় ১৯২৩ সালের ১২ই মার্চ রয়েল ট্যাংক কর্পস-এ প্রাইভেট (সাধারণ সৈনিক) হিসেবে যোগ দেন। এর আগে বিমান বাহিনীতেও তিনি প্রাইভেট ছিলেন। বেশ আশ্চর্যের বিষয়, এক সময়ের লেফটেন্যান্ট কর্নেল লরেন্স হলেন প্রাইভেট। প্রথমে বিমান বাহিনীতে প্রাইভেট হিসেবে তিনি জন হিউম রস নামধারণ করেছিলেন, আর এবার ট্যাংক কর্পসে প্রাইভেট হিসেবে "টি ই শ" নাম ধারণ করলেন। তার মতে হঠাৎই এ নামটি তার মনে আসে। এর সাথে অবশ্য একটি কাকতাল রয়েছে। ১৯২২ সালেই লরেন্স জর্জ বার্নার্ড শ'র সাথে পরিচিত হন এবং তাদের মধ্যে বন্ধুত্ব গড়ে উঠে। আর ১৯২৭ সালেই লরেন্স আইনগতভাবে টি ই শ নামটি গ্রহণ করেছিলেন। ডর্সেটের কোভিংটন ক্যাম্পে রিপোর্ট করার মাধ্যমে তিনি "ক্লাউড হিলের" পাশে একটি বাড়ি পান। এ বাড়িতেই জীবনের বাকিটা সময় ছিলেন। বন্ধুদের পরামর্শে ডর্সেটে বসে তিনি সেভেন পিলার্‌স বইয়ের আরেকটি সংস্করণ প্রস্তুত করেন। এই বন্ধুদের মধ্যে বার্নার্ড শ'ও ছিলেন। ১৯২৬ সালে প্রকাশিত এই সংস্করণটির মাত্র ১২৬টি কপি প্রকাশিত হয় এবং সবগুলোও বিশেষভাবে চিত্রিত ছিল।


title: টমাস এডওয়ার্ড লরেন্স

text: লরেন্সের শেষ জীবন কেটেছে রাজকীয় বিমান বাহিনীর সিপ্লেন এবং সমুদ্রগামী জাহাজকে ঘিরে। অবশ্য তাকে উড়ার অনুমতি দেয়া হয়নি। এয়ারক্রাফ্ট‌ম্যান হিসেবে তিনি ইংলিশ চ্যানেল থেকে উত্তর সাগর অবধি গিয়েছেন। এসময় উচ্চ গতিসম্পন্ন সিপ্লেন-টেন্ডার ওয়াটারক্রাফ্‌টের উপর কাজ করেন এবং এগুলো ব্যবহারের জন্য প্রয়োজনীয় ব্যবহারকারী ম্যানুয়াল প্রস্তুত করেন। ১৯৩৫ সালের ২৬শে ফেব্রুয়ারি বিমান বাহিনীর চাকুরি ছেড়ে ক্লাউড্‌স হিলে ফিরে আসেন। ৪৬ বছর বয়সী লরেন্সের মনে ভবিষ্যতের স্বপ্ন যা মূলত নতুন নতুন প্রকাশনাকে ঘিরে। অবশ্য তার মনে এক ধরণের শূন্যতা বিরাজ করছিল। তার বন্ধু লেডি অ্যাস্টরকে এ সম্বন্ধে বলেছিলেন, "there is something broken in the works . . . my will, I think"। ১৩ই মে এক মোটর গাড়ি দুর্ঘটনার শিকার হন। দুর্ঘটনার পর আর জ্ঞান ফিরেনি এবং ৬ দিন পর মৃত্যুবরণ করেন। তার ভবিষ্যতের সকল সমস্যার অবসান হয় সেই সাথে।


title: মাসুদ রানা (চলচ্চিত্র)

text: মাসুদ রানা এটি ১৯৭৪ সালে মুক্তিপ্রাপ্ত একটি বাংলাদেশী চলচ্চিত্র। "মাসুদ রানা" মূলত কাজী আনোয়ার হোসেন এর সৃষ্টি করা একটি কাল্পনিক চরিত্র। ১৯৬৬ সাল হতে শুরু করে সেবা প্রকাশনীর ব্যানারে প্রকাশিত মাসুদ রানা সিরিজে এই চরিত্রকে নিয়ে চার শতাধিক বই প্রকাশিত হয়েছে। এই মাসুদ রানা সিরিজের বিস্মরণ বইয়ের কাহিনী অবলম্বনে চলচ্চিত্র নির্মাণ করেন অভিনেতা মাসুদ পারভেজ ওরফে সোহেল রানা। উল্লেখ্য যে এটিই সোহেল রানা অভিনীত প্রথম চলচ্চিত্র।


title: মাসুদ রানা (চলচ্চিত্র)

text: কাজী আনোয়ার হোসেন এই চলচ্চিত্রের জন্য ১৯৭৪ সালে শ্রেষ্ঠ চিত্রনাট্যকার ও সংলাপ রচয়িতা হিসেবে বাচসাস পুরস্কার লাভ করেন। চলচ্চিত্রে মাসুদ রানা অভিনয় করেন সোহেল রানা নিজেই তাঁর বিপরীতে ছিলেন অলিভিয়া ও কবরী এছাড়া আছেন গোলাম মোস্তফা, খলিল, ফতেহ লোহানী এবং রাজ্জাক ছিলেন একটি অতিথি শিল্পী।


title: মাসুদ রানা (চলচ্চিত্র)

text: শ্রীলংকার ক্যান্ডিতে বেড়াতে যান মাসুদ রানা। সেখানে হোটেল মালিক থিরুর সাথে হয় বন্ধুত্ব। তার হোটেলের বারে বেয়াড়া এক খদ্দেরের সাথে হাতাহাতি হবার পরে সেই খদ্দের আহত হয়। ফলে তার বদলে ফাইটার হিসাবে নামতে হয় মাসুদ রানাকে।


title: ক্ষীরোদপ্রসাদ বিদ্যাবিনোদ

text: ক্ষীরোদপ্রসাদ বিদ্যাবিনোদ (১২ এপ্রিল ১৮৬৩ - ৪ জুলাই ১৯২৭) হলেন ব্রিটিশ ভারতের একজন প্রখ্যাত নাট্যকার। তার পিতার নাম গুরুচরণ ভট্টাচার্য।